









di. 


DIE KERK VAN WILKOPPIES 


— Bladsy 19 — 


Jaargang LIX Nr. 12 By die poswese as 


MAART 1969 nuusblad geregistreer 


TR 





PISTORIUS 


POSBUS 9 POTGIETERSRUS 


Koëperatiewe, Private en 
Staatsverskaffers: 


@ 95.62% LEO Dolomitiese Land- 
boukalk 


96.6% ALLESCA Super Kalsitiese 
LDE. 


KALKSTEENAMMONIUM- 
NITRAAT 26% N. 


AMMONIUMSULFAAT 21% N. 
SINK Bemestingstof 





P S 


N S RESTIGE 
WAARBORG! 


O 
U 





Etlike treinvragte daagliks. 
Geen vertraging. 

















T 
fdoe veilig is 
u Gesin? 













Laat 
RENTMEESTER 

u help om 
volkome rekenskap 
te gee van u 
rentmeesterskap 








VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 
Tel. 3-1258 
VOLLEDIG BEPLANDE LEWENS- 
ad VERSEKERING VERSKAF GEMOEDSRUS 
oe] 














08 Ireingeld besnad! t kinders onder 7 juar ry verniel!) 


BEPLAN U VAKANSIE VIR HIERDIE DATUMS: 


Begin die heenreis in die aangeduide tydperke en bespaar 'n kwart van die gewone tarief. 


DATUM VAN ENIGE STASIE IN NA ENIGE STASIE IN 
21 MAART '69— DIE REPUBLIEK DIE REPUBLIEK EN 
16 APKIL '69 SUIDV:ES-AFRICA 
(Heen- en retoerreise mag nie op 4 en 7 April 1969 begin word nie.) 

20 JUNIE '69— DIE REPUBLIEK DIE KAAPPROVINSIE 
25 JULIE '69 

25 SEPTEMBER '69— DIE REPUBLIEK DIE REPUBLIEK EN 
15 OKTOBER '69 SUIDWES-AFRIKA 

14 NOVEMBER '69— DIE KAAPPROVINSIE EN DIE REPUBLIEK EN 
12 DESEMBER '69 ORANJE-VRYSTAAT SUIDWES-AFRIKA 





Konsessiekaartjies is onderhewig aan sekere 
minimumtariewe en is geldig vir een maand. 
Terugreise mag nie aanvaar word binne ses dae 
vanaf die aanvang van die heenreis nie. Kon- 
sessies geld nie vir die Bloutrein nie. 


Die Hervormer, Maart 1969, Bladsy ii 


Sitplekke kan tot drie maande vooruit bespreek 
word—bel net die besprekingskantoor by u 
naaste stasie of nog makliker, laat die S.A. 
Spoorwegreisburo of `n aangestelde reisagent 
al u  reisreëlings tref, insluitende hotel- 
besprekings. 





VZOO1BOOJR 


die 
hervormer 


MAART 1969 





INHOUD 


Oes en Arbeiders . . . . . . ss 1 
Die Almanak 1969 . . . . . . .. 2 
Ander het Hy verlos . . . . . . 3 
Karl Barth heengegaan . . . . .. 4 
P: en IM d. viMuren. Ja. di 6 
Hie Skeppind MM . . Ee. 7 
Moet ek gaan met leë hande .. 8 
Anglikaanse Kerk in V.SA.... 9 
Kerk in Vuurlinië . . . . . se 9 


Gebore uit die maagd Maria . . 11 


Familie Greeff van Koster . . . . 12 
Die Kerk op die platteland ... . 14 
Arbeid onder Buitekerklikes . . . 15 


Opvoedingsverantwoordelikheid . 17 


Die langste man op Kommando . 18 


Kerkgebou Wilkoppies . . . . .. 19 
Bulawayo” -.- aw sd is Tenore 1 19 
Ere aan God VAR ia Ed sede 19 
Wat bes U? AL oe, 20 
Uit ander blaaie . . .. ss se 21 
Vryetydsbesteding . . . . . se 22 
Pastoriepaar in Jerusalem . . . . 24 
Oiid on Muut ME Mee 24 
Die Kinders se Hervormer ... . 26 
Memoriam/Doodsberigte . . ... 30 
Amptelike Berigte . . . . .. 31 
Jaargang LIX Nr. 12 


” 


ae 


Redakteur: 
Ds. Joh. Dreyer, 
Van Riebeeckstraat 97, Potchefstroom. 


Redaksie: 
Vroue Rubriek: Mev. Marie Dreyer. 
Jeugrubriek : Dr. L. M. le Roux. 
Prof. dr. P. S. Dreyer; Dr. P. J. T. Koekemoer: 
Prof. dr. J. |. de Wet; Prof. dr. F. J. van Zyl 


OES EN ARBEIDERS 


Tekorte! Kort, kort word oor tekorte gekla, 
dan op hierdie terrein en dan weer op die volgende. 
Daar is tekorte in ons vaderland aan geskoolde 
arbeiders, aan tegnici, aan veeartse, aan onderwy- 
sers, aan ingenieurs ens. Daar is ook 'n tekort aan 
arbeiders in die groot wingerd van die Here, in die 
buiteland maar ook in die Republiek. 


In die een Westerse land na die ander is daar 
kommer oor die huidige tekorte of verwagte te- 
korte aan geestelike arbeiders in die verskillende 
kerke, Rooms sowel as Protestants. In sommige 
gevalle is die tekorte selfs skreiend. In Nederland 
word gesê is daar ruim 500 vakatures in die Her- 
vormde en die Gereformeerde Kerke saam en dat 
die verwagting is, dat dit oor enkele jare wel 600 
sal wees. In bv. Suid-Amerika sit die Kerk van 
Rome met 'n tekort van 'n paar duisend priesters. 


In die kerke in S.A. is die tekorte wel nie so 
skreiend nie, maar word tog dit in al die verskil- 
lende kerke gevind. 


In ons eie Hervormde Kerk was daar feitlik 
nog altyd 'n tekort, nou miskien wel op sy ergste. 
Daar is immers kerkrade wat al 'n dosyn en meer 
beroepe uitgebring het en nog nie daarin geslaag 
het om die vakatures opgevul te kry nie. 


En die kerkrade wat wel daarin geslaag het, 
het net in hulle eie nood voorsiening gekry, maar 
terselfdertyd die probleem net verskuif na die vol- 
gende gemeente toe. Die aanname van 'n beroep 
en die daaropvolgende verhuising van die beroepene 
los die saak nie op nie. 


Wat is die oplossing dan? Allerhande planne 
is tevore al beraam en pogings aangewend om 'n 
groter toevloei van studente te kry vir die teolo- 
giese studie. Dit het wel vrugte afgewerp, maar 
die groei van die kerk was egter groter as die na 
verhouding toename van die getal afgestudeerde 
manne. Die toetreding tot die studie was wel beter, 

maar nie die toetreding tot die bediening van Woord 
en sakrament nie. Te veel manne het langs die 
studieweg uitgesak. Waarom? Waar lê die oorsaak? 
Is dit finansieel? Is dit gebrek aan toewyding aan 
die studie? Is dit as gevolg van 'n tekort aan ge- 
roepenheid? Ons bid dat die Here arbeiders in sy 
wingerd uitstuur want die oes is groot. Maar maak 
ons die arbeid vir baie nie te moeilik nie? Of on- 
nodig swaar? 


Al hierdie punte sal ook wel meewerk aan die 
tekorte wat ondervind word, maar tog is ons van 
mening dat die hoofoorsaak nie daar Iê nie. As 
daar gelet word op die goeie getal van toetreding 
tot die studie en hoe die getal uitgedun is van 
die wat afstudeer, dan moet die groot oorsaak 
moontlik by die studie gesoek word. Daarmee be- 
doel ons nie, dat die studie te moeilik is nie. En 
daarom glo ons ook nie in 'n makliker diploma- 
kursus naas die moeiliker gradekursus nie. 


In die Herv. Kerk in Nederland is daar sprake 
van opleiding van ouer manne wat in allerhande 
bedrywe sit en getoon het dat hulle veel kerklike 
belangstelling besit, manne met universiteitsgrade, 
om hulle dan drie jaar teologiese opleiding sonder 
klassieke tale te gee. 


In Amerika is daar kerke wat nie meer die 
studie van die klassieke tale as 'n vereiste tot die 
teologiese studie stel nie. 


Al is daar vir hierdie Nederlandse voorneme 
wel iets te sê, is dit nog geen oplossing vir die baie 

toegewyde jongmanne wat in die voorstudie, die 
B.A. jare, noodgedwonge die studie staak nie. 


Ons soek die oplossing in 'n meer gedif- 
firensieerde studiekursus. Ons studente word 
nou te veel in dieselfde studierigting gedwing, ter- 
wyl almal tog nie dieselfde talente het nie. Daar 
is taalmanne en daar is wysgerigaangelegde manne 
en daar is wat aan die bestudering van die historiese 
vakke voorkeur gee. 


Moet die kerk nie hiermee rekening hou nie? 
Sal noodwendig die taalmanne beter leraars wees 
as die manne wat een van die ander twee studie- 
rigtings verkies het? Leer die Woord dan nie, dat 
God 'n verskeidenheid van gawes uitdeel nie? (1 
Kor. 12). En moet die kerk nie hiermee terdeë 
rekening hou nie? 


Ons is van mening dat 'n gevarieerde kursus 
van drie keuses: Een met klassieke tale, een met 
wysgerige vakke en een met historiese vakke as 
hoofvakke, aangevul met die nodige en daarby 
aansluitende byvakke en met dieselfde grade in 
vooruitsig veel meer byval sal vind en die kerk 
grootliks ten goede sal kom. 


Graag hoor ons die opinie van ons leraars en 
ander belangstellendes hieroor. Ons bied u daar- 
voor ruimte in Die Hervormer aan. 


Joh. Dreyer. 








DIÉ 1969 ALMANAK EN BYBELSE DAGBOEK 


Die beste getuigskrif vir die nuwe 
,Almanak en Bybelse Dagboek” het 
verlede Sondag-oggend, 26 Januarie, 
via die kerknuus gekom. Die versoek 
lui dat gemeentes wat moontlik Al- 
manakke (1969) op die boekrak het, 
dit dadelik kan terugstuur na die 
Weeshuispers en dat hulle rekeninge 
dan vir die bedrag gekrediteer sal 
word. Dit klink goed! Die oplaag is 
uitverkoop so vroeg as die helfte van 
Januarie. Kerkrade sal dus in die toe- 
koms moet onthou om hulle bestel- 
lings, ten einde teleurstelling te voor- 
kom, 'n paar maande voor die einde 
van die jaar reeds te plaas. Hierdie 
feit van die vroeë uitverkoping stem 
ons tot dankbaarheid. Daar is beslis 
groter belangstelling vir die Alma- 
nak. Waaraan sou hierdie groter be- 
langstelling toegeskryf kan word? Ek 
het 'n vermoede maar is nie seker 
of die vermoede juis is nie. Waar- 


skynlik het dit wel te doen met die 
feit dat die Almanak voorsien is met 
`n Bybelse Dagboek, 'n kort oorden- 
king vir elke dag in die jaar. Indien 

my vermoede werklik gegrond is, 
moet die ganse kerk daaroor juig; 
dit sou dui op verdieping in die ge- 
loofslewe van die gemeente; dit sou 
impliseer dat die ou gebruik wat 
stadig maar seker sterwend is, 
boeke vat”, Bybellees, herstelling 
van die huis-altaar weer tot sy reg 
kom. lJndien ons volk weer Bybel 
wil lees, sal talle probleme eenvou- 
dig verdwyn soos die dou voor die 
son. By die lees van hierdie oorden- 

kings tref dit ons dankbaar-gelukkig, 
dat ons predikante telkens die saak 
waaroor dit gaan, die verkondiging 
van Jesus Christus, sentraal gaan stel 
het. So moet dit wees en nie anders 
nie. Ons Bybelse Dagboek bestaan 
voorwaar nie uit 365 sedeprekies of 
moraallessies vir elke dag nie. Werk- 
like stigting is alleen moontlik in die 
omgewing van Jesus Christus! 


Blaai mens deur die Almanak, is 
daar moontlik ook sekere opmerkings 
te maak. Advertensies moet daar 
seker wees! So lank die kerk in die 
wêreld is sal die kerk geld nodig hê. 
Die triomferende kerk daarbo sal 
waarskynlik nie met kollektes besig 
wees nie. Maar . . . ons dink aan die 
woorde van 'n lidmaat van ons kerk, 
'n mediese spesialis, voorheen ook lid 
van die Algemene Kommissie. In sy 

SKRIFLESING: Mattheis 27:28-43. 
TEKS: Mattheiis 27-42. 


vsAnder het Hy verlos, Homself 
kan Hy nie verlos nie.” 


In die verlossingswerk van ons 
Here Jesus Christus gaan dit nooit 
om Homself nie. Alles het altyd om 
ander gegaan. Sy lyding was terwille 
van God en die mense. Want Hy 
was die Christus van die Skrif: Die 
Saligmaker wat gekom het, is Hy wat 
sou kom. Daarom herken ons Hom in 
Sy lyding as die ,Lam van God” van 
Wie die profeet Jesaja eeue tevore 
getuig het: ,, . . . Hy is terwille van 
ons oortredinge deurboor, terwille van 
ons ongeregtighede is Hy verbrysel; 
die straf wat vir ons die vrede aan- 
bring, was op Hom, en deur Sy wonde 
het daar vir ons genesing gekom.” 
(Jesaja 53:5). 

Toe Hy die hemele verlaat het om 
na die aarde te kom, het Sy lyding 
begin. Hy het die heerlikheid wat Hy 
by Sy Vader gehad het prysgegee en 
in die ellende van ons menswees in- 
gekom. Hy tree uit hemelse Lig die 
sondeduisternis in; `n duisternis wat 
op Golgotha vir drie ure lank die 
donkerste duisternis ooit op die aarde 
was. Dit het Hy gedoen om vir ons 
lig te bring. Omdat Hy volkome be- 
reid was om Sy teenwoordigheid by 
die Vader prys te gee, kan ons wat 
hierdie heerlike teenwoordigheid by 
ons hemelse Vader verloor het, weer 
terugkeer na Hom. Dit het vir Hom 
die grootste verlatenheid meegebring, 
sodat Hy aan die Kruis moes uitroep: 
“My God, my God, waarom het U 
my verlaat?” — ,,sodat ons tot God 
geneem en nimmermeer deur Hom 
verlaat sou word nie”. 


Die koms van Jesus na die wêreld 
was `n daad van God wat uit Hom- 
self gekom het. Dit was die beweging 
van Sy soekende Liefde, van Bo na 
Benede. Liefde wat uit die hoë hemel 
neergebuig het tot onder op die 
aarde, ja, tot onder die aarde, in die 
graf. Menseheil word nie op die 
aarde bewerk nie, kom nie uit die 
mense nie, beweeg nie van benede 
na Bowe nie. 


Hierdie neerbuigende Liefde van 
God kan geen mens ooit peil en be- 

gryp nie. Dit bly 'n heilstem wat van 
die hemel af deurgedring het na die 
aarde, 'n Blye Boodskap wat ook in 
ons ore geklink het: ,,Want so lief 
het God die wêreld gehad dat Hy Sy 
eniggebore Seun gegee het, sodat 
elkeen wat in Hom glo, nie verlore 
mag gaan nie, maar die ewige lewe 
kan hê.” (Joh. 8: 16). 


En wat was nou die antwoord van 
die wêreld op hierdie geopenbaarde 
Liefde van God? Is dit met weder- 
liefde beantwoord? Ver daarvandaan! 
Die wêreld het Hom nie ontvang nie. 
Meer nog: die mense het Hom uitge- 
werp. Daarom hang Hy aan die Kruis 
bokant die aarde. Maar selfs daar is 
die haat van die wêreld nog nie met 
Hom klaar nie. Daar word Hy be- 
spot: ,Ander het Hy verlos, Homself 
kan Hy nie verlos nie.” ,As U die 
Seun van 'God is, kom af van die 
kruis!” 

Waarom verdra Hy hierdie spot- 
stem? Waarom gebruik Hy nie Sy 
goddelike Almag en verlos Homself 
nie? Omdat Hy nie kan toegee aan 
die stem van die groot Versoeker nie! 
Want die versoeking van die duiwel 
het hier aan die Kruis weer gekom— 
al was dit by monde van kerkmense! 
Was dit dan nie dieselfde stem nie 
wat in die woestyn gesê het: ,As U 
die Seun van God is, sê dat hierdie 
klippe brode word!” Hoe kan Hy dan 
nou, waar sy verlossingswerk byna 
volbring is, toegee aan die versoe- 
king! Gehoorsaam aan die Wil van 
Sy Vader, sou Hy aan die Kruis bly, 
tot in die dood, totdat Hy kon sê: 
“Dit is volbring!” Hy sou die lydens- 
weg nie net halfpad nie, maar enduit 
gaan, omdat Hy volkome gehoorsaam 
was. Hy, die enigste Gehoorsame, het 
immers gekom om die ongehoorsaam- 
heid van die eerste Adam tot niet te 
maak. 


,Ander het Hy verlos, Homself kan 
Hy nie verlos nie.” Die waarheid 
van hierdie Skrif-Woord bestaan nie 
soos wat die spotstem dit bedoel het 
nie. Hy kon Homself verlos, Hy het 
die mag daartoe gehad. Dit was nie 
die spykers deur Hande en Voete wat 
Hom daar gehou het nie, maar ge- 
hoorsaamheid aan die Wil van Sy 
Vader, en — Sy Liefde vir sondaars! 
Die ,,waarheid” was Hoër-Waarheid. 
,U liefde Heer, onpeilbaar groot, ont- 
sien nie om te ly nie, ontsien geen 
kruis, geen vloek, geen dood, om son- 
daars te bevry nie”. 








As Hy Homself verlos het, was 
daar nie verlostes nie. Maar nou het 
Hy ,ander” verlos. Daardie ,,ander,” 
wie is hulle? Daardie ,,ander” is nie 
ander nie. Hulle is Ons. Ons dank 
God vir hierdie Hoër-Waarheid wat 
ook vir ons waar gemaak is. 

— Amen. 

sitkamer het hy die opmerking ge- 
maak teenoor my dat ,,Die Hervor- 
mer” ook `n klomp leuens bevat. Ek 
was byna verontwaardig! ,,Wat be- 
doel u, wou ek dadelik weet”. ,Kyk 
gerus maar en tel die advertensies 
oor al die sg. medisyne, al die poeier- 
tjies en pilletjies ens.” Ek was 'n 
bietjie verleë . . . miskien sal ek ook 
eendag, wanneer die kwale kom, alles 
probeer. Feit is egter dat 'n kerklike 
blad goed sal doen om sy adverten- 
sies te keur. Passende advertensies 
soos byvoorbeeld die van opvoedkun- 
dige inrigtings, sake-ondernemings van 
die kerk self (Weeshuisbouers, Boek- 
handel, Drukkery ens.) is seker heel- 
temal van pas. Ook hierdie Almanak 
kon egter blykbaar nie die ,,pilletjies 
en poeiertjies” vryspring nie; dit het 
selfs raad vir 'n blindederm op die- 
selfde bladsy as die advertensie van 
die ,,Bouers van deftige Pyp-Orrels'. 


Lees mens nou deur die werklike 
Almanak” vanaf 1 Jan. tot 31 Des. 
dan tref ook 'n paar dingetjies: 
Maansveranderinge ens.! Ons dorps- 
mense sal die ding van die maans- 
veranderinge in die kerklike almanak 
seker nooit verstaan nie, selfs al word 
ons aandag deesdae meer as gewoon- 
lik op die maan gevestig. Verder: die 
almanak, vanaf die eerste dag van 
die jaar tot die laaste, wemel van 
historiese gegewens! Dit lyk vir my 
korrek dat hierdie gegewens uit die 
geskiedenis jaarliks op hierdie wyse 
onderstreep moet word. Mag ek hier 
egter aan die hand doen dat hierdie 
historiese gegewens in die geheel on- 
derwerp moet word aan hersiening 
en wel deur die professor in die kerk- 
geskiedenis. Verder: Wat sou die be- 
doeling wees dat gemeente A se 
datum van hoeksteenlegging genoem 
word en nie die van gemeente B nie? 
Dieselfde geld die klompie datums 

van kerkinwydings. Wat is tog eintlik 
die doel van die historiese almanak 
as daar nie deeglik onderskei word 
tussen wat belangrik en onbelangrik 
is nie? Verskeie eerbiedwaardige 
broeders ouderlinge se sterfdatums 
word in herinnering geroep maar die 
sterfdatums van prof. dr. Greyven- 
stein (Vadertjie) en wyle ds. Stry- 
dom, twee manne wat hulle hele 
lewe aan die kerk gegee het, ont- 
breek. Moet al hierdie gegewens nie 
liewers opnuut bygewerk en moontlik 
gesif word nie? Die argivaris en die 
professor in die kerkgeskiedenis sal 
beter weet as ek. 


Die paar artikels vanaf bladsy 41 
tot 86 is aktueel en soos gewoonlik 
baie interessant. Ons wil dit nie hier 
inhoudelik ,,ontleed” nie. Dit is alles 
die moeite werd. Wat ons die meeste 
getref het is die artikel uit die pen 
van wyle ds. Jan du Plessis oor ons 
kerk en die verkondiging van die 
Evangelie aan die heidene; Augustus 
1968 word hierdie 34 arige predikant 
begrawe en in Desember van die- 
selfde jaar verskyn nog hierdie arti- 
kel. Sy lewensbeskrywing word in 
herinnering geroep deur sy studente- 
vriend ds. G. Pelser. Elkeen behoort 
dit te lees. Vir jong Suid-Afrika was 
hy 'n inspirasie en sal dit bly. Die 
duidelike foto roep hom helder voor 
die gees. Treffend is ook die herin- 
nering wat wakker geroep word deur 
die kort lewensbeskrywing en foto 
van die 86 jarige alombeminde ds. S. 
Strydom, wat verlede jaar in Pretoria 
oorlede is. Ons is dankbaar dat die 
redakteur dit in gedagte gehou het 
dat die kerk hierdie manne nie moet 
vergeet nie. 


Ons moet die hoofredakteur sena- 
tor ds. T. F. J. Dreyer en die redak- 
sie gelukwens met 'n mooi uitgawe 
van 'n blad waarna ons almal eike 
jaar uitsien. Hulle het ook daarin ge- 
slaag om die irriterende laatversky- 
ning van die Almanak die hoof te 
bied. Mag dit elke jaar moortlik 
wees om met Kersfees die bekende 
oranjekleurige boeke in die konsis- 
tories uit te deel. Baie dankie. 


* * * 


Die gebed by ete is die daad van 
eerbiedige aanvaarding, die houding 
van dankbare afhanklikheid. 

Dr. E. L. Smelik. 


BY DIE HEENGAAN VAN 
KARL BARTH 


In my studeerkamer hang sy foto 
met handtekening. Die hare 1ê skuins 
oor sy voorkop maar nie soveel voor- 
oor as die van sy ,,vyand”, Hitler 
nie! Daardie skerp deurdringende oë 
is nou gesluit. Karl Barth kon die 
Kersboodskap van 1968 nie bring of 
hoor nie! 

Vir slegs een semester in 1949, 20 
jaar gelede, was dit my voorreg om 
in sy lesingsaal te sit. Dit was inder- 
daad `n internasionale klas. Daar was 
'n Japanees en `n Sjinees. Die Sjinees 
was geen Christen nie maar wou kom 
kennis neem van Barth se ,,filosofie”! 
Daar was 'n pik swarte broeder uit 
een van die destydse Franse gebiede 
van Noord-Afrika. Amerikaners, En- 
gelse, Skotte en Iere het onder Barth 
kom studeer, van oor die hele vaste- 
land van Europa het hulle gekom; 
studente van heinde en verre. Hoe 
kon dit ook anders? Is dit dan nie 
Karl Barth wat 50 jaar gelede (1918) 
die rustige gang van die Protestantse 
Teologie ,,versteur” het nie? Die ,,ver- 
steuring” was van so `n aard dat ons, 
na vyftig jaar, God kan dank vir hier- 
die kerkhervormer van die 20ste eeu, 
hierdie ,,Luther” van ons tyd. 


Is daar `n Gereformeerde broeder 
wat sy wenkbroue optrek omdat Barth 
deur ondergetekende gekwalifiseer 
word as die ,,Luther” van die 20ste 
eeu, dan verwys ek hom na vriend 
Berkouwer, die man wat Barth `n 
teologiese pak slae wou gee, maar 
toe moes uitvind dat hy veel van die 
,Stoute jonge” moes leer! 


Ons onthou nog die kostelike op- 
merking van Barth toe aan hom `n 
Afrikaanse teologiese doktorale proef- 
skrif, handelende oor sy Skeppings- 
leer, getoon is. Afrikaans kon Barth 
natuurlik nie verstaan nie, maar toe 
hy sien dat die skrywer gepromoveer 
het aan die Gereformeerde Vrye Uni- 
versiteit van Amsterdam, het sy ter- 
gende oë geglimlag, terwyl hy op- 
merk: ,Menere, dis vier uur, laat ek 

begin met my lesing oor die engele, 
al is my engele volgens hierdie Uni- 
versiteit gewoonlik ,gevalle' engele”. 


Ons is dankbaar dat vandag se ge- 
slag van predikante (ons verwys na 
ons eie Teologiese Fakulteit) wel 
deeglik van die teologie van Barth 
kennis neem. Onder die ouer groep 
professore van ons kerk is dit prof. 
dr. H. P. Wolmarans, wat van Barth 
baie geleer het. Ons is ook twintig 
jaar gelede selfs ,,teen” Barth ,,gt- 
waarsku”! ,,O ja,” hoor ek iemand sê, 
Barth se doopsbeskouing is ketters- 
sektaries!” Nee, hierdie befaamde teo- 
loog het baie Protestantse (en Room- 
sel) ,,sekuriteite” bevraagteken, maar 

. steeds daarvoor gepleit dat die 
kerk as kerk daaroor moet besin. 
Nooit sou hy as enkele individuele 
teoloog so ,,slim” en so ,mondig” 
word dat hy aan sy studente sou sê: 
“Kyk, vanaf eerskomende Sondag, 
staak julle die kinderdoop” nie. In 
ons tyd kry ons juis die ,,nuutste” 
teoloë wat so ,,mondig” geword het 
dat hulle rede (ook t.o.v. die Heilige 
Skrif) die maatstaf van alle dinge ge- 
word het. ) 


En nou is Karl Barth dood. (,, . .. 
of as hy baie sterk is, tagtig jaar . .””) 
Onverwags sterf hy op 82 jarige leef- 
tyd. Hy is gebore op 10 Mei 1886 in 
die stad waar hy sedert 1935 as hoog- 
leraar werksaam was, Basel (Switser- 
land). Wie rustig in die Universiteits- 
biblioteek van Basel, op die walle van 
die Rhynrivier, gesit en ,,droom” het, 
sal weet dat hier, soos in Genéve, 
van die belangrikste wortels van die 
kerkhervorming geleë is. 'n Student 
wat hierheen kom, doen ,,sonde” om 
slegs een semester in Basel te bly. 
In 1956 moes Barth aftree, maar van- 
weë die uitnemende betekenis van sy 
lewenswerk, sy kerklike Dogmatiek. 
(Kirchliche Dogmatik) kry hy spesiale 
vergunning van die VUniversiteits- 
owerheid om na die bereiking van 
die aftree-ouderdom op 70 jarige 
leeftyd, aan te bly as professor. Eers 
in 1962 het hy met emeritaat ver- 
trek. Selfs na 1962 het hy nog deel- 
tyd lesings gegee, soos bv. die lesings 
oor die Duitse teoloog Schleiermacher. 


Sy vader was ook hoogleraar in 
die Teologie. (Prof. Fritz Barth). Hy 
het gestudeer te Bern in Switserland 


en daarna verder in Duitsland. (Ber- 
lyn, Tibingen en Marburg). Hy word 
hulpprediker in Genéve en vertrek 
vandaar om tien rustige (studie)-jare 
in die klein gemeentetjie SAFENWIL 
deur te bring. Ons sê studiejare! Barth 
het `n predikant wat nie studeer nie, 
ontsettend kwalik geneem! Suid- 
Afrikaanse dominees kan gerus hier- 
van kennis neem. 


Dit was te Safelwil dat hy in 
1918 sy bekende en ,,ontstellende” 
kommentaar op die Romeinebrief die 
lig laat sien het. Sy taal was onge- 
woond en miskien ongehoord. Hy het 
in reaksie gekom teen die 18de en 
19de eeuse Teologie, waaroor hy later 
'n opspraakwekkende werk sou laat 
verskyn: ,Die Romeinebrief!” Het 
Luther nie ook daar, in die Romeine- 
brief, juis die lig ontdek nie — ,,die 
regverdige sal deur die geloof lewe?” 
Barth was geskok in die teologie van 
sy tyd omdat God daarin nie meer 
God was nie, nie meer die God van 
die Openbaring nie, omdat Jesus nie 
daarin meer Jesus Christus was nie, 
omdat die mens nie meer daarin be- 
genadigde mens was wat van oom- 
blik tot oomblik leef uit die hand van 
God nie; omdat die Gees nie meer 
Gees van God was nie maar ,,op ge- 
weldadige wyse” vermeng is met die 
gees van die mens. Die teologie moet 
weer ,teologie-van-die-Woord” word! 
Die kerk moes eers luister en dan 
praat. Die ,,slim”, lerende teoloë moet 
weet dat slegs wanneer die kerk ge- 
hoorsaam luister na die Woord, 'n 
kerklike leer (dogmatiek) in orde sal 
wees; anders nie! 'n Kerklike leer wat 
nie in al sy onderdele, gans en al 
Jesus Christus as die sentrum het nie, 
Hy wat die Openbaring van God is, 
het geen reg van bestaan in die kerk 
nie. 


Karl Barth het 'n heilige oorlog 
aangekondig teen elke vorm van 
teologie wat van die mens uitgaan en 
na die mens terugkeer. Dit gaan om 
God en Sy Woord en wat daarin aan 
die adres van die mens gerig word. 
Die mens besit nie in homself (op 
grond van al sy natuurlike talente en 
aanleg) die moontlikheid om te ant- 
woord op die Woord, die evangelie 
nie. Wanneer die mens hierdie Woord, 
die evangelie hoor, geskied daar 'n 
wonder. Hierdie wonder word gewek, 
geskep deur die Gees van God. Oor 
die vraag of die mens in homself 'n 
natuurlike (sogenaamde aanknopings- 
punt) vermoë het om op die evangelie 
te antwoord met 'n ,,ja”, al dan nie, 
het Barth en i 





KARL BARTH 


Natuurlike Teologie”, het Barth 'n 
ontsettende hekel gehad. Nee, God 
skep self, deur die werking van sy 
Heilige Gees, van oomblik tot oom- 
blik die aanknoping, die kontak tussen 
God en mens, Skepper en skepsel. 
Barth se leer oor die Heilige Gees, 
het dan ook 'n belangrike plek be- 
klee in sy Teologie-van-die-Woord. 
Hierdie Woord het drie gestaltes of 
vorme: Die geskrewe Woord (die By- 
bel), die verkondigde Woord (die 
prediking) wat albei heenwys en in 
die diens staan van die vleesgeworde 
Woord, Jesus Christus. Dit is cers 
wanneer God die Heilige Gees spreek, 
dat die Bybel werklik tot Woord van 
God word, dat die prediking getuienis 
word (Woord word) en dat Jesus van 
Nazareth, Jesus die Christus, die Seun 
van 'God, God is. 


Hoe sou ons tog hier reg kon laat 
geskied teenoor 'n man wat meer 
as 400 publikasies die lig laat sien 
het? Sy boeke, brosjures, artikels ens. 
was die begin van 'n geseënde ver- 
nuwing in die teologie. Indien domi- 
nees meer van sy boeke lees, sal hulle 
in hulle prediking die groot lyne van 
die dinge waaroor dit gaan dan ook 
reg trek, want dit gaan om die red- 
dingstou van God af na die mens toe, 
van bo af na benede. In Suid-Afrika, 
SOOs in talle ander lande, is Barth 
verguis en waardeer. In ons eie kerk 
is hy gelukkig meer waardeer as ver- 
guis. In elk geval, ons het nie die 
minste respek vir die opinie van daar- 
die predikant wat as beterweter wil 


poseer, as afbrekende kritikus teen- 
oor hierdie Woord-teologie, sonder 
dat hy `'n enkele boek van Barth in 
sy boekrak het! Sulke broeders ken 
ons ook; napraters van wat geskryf 
is. As ons bedink dat sy onvoltooide 
lewenswerk, wat inderdaad as ,,onvol- 
tooide simfonie” daar staan, sy Kerk- 
like Dogmatiek, twaalf dele van elk 
sowat 800 bladsye bestaan, dit wil 
sê, byna 10,000 bladsye, dan is dit 
alleen stof vir 'n hele lewensstudie 
vir enige predikant. 


Die Universiteit van Basel (in Swit- 
serland) was inderdaad gelukkig om 
hom vir 27 jaar as professor te hê. 
Die kerke van die kerkhervorming is 
deur sy lewe en werke oneindig ver- 
ryk. Ja, selfs `'n Rooms-Katolieke 
teoloog skryf uit Leuven: 


,Ons is almal deur Barth beinvloed 
en dit het vir ons almal 'n groot ver- 
ryking geword” 





KARL BARTH: BY SY DOOD 


Een van die werklike groot manne 
van ons tyd is daar nie meer nie. Van 
byna die begin van ons eeu af het 
hierdie groot geleerde die teologiese 
wêreld oorheers. Tot lank na die 
einde van hierdie eeu sal sy naam en 
sy werk bekend bly. Barthiane sowel 
as anti-Barthiane sal dit oor hierdie 
een saak eens wees: sonder Barth 
kan hierdie laaste 50 jaar in die kerk 
en in die teologie nie gedink word 
nie. Hy is 'n groot teoloog en groot 
gelowige. 


DS. M. W. PRETORIUS 


Karl Barth het die boodskap van 
Gods genade in Christus, soos hy dit 
verstaan het, aan die wêreld oorgedra. 
As getuie en evangelis het hy gewerk 
— ook in sy magistrale teologiese 
arbeid die “Kirchliche Dogmatik”. Hy 
wou die Openbaring weer laat klink 
— die Openbaring wat vir hom die 
liefde van God in Jesus Christus was. 
Oor hierdie Openbarings Waarheid het 
hy nagedink en dit geinterpreteer, In 
Christus het vir hom die beslissende 
gebeur en in Christus het hy die be- 
slissende verwag. Die triomf van die 
genade in Christus vir en oor alle 
mense het sy hele lewe en werk oor- 
heers. 

Teologie was vir hom noodwendig 
kerklike teologie — vandaar “Kirch- 
liche Dogmatik”. — Dit is 'n bely- 
denis oor die lewe en die dood wat 


CO] Blaai om 

KARL BARTH OORLEDE 


[7] Van vorige bladsy 


van krag is vir die gelooof en hande- 
linge van die kerk. Dan nie net vir 
die eie kerk sooos Schleiermacher be- 
weer het dat elke kerk of teologie vir 
homself sal uitmaak wat vir hom al- 
leen geldig sal wees nie, maar onder 
die aanspraak van die Bybelse Bely- 
denis wat vir almal geld. 


Dit is merkwaardig dat Barth hom 
in sy laaste lesings juis met Schleier- 
macher moes besig hou. Van Schleier- 
macher sê hy: ,,en wat was Schleier- 
macher tog 'n geweldenaar. Hy het 
die probleme gesien. My lewelank 
was ek met hom besig gewees, en 
straks moet ek daarbo nog wel 'n paar 
eeue lank met hom redeneer.” In 1956 
het Barth ook 'n reeks lesings oor 
Schleiermacher gehou wat hy ,,n 
apologie van `n apologeet” genoem 
het. Ten laaste wou hy nog weer op 
hierdie kerkvader van die 19de eeu 
attent maak. want ,miskien sal hy 
ook die kerkvader van die 20ste eeu 
wees”. Die ou Barth het nuwe weë 
ingeslaan, want uit hierdie laaste 
lesings het 'n byna ongeremde be- 
wondering vir Schleiermacher opge- 
val. Barth is in elk geval 'n selde 
voorkomende voorbeeld van 'n teoloog 
wat hom nie sy lewelank aan sy eie 
sisteem gekluister het nie maar be- 
reid was om sy posisie te verlaat en 
verder te gaan. Dat 'n teoloog soos 
Barth op sy oudag van mening ver- 
ander oor, 'n vir hom so sentrale 
figuur as Schleiermacher, toon aan 
dat Barth nie verouderd is nie maar 
eerder hiper-modern. 


Vir my was dit 'n onvergeetlike 
ondervinding om gedurende Augustus 
1966 Karl Barth persoonlik by sy huis 
in Basel te ontmoet. Daar het hy ge- 
staan: 'n ou man met sy pyp in sy 
hand. Lank wou hy nie gesels nie, 
want hy het werk gehad om te doen 
— die Kirchliche Dogmatik was nog 
nie klaar nie. 


Van die persone wat sy laaste 
lesings bygewoon het, vertel dat Barth 
geboë en bleek die lesingssaal inge- 
skuifel het, maar dat daar na tien 
minute iets gebeur het: Hy het begin 
lewe, ,Hy het weer kleur gekry, die 
groewe het uit sy gesig weggetrek, 
hy het geen oomblik stil op sy stoel 
gesit nie, het debatte uitgelok, “Grap- 
pen verkoopt', twee uur lank lewendig 
en opgewek gepraat.” 'n Groot man, 

wat groot was, is en sal bly omdat 








nie hyself nie, maar die triomf van 
die genade van God in Christus vir 
hom die belangrikste en grootste was. 


Op 10 Desember 1968 het die 82 
jarige Barth soos sy gewoonte was 
tot om middernag nog gewerk. Daar- 
na het hy gaan slaap en is so in sy 
slaap weggeroep. Soos wat hy altvd 
aan die einde van sy lesings sy stu- 
dente gegroet het, wil ons hom groet: 
Gaan in vrede. 








3 dogters gebore, waarvan ?2 seuns 
en 2 dogters nog in die lewe is. 

Die 2 seuns dien altwee op kerk- 
rade in die Ned. Herv. Kerk en die 
een skoonseun op die kerkraad van 
Wolmaransstad. Hoewel oom PEET 
nooit op die kerkraad gedien het nie, 
was hy `n goeie en getroue Hervor- 
mer gewees. Op 3 Februarie 1959 is 
hy oorlede en tant MIEMIE op 25 
Julie 1968. Saam rus hulle nou in 
die ou familie kerkhof op die plaas 
Welverdiend. 


Hulle nagedagtenis word in ere ge- 
hou. 


P. J. Rossouw. 





WYLE OOM PEET EN TANT MIEMIE 
JANSEN VAN VUREN 


JOHANNES PETRUS JANSEN VAN 
VUREN, is gebore op 1 Februarie 
1891. Hy was die oudste seun van 
die alom bekende oom GERRIE VAN 
VUREN wat vir baie jare op die kerk- 
raad van Wolmaransstad gedien het. 
Sy moeder, tant DIENIE, gebore DE 
BEER, is ook uit 'n stoere Voortrek- 
ker familie, haar vader en broers is 
op die plaas Zevenfontein in die dis- 
trik Bloemhof deur die Korannas van 
Mosou vermoor. 


Oom PEET soos hy alom bekend 
was is op 1 Oktober 1912 getroud 
met MARIA PETRONELLA OLIVIER, 
,tant Miemie”. Hulle het hulle geves- 
tig op die ou familieplaas Welver- 
diend, distrik Wolmaransstad. Later 
het hulle verhuis na die plaas Biesies- 
laagte. Uit die huwelik is 3 seuns en 

SKRIFVERKLARING 


En die Here God het aan die mens 
beveel gegee en gesê: Van al die 
bome van die tuin mag jy vry eet, 
maar van die boom van die kennis 
van goed en kwaad, daarvan mag 
jy nie eet nie; want die dag as jy 
daarvan eet, sal jy sekerlik sterwe. 





Al die bome wat die Here uit die 
grond laat uitspruit het, was ,,be- 
geerlik om te sien en goed om van 
te eet” (vers 9). Onder hulle was 
twee besondere bome: die boom van 
die lewe, en die boom van die kennis 
van goed en kwaad. Van die lewens- 
boom hoor ons ook in Openb. 22:2. 
In die herstelde paradys, die Nuwe 
Jerusalem, sal die boom van die lewe 
elke maand vrugte dra, en sy blare 
sal wees tot genesing van die nasies. 
Daaruit kan ons aflei dat hierdie 
boom lewe skenk aan diegene wat 
telkens opnuut weer daarvan eet. 
Deur van die vrugte en blare van 
hierdie boom te eet, sou die mens 
die ewige lewe ontvang. Hieruit is dit 
duidelik dat Gods bedoeling met die 
mens by die skepping was dat hy 
ewig in sy tuin sou woon. Die ander 
boom wat by die naam genoem word, 
is die kennisboom. Die vrugte van 
hierdie boom verskaf kennis, en wel 
dié allesomvattende kennis wat alleen 
die Skepper van hemel en aarde kan 
besit. Kennis ,,van goed en kwaad” 
is volkome kennis, die vermoë om 
elke saak tot in die kern te deursien. 
Kinders wat van geen goed of kwaad 
weet nie (Deut. 1:39) is kinders wat 
nog niks we 's Ou man wat 
nie meer goed en | kan onder- 
skei nie @. 


dit noem, verneem ons hier niks. Die 
Here gee aan die mens bevel, en Hy 
doen dit nie willekeurig of met by- 
motiewe nie. Die mens staan in diens- 
verhouding tot God, en hy ontvang 
van sy Heer `n bevel, oortreding 
waarvan die straf van die dood dra. 


DR. J. P. OBERHOLZER 


Ook het die Here God gesê: Dit is 
nie goed dat die mens alleen is nie. 
Ek sal vir hom 'n hulp maak wat by 
hom pas. 


Solank die mens alleen was, was 
die skepping nog nie goed nie. Teen- 
oor die mens moes 'n ,,ander” staan 
as sy gelyke wat vir hom 'n hulp kan 
wees. Die mens moet gemeenskaps- 
wese wees, wat in verhouding tot 
,ander” leef, en nie on homself aan- 
gewese is nie. 


En die Here God het uit die aarde 


DIE SKEPPING 


(Gen. 2:4-25) 


bene geneem en die plek daarna met 
vlees toegemaak. En die Here God 
bou die rib wat Hy van die mens ge- 
neem het, tot `n vrou en bring haar 
na die mens. Toe sê die mens: Dit 
is nou e'ndelik been van my gebeente 
en vlees van my vlees. Sy sal mannin 
genoem word, want sy is uit die man 
geneem. Daarom sal die man sy vader 
en moeder verlaat en sy vrou aan- 
kleef. En hulle sal een vlees wees. 
En hulle was altwee maak, die mens 
en Sy vrou, maar hulle het hul nie 
geskaam nie. 


Sy bestemming as gemeenskapswese 
vind die mens in die skepping van die 
vrou, die vierde handeling van God 
waarmee Hy die skepping orden. Die 
vrou kom in aansyn deur `n unieke 
skeppingshandeling. Sy word nie soos 
die mens en die diere van die grond 
geboetseer nie, maar ,,gebou” uit 'n 
rib van die mens. Sy is in been en 
vlees verwant aan die man, en kan 
'n hulp wees vir die mens wat by 
hom pas. Die man is 'n ,,iesj” in die 
Hebreeus en die vrou 'n ,,iesja”. die 
mens noem haar met 'n naam wat 
aandui dat hy in haar 'n ,ander” 
ontdek het met wie hy as gelyke kan 
verkeer. Hy is man en sy vrou (,man- 
nin”). Daaarom sal hy haar aankleef, 
ook al beteken dit dat hy vader en 
moeder moet verlaat. Hulle sal een 
vlees wees in die huwelik want so 
het God man en vrou teenoor mekaar 
gestel. 
] Blaai om 


DIÉ OUDERDOM 

t opmerk. Voordat n 

DIE SKEPPING 


[7] Van vorige bladsy 


Met die vermelding dat altwee naak 
is, vestig die skrywer die aandag 
daarop dat die skepping van God 
goed was. Dit kom in die verhouding 
tussen man en vrou tot uiting deur 
dat hulle in naakte onskuld met me- 
kaar verkeer sonder skaamte. Skaam- 
te kom voort uit skuld, en in Gods 
skepping was geen skuld nie. 

S6 word hierdie rustige skeppings- 
verhaal afgesluit. Man en vrou staan 
teenoor mekaar te midde van die 
plante- en dierewêreld in die tuin van 
God. Die mens is gemeenskapswese, 
met 'n taak in Gods skepping, en 
staan onder sy bevele. 

Opmerklik is die verskil tussen die 
twee vertellings oor die skepping wat 
ons behandel het. Eerstens val die 
verskillende opvattings oor die oor- 
spronklike toestand van die aarde op 
(Gen. 1:2 en Gen. 2:5, 6). Verder die 
verskil in die volgorde van Gods 
skeppingshandelinge. In Gen. 2:4-25 is 
die volgorde: 1. die mens, 2. die tuin 
met bome en water, 3. die diere, 4. 
die vrou. 'n Derde verskil is dat in 
Gen. 1 besondere aandag bestee word 
aan die tyd waarin die skepping ge- 
skied, terwyl in Gen. 2 dit die ruimte 
is waarin die skepping geskied, wat 
besondere aandag ontvang. 'n Vierde 
verskil is dat die mens in Gen. 1 eers 
op die toneel kom as die res van die 
skeppingswerk voltooi is. In Gen 2 
staan hy aan die begin van die skep- 
ping en vind die ander skeppings- 
werke plaas tot verdere uitbouing van 
die plek en situasie van die mens in 
die skepping. 

Na behandeling van hierdie twee 
skeppingsverhale kan ons nog nie oor 
die skepping sê: ,,Die Bybel sê . . . ” 
nie. Voordat ons dit kan doen, moet 
ons ook die ander Bybelse getuienis 
oor die skepping aanhoor. 


NIERE MOET 
SUUR V VERWYDER 


gaam raak ontslae van die oor- 
tol ae Es en Etike afvalstowwe in 
u bloed deur 9 miljoen klein, delikate 
uierbuisdes of -filters. Ed gifstowwe in 
die niere of bias EG om 8 
op te staan, of t ly aan senu- 
weeagtigheid, Es ig EE bene, donker 





kringe onder die oë, rugp: Ee Mr 

of oortollige Es be hier- 
die gifstowwe en moeilikhede an die 
wetenskaplike se formule 


VRAEBUS 


Vraag: Die vraag is gestel oor die 
leer wat vervat is in hierdie 
woorde. Is dit korrek? Kan dit 
Bybelse Reformatoriese teologie 
genoem word? 





JOH. DREYER 





Antwoord: 


Hierdie woorde kom voor in `n lied 
wat nogal geliefd is in sekere kerk- 
lik-metodistiese kringe en veral ook 
in sektekringe waar die gevoels- 
prediking skering en inslag vind. 
Hulle is immers byna almal kinders 
van die gevoelsgodsdiens wat gedu- 
rende die vorige eeu reeds uit An- 
gelsaksiese lande uit die buiteland 
oorgewaai het na ons land en volk 
toe en sy duisende, ook onder die 
Afrikaners, verslaan het. 


Die lied sien op die verskyning 
voor die regterstoel van God. Wat 
het die mens dan om op te wys as 
hy staan voor God? Wat het hy ge- 
doen? Hoeveel siele het hy tot be- 
kering gelei? Het hy ,,gesmeek en 
gestry vir kosbare siele.”? Het hy 
iets ,,om te offer aan sy voet,” aan 
die voet van Hom, die Regter van 
hemel en aarde? 


Hierdie soort prediking kom neer 
op verdiensteprediking en dit is Ar- 
miniaans en Rooms en is as sodanig 
deur die Hervormde vaders reeds in 
die dae van die Kerkhervorming ver- 
werp as strydig met die leer van die 
Heilige Skrif. 

Dit kom neer op die vraag: ,,Het 
ons dan nie in u Naam gepro- 
feteer en in u Naam duiwels uit- 
gedrywe en in u Naam baie krag- 
te gedoen nie?” (Mat. 7:22). Hulle sal 
hulle op hulle verdienste beroep en 
hulle goeie werke voor die voete van 
die Here neerlê. 


Dit het die Here egter nie gesê met 
die bedoeling dat 'n gelowige geen 
goeie vrugte moet voortbring nie. 
Inteendeel, daar moet goeie vrugte 
wees, want ,elke boom wat geen 
goeie vrugte dra nie, word uitgekap 
en in die vuur gegooi”. (vers 9). 
Maar die goeie vrugte moet nie as 
verdienste geld nie, maar wel as 
blyk van die dankbaarheid van die 
begenadigde mens. Want ons ver- 
dien immers niks voor die aangesig 

MOET EK GAAN 
MET LEE HANDE” 


van die Here nie; dis alles louter 
genade as ons gered word. 

, Verdienste? Neel 

genade gee 

alleen op redding hope” 

Gen. 40:5. 
Die goeie werke is maar net die 
vrugte van die genadewerking van 
die Gees van God in ons hart. En as 
dit genade is, so het Paulus ons ge- 
leer, is dit geen verdienste nie. Dan 
is die verlossing nie die gevolg van 
ons goeie werke nie. (Rom. 11:16). 
Alle roem is wat ons betref uitge- 
sluit. Dis alles verniet, uit genade 
om Christus wil. (Rom. 3:27, 28). Nie 
deur wat ons gedoen het, word ons 
gered nie, maar wat Hy vir ons ge- 
doen het en wat ons self nie kon 
doen nie. Nie omdat ons met gevulde 
hande voor God sal staan, sal ons 
geregverdig word nie, maar omdat 
Hy vir ons met volle hande voor God 
gestaan het. 

En Hy wil alleen met volle hande 
vir ons intree as ons van onsself, va; 
ons eie ,volheid,” van ons eie deugdt 
en goeie werke afsien en miet or 
leë hande op sy volheid van gena '- 
vertrou. Ons moet eers niks word ' 
eie oog voordat Hy alles vir ons wan 
word, eers op ons eie leë hande met 
skaamte sien, eers met diere verleent- 
heid op ons met sonde verontrcinu..de 
hande let voordat ons op sy deur- 
boorde hande alleen ons sal verlaat. 
Eers moet ons daartoe kom om ,,ons 
saligheid buite onsself in Jesus Chris- 
tus te soek,” soos ons Doopsformu- 

VAKANSIEWOONSTELLE 
WARMBAD 





Nuutgeboude. re n ingerigte 
vakansieverblyf vlakb ie 
Mineralebad. Ai toestelle” 
4 tot 7 persone. Enkelwoon- 
stelle: 2 tot 4 persone. Beson- 
der lae buiteseisoen-tarief (van- 
TOERUSTING : beste gehalte 
af R2.50 ver woonstel per dag). 
meubels: eie badkamers met 
warmwater: ingeboude kaste en 
kombuiseenhede; elektriese sto- 
we. -ketels en vskaste: bedde- 
goed vollecig; kookgereedskar 
en eetwere, Brosjure beskik- 
baar. 


SPA-VISTA VAKANSIE- 
WOONSTELLE 


Y oortrekkerweg 55, Warmbad 
Tvl. — Tel. 299 


| MRONIEC | 


Die Anglikaanse Kerk, staatskerk 
van Engeland, is `n merkwaardige lig- 
gaam. Afgesien van die feit dat die 
kerk `n belangrike rol in die ekume- 
niese strewe speel, is dit ook duidelik 
dat dié kerk geen besondere waarde- 
ring vir die leer van die kerk open- 
baar nie. Immers in Augustus 1968 
het die Lambeth Conference, dit wil 
sê die vergadering van alle biskoppe 
van die Anglikaanse Kerk dwarsoor 
die wêreld wat die aartsbiskop van 
Canterbury as hoof erken, plegtig be- 
sluit dat die kerklike ampsdraers van 
die Anglikaanse Kerk nié meer die 
geloofsbelydenis van die kerk, die 39 
Artikels, hoef te onderteken nie. Hier- 
die geloofsbelydenis was in die An- 
glikaanse Kerk die uitdrukking van 
die geloof van die kerk vanaf 1571, 
maar nou sal dit nie meer assodanig 
geld nie. Dit beteken ook dat daar 
nou ook nie meer 'n vaste reël van 
die geloof en uitleg van die Skrif 
in die Anglikaanse Kerk bestaan nie. 
Elke ampsdraer van die Anglikaanse 
Kerk kan nou na willekeur die Skrif 
uitlê, netsoos by dit verstaan. In sy 
uitleg is hy aan niks gebonde nie. Dit 
klink natuurlik asof ,,die vryheid van 
die enkeling” `n groot oorwinning in 
die Anglikaanse Kerk behaal het. 
Maar dit is maar die oppervlakkigste 
, voordeel”. In feite word die deur 
nou hier oopgemaak vir willekeur en 
dwaling en word die hele geskiedenis 
van die kerk negeer. 


Wat die resultaat van hierdie op- 
trede van die Anglikaanse Kerk is, 
word baie mooi geillustreer deur die 
figuur van biskop James A. Pike van 
die Anglikaanse Kerk in die V.SA. 
Pike wat in 1966 bedank het as bis- 
kop van Kalifornië, is deesdae so-iets 
soos 'n predikant in besondere diens 
by een of ander groot Amerikaanse 
instelling. Assodanig het hy sy amp 
as biskop van die kerk behou. In ieder 
geval. Volgens `n berig in die week- 
blad Time van 18 Okt. 1968, het Pike 
gedurende Oktober laasjaar in die St. 
Aidams Episcopal Church in San 
Francisco gedurende 'n gewone Son- 
dagse erediens dit goedgedink om die 
lidmate op te roep om saam met hom 
die feit te gedenk dat dit toe 150 jaar 
gelede was dat Karl Marx, die vader 
van die moderne kommunisme, ge- 
bore is! Volgens Pike is daar baie 
dinge wat die moderne christendom 
en Marx deesdae gemeenskaplik be- 
sit. Onder andere het hy gesê: 


DIE ANGLIKAANSE KERK 


“Christians no longer believe in a 
Second Coming. And the Communists 
have given up the theory that the 
victory of the proletariat is inevit- 
able. The church is showing an in- 
terest in the material order of things. 
and Marxists now say the spirit is 
important.” Dit laat my dink aan die 
stelling wat ek onlangs @rens gelees 
het dat die groot verskil tussen baie 
van die hedendaagse kerklike amps- 
draers en dié van honderd jaar gelede 
is dat die predikante van honderd jaar 
gelede net die Bybel gehad het terwyl 
baie hedendaagse predikante die By- 
bel en Karl Marx se geskrifte het! 


PROF. DR. A. D. PONT 





Opmerklik in Pike se waardering 
vir Marx is dat hy alléén tot waar- 
dering van Marx kén kom as hy één 
van die Bybelse geloofswaarhede oor- 
boord gooi nl. die geloof in die we- 
derkoms van Jesus Christus. Pike 
kan dit natuurlik nie aanvaar nie om- 
dat hy al lankal uitgemaak het dat 
Jesus Christus nie God is nie, maar 
Sommer maar net 'n groot, godsdien- 
stige leiersfiguur. 


In die Anglikaanse Kerk kan en sal 
Pike nie tot orde geroep word vi 
hiérdie ontkenning van 'n basiese 
waarheid van die Christelike geloof 
nie. Want daar bestaan nou nie meer 
'n duidelik-omskrewe reël van die ge- 
loof in dié kerk nie. 


As hierdie uitspraak van Pike wat 
hy gedoen het as biskop van die An- 
glikaanse Kerk in die V.S.A. sê son- 
dermeer verbygaan, word dit egter 'n 
vraag of die Anglikaanse Kerk nog 
werklik 'n Kerk van Jesus Christus 
is. Want hoe kan dit in 'n Kerk wat 
Jesus Christus as enigste Hoof en 
Heer bely, geduld word dat één van 
sy belangrike ampsdraers dit weer- 
spreek dat die kerk uit die geloof 
lewe dat Jesus Christus sal terugkom 
soos Hy opgevaar het? My oorweë 
mening is dat as Pike se uitspraak 
maar so verbygaan en sy mede-bis- 
koppe in die wêreldwye Anglikaanse 
Kerk laat dit maar so, dat din die 
Anglikaanse Kerk sy aanspraak om 
Kerk te wees ernstig in die gedrang 
bring. 


Ek verwag egter nié dat die An- 


IN DIE V.SA. 


glikaanse Kerk iets hieromtrent gaan 
doen nie en ek verwag ook nie dat 
die Anglikaanse biskoppe hieroor 
hulle stemme sal verhef nie. Uit die 
gedraginge van 'n hele paar An- 
glikaanse biskoppe hier in Suid- 
Afrika, manne soos Joost de Blank, 
Ambrose Reeves, Crowther, Huddle- 
ston en 'n priester soos Michael Scott, 
het dit al lankal duidelik geword dat 
daar 'n sterk stroming in die Angli- 
kaanse Kerk is wat nié die Evangelie 
van Jesus Christus die gekruisigde en 
opgestane Heer, wil dien nie maar 
die politieke denkbeelde van die he- 
dendaagse liberalisme en sosialisme. 
Die Anglikaanse Kerk maak, as ge- 
volg van dé&rdie mense se optrede, 
die indruk dat hy gestuur word in 
die rigting om 'n politieke drukgroep 
en 'n agitators-platform te wees in 
plaas van om Kerk van Jesus Chris- 
tus te wees. 


Dit is die tragiek van 'n kerk as 
Karl Marx en sy gedagtes interessan- 
ter en belangriker word as die taak 
om die Evangelie uit te dra wat vir 
die wêreld 'n struikelblok en `ʼn 
dwaasheid is. 


2. Kerk in die Vuurlinie? 


In die koerant Dagbreek en Land- 
stem van 12 Jan. 1969 verskyn daar 
in die rubriek ,,Kerklike Kommen- 
taar” 'n paar interessante menings 
van 'n onbekende teoloog. Hierin 
word allereers gesê dat ,,die jeug” 
dwarsoor die wêreld in verset is teen 
,die Kerk”. Die beskuldiging van 
,die jeug” sou dan wees dat die kerk 
nie genoeg deelneem aan die ,,stryd 
van die mense vir geregtigheid en 'n 
beter sosiale orde” nie. Die stelling 
word dan deur hierdie onbekende 
teoloog geloods dat die kerke die 
mens verloor het en daarom ook besig 
is om die wêreld te verloor. Die slot- 
sin is dat die kerke ,,sal hul sosiale 
verantwoordelikheid moet aanvaar...” 


Hierdie uiteensetting van die onbe- 
kende teoloog is seker één van die 
mooiste voorbeelde van verwarde 
denke wat mens kan kry. Terselfder- 
tyd word uit die uiteensetting ook 
duidelik hoe bewusteloos of onbewus 
'n teoloog kan wees om dan as ge- 
volg dé&rvan by valse konklusies uit 
te kom. 

Kom, laat ons 'n paar van die 
krete wat hier geloods word net van 

naderby bekyk. Hier word gepraat 
van ,,Jeugrebellie”; ,,Jeuggroepe” wat 
,beskuldig.” Laat ons nou die terrein 
beperk tot die westerse wêreld. Wat- 
ter jeug is dit? Wie is hierdie gesigs- 
lose, persoonlikheidslose ,,jeugmassa?” 
Is dit die kerkjeug? Of is dit dalk die 
,jeug” van Rudi Dutscke? of van Rooi 
Daantjie Cohn-Bendit? of is dit dalk 
die ,,jeug” van die SN.C.C. (—Stu- 
dent Non-Violent Coordinating Com- 
mittee) van die V.S.A.? Dit is van die 
allergrootste belang dat ons hier 
skerp sal luister en sal omlyn en pre- 
sies sal vasstel watter jeug nou so- 
danig rebels is. Want as ons oor ,,die 
jeug” praat, moet ons in gedagte hou 
dat die Internasionale kommunisme 
besluit het dat die proletariaat as 
klas of groep nié meer bruikbaar is 
vir die stook van die kommunistiese 
rewolusie nie, maar dat die jeug daar- 
voor gebruik moet word. Daarin lê 
die oorsaak van die grootste meer- 
derheid van ,,studente-onrus” en ,,op- 
stande” wat deesdae so baie in die 
westerse wêreld voorkom. Daarom is 
ek baie skepties as betoog word dat 
,die jeug” so téén die kerk sou wees 
én teen die bestaande samelewings- 
orde. 


Tiperend is ook dat ,,die jeug” die 
kerk verwyt en dat hulle op die voor- 
punt wil staan vir ,,geregtigheid” en 
, n beter sosiale orde”. Dit is nou 
lekker krete. Wat sou 'n beter sosiale 
orde wees? Beter as watter orde? 
Hierdie ,,sosiale orde” - kreet is na- 
tuurlik baie populêr in liberalistiese 
en sosialistiese kringe in die Weste. 
Maar voordat daar nie `n baie dui- 
delike definisie kom van die begrippe 
,beter sosiale orde” en ,,geregtigheid” 
nie, kan géén verantwoordelike mens 
da&rop ag staan nie. 


Verder, so wil dit voorkom, is die 
onbekende teoloog” van Dagbreek 
en Landstem ook nie juis 'n baie sterk 
teoloog nie. Immers @én van die 
basiese uitgangspunte van `n skrif- 
tuurlike teologie is dat die mens, ên 
sy wêreld sondig is. Daarom is ,,ge- 
regtigheid” en 'n perfekte sosiale 
orde onbereikbaar vir iemand wat die 
skrifwaarheid aanvaar! Enige agitasie, 
drukgroep of jeugbeweging wat die 
kerk hiëroor verwyte maak, moet dit 
gerus maar doen want die kerk wat 
trou wil bly aan sy geloof en bely- 
denis, kan hom vir hiérdie soort van 
ding nooit leen nie. 


Maar dit is wel simptomaties van 
die tyd waarin ons lewe dat daar al- 


tyd weer teoloë gevind word wat be- 
reid is om on-Bybelse of buite-Bybel- 
se gedagtes te propageer as hoë eise 
waaraan die kerk sou moet voldoen. 
Die kerk se taak is om die Evangelie 
van Jesus Christus te verkondig en 
vandat Jesus Christus die versoekings 
van die Satan afgewys het (Mt. 4:1-11) 
kan die kerk ook nie anders as om 
die aanbod van heerskappy oor al 
die koninkryke van die wêreld af te 
wys nie; én daarby leef die kerk van 
die woord dat die mens sal lewe ,,van 
elke woord wat deur die mond van 
God uitgaan.” Die kerk in die wêreld 
het géén spesifieke opdrag om `'n 
sosiale verantwoordelikheid,” soos 
die liberaliste en sosialiste van ons 
dag dit verstaan, ten toon te sprei 
nie. 


Miskien moet die onbekende teo- 
loog van Dagbreek en Landstem maar 
wéér 'n keer na-dink voor hy hom 
laat verontrus deur die ,,opstand” van 
die ongedefinieerde ,,jeug” van ons 
tyd. Miskien moet dit so wees want 
Jesus Christus het ons gewaarsku: 
,In die wêreld sal julle verdrukking 
hê: maar hou goeie moed, Ek het die 
wêreld oorwin” (Joh. 16:33). Daardie 
oorwinning sal nog oor ons bevestig 
word, maar dit beteken dat ons in 
geloof en vertroue die wederkoms van 
Christus moet verwag. As ons géêën 
toekomsverwagting het nie, dan kan 
ons miskien skrik vir die sg. ,Jeug- 
rebellie.” 





OOR DIÉ 
GENADEVERBOND 


So groot is die genade van God, dat 
Hy die verbond nie beperk tot die 
volwasse gelowiges met wie Hy 'n 
verbond sluit nie, maar dit ook tot 
hulle kinders uitstrek. Hierin kom dui- 
delik tot uiting tot watter mate die 
verbond genade is. 


As dit net tot die volwasse gelo- 
wiges beperk was, dan sou 'n mens 
nog kon dink, dat hulle geloof die 
voorwaarde, die grondslag van die 
verbond is. Maar nou dat as 'n vaste 
reël ook die klein kindertjies, wat ,in 
sonde ontvang en gebore word”, in die 
verbond opgeneem is, nou blyk dit 
dat God nie let op iets in die mens 
wat rede, grond of voorwaarde is nie, 
dog enkel rede uit Homself neem, uit 
louter genade die verbond sluit, waar- 
lik die God van genade is. 


— H. G. Groenewoud. 

lier dit so mooi stel. Gesang 54 vers 
4 stel dit treffend: 

,Nie in my deug of in my werk nie. 

vind ek die troos wat my kan 

sterk nie — 

geen hoop dan wat ek op U bou. 

Op u genade sal ek lewe.” 

Nie die regverdige in eie oog, nie 
die deugsame mens wat net maar 
dank dat hy nie soos ander mense, 
nie soos die tollenaar. is nie, maar 
die goddelose, die in eie oog verlore 
mens wat dink: o God, wees my son- 
daar genadig, hy word gered en gaan 
geregverdig na sy huis. 

Hierdie artikel het ek neergeskryf 
onder die inspirasie van 'n pragtige 
paragraaf uit die Kroniek van prof. 
Van Niftrik in Amsterdam wat ver- 
skyn het in ,,kerk en teologie” van 
4 Okt. 11. Dit is die volgende wat 
ons vertaal hier weergee: 

,Sowel deur die huidige neo-mo- 
derne teologie (van Bultman e.a.) as 
deur die Pinkstermense word die 
christenvolk opgedruk om aan die 
werk te spring en die Christelike ge- 
loof waar te maak. Die moderne 
teologie wil die Christelike geloof 
waar maak deur sosiale en politieke 
aktiwiteit, veral in rewolusionêre sin, 
en die Pinkstermense wil dit waar 
maak deur die aantal bekeringe wat 
hulle bewerkstellig. Ek sal die laaste 
wees om dit op te neem vir ,christe- 
like: gemaksug en vadsigheid. Maar 
as ek alles gedoen het wat ek skuldig 
was om te doen (en wie kan dit sê), 
dan is ek nog maar 'n onnuttige 
dienskneg. Onnuttig omdat Hy dit 
eintlik gedoen het. Ja, ek gaan na 
my Heiland met leë hande maar 
daarom is Hy dan ook my Heiland! 
Dit is nog erger: Ek gaan na my 
Heiland met hande, wat deur -sonde 
besmeer is. Al my hoop is op sy ge- 
nade en barmhartigheid gevestig; ek 
leef kragtens my geloof in die reg- 
verdiging van die goddelose.” 

Prof. Van Niftrik eindig dan hier- 
die deel van sy Kroniek met die vol- 
gende sprekende ou gediggie, wat 
ons soos volg vertaal: 

In ootmoed wil ek swygsaam gaan 

na Jesus, en met 

saamgevoue hande. 

in skuldbesef verlore staan, 

ek bring Hom dan geen offerande 

van wierook, mirre, goud of eer 

ek kniel met biddend leë hande 
naas my sonde neer. 

Met biddende leë hande in sy deur- 
boorde hande — dit is Bybels-Refor- 
matories. 


DIE ROOMS-KATOLIEKE KERK PRAAT AFRIKAANS 


se... GEBORE UIT DIE MAAGD MARIA...” 


Ons het voorheen verwys na die 
Afrikaanse Roomse pamflet ,,Maria in 
die Bybel.” Volgens hierdie pamflet 
moet die lesers ingelig word ,,wat die 
Woord van God self te sê het oor Maria 
en haar voorregte.” Die voorregte wat 
deur hierdie kerk aan haar toegedig 
word (want aan digwerk in die Maria- 
leer ontbreek dit nie) ontbreek egter 
in die Bybel. Ons soek tevergeefs na 
Bybelse gronde vir die in die Roomse 
leer bekende titels van onder andere: 


1. Maria Middelares (Mediatrix) 
2. Maria Helpster (Auxiliatrix) 
3. Maria Herstelster (Reparatrix) 
4. Maria Heerseres (Imperatrix) 
5. Maria Verligster (Iluminatrix) 
6. Maria Hulpbrengster (Adjutrix) 


Hierdie vererende titels kan ons 
nog met 'n paar dosyn aanvul . . .. 
met gemak! Digters en skrywers het 
oor die naam Maria gedroom; die vyf 
letters M-A-R--A staan vir vyf edel- 
gesteentes: M. staan vir Margarita 
(parel), A. staan vir Adamas (dia- 
mant), R. vir Rubinus (robyn), 1. vir 
Iaspis (jaspis en A. vir Ametis (vio- 
let). Met hierdie letters is na harte- 
lus gespeel: M. staan vir Meesteres, 
A. vir Ark, R. vir Roos, 1. vir ,lus” 
(reg) en A. vir Adelaar. Nimmer ein- 
digend, deur die eeue heen, tot en 
met die pouslike afkondiging van die 
leer (dogma) op 1 November 1950, 
dat sy liggaamlik nie grafwaarts ge- 
dra is nie, maar opgeneem is in die 
hemel, sonder dat haar liggaam ver- 
derwing gesien het, duur die Maria- 
verering voort! 


Wanneer ons Protestante elke Son- 
dag in ons kerke bely dat Jesus Chris- 
tus uit die maagd Maria gebore is, 
bely ons inderdaad 'n Bybelse waar- 
heid. As ons belydenis enigsins sin- 
vol wil wees, moet dit sy grond in 
die Heilige Skrif vind. Die alombe- 
kende Casper Olevianus het in sy ver- 
klaring van die 12 artikels (of Apos- 
toliese Geloofsbelydenis) bladsye van 
uitleg nagelaat om die Bybelse gronde 
(Ou en Nuwe Testament), dit wil sê 
die Skrifbedoeling duidelik te stel ten 
opsigte van art. 3 van die 12 artikels: 
,Wat ontvang is van die Heilige Gees, 
gebore uit die maagd Maria.” Die leer 
van die kerk is eers dan waaragtig in 
die Openbaring van God gegrond 
wanneer dit met die leer van die 
Bybel ooreenstem en van daaruit op- 
bloei. Al is die Skrifgegewens ten 
opsigte van die maagdelike geboorte 


van Jesus Christus ,,skraal”, omdat 
slegs Mattheus en Lukas hierdie won- 
derbaarlike geboorte in soveel woorde 
verhaal, tog is dit so dat die kerk 
van die eeue ,in gehoorsaamheid aan 
d'e Heilige Skrif” nie anders kon nie 
as om sê te glo, sê te bely Dit is 
die eerste wat ons wil sê: die Bybel- 
leer. 

Die tweede wat ons Prostestante 
hier wil sê is dit: die leer dat Jesus 
uit 'n maagd gebore is, 'n maagd met 
die naam van Maria, 'n mens, slegs 
mens, kry vir ons sy sin en betekenis 
daarin dat Jesus die Christus uit hier: 
die mens gebore is. Dat Hy gebore 
is en dat Hy so en nie anders gebore 
is nie, is 'n feit en 'n werklikheid. 
Dit is nie `n fabel, 'n mite nie om- 
dat dit Bybelse waarheid is. Dit is 
evangelie omdat dit aankondig dat 
Jesus gebore is, daarom is dit `n feit 
wat in verband staan en die grond 
vorm van ons saligheid, ons heil. 
Derhalwe is sy geboorte wat so en 
nie anders nie plaasgevind het, vir 
ons 'n heilsfeit. Dat Hy so sigbaar en 
tasbaar in die krip gelê het, is `n 
feit wat staan teenoor alle dwaalleer 
dat Hy slegs 'n skeinliggaam gehad 
het. Die so-geborene is die Immanuel. 
Dit is Christelike geloofswerklikheid. 
Die werklikheid word onderstreep 
teenoor die eeueoue dwaalleer van die 
sg. docete. Die belydenisskrifte van 
die kerke van die Kerkhervorming 
wil hierdie werklikheid van die red- 
dende geboorte van Jesus Christus 
herbeklemtoon. Vraag en antwoord 33 
van die Heidelbergse Kategismus leer 
dat Hy ,ware menslike natuur” uit 
die vlees en bloed van die maagd 
Maria tot deel het, dat Hy hierdie 
ware menslike natuur deur die wer- 
king van die Heilige Gees aangeneem 
het, dat Hy ,ware” nakomeling van 
Dawid is: ware God en ware mens. 


Ons geloofsbelydenis van die maag- 
delike geboorte van Jesus, is deur 
Martin Luther pragtig uitgedruk. Hy 
sê dat Maria mag nie tot ,,godin” 
gemaak word nie, want deur ,te groot 
eer” aan haar te bring, word Chris- 
tus ,,verklein”. 


Die maagdelike geboorte van Jesus 
Christus is die geheimenis van die 
Openbaring van God, dit is die wonder 
van Kersfees. Die geheimenis van die 
Openbaring bestaan daarin dat die 
ewige Woord van God `n menslike 
wese (Jesus van Nazareth) geword 
het, om so, en nie anders nie, die 
versoening te word. Die geheimenis 
hiervan is die wonder van sy geboor- 
te, dat Hy ontvang is van die Heilige 
Gees en gebore is uit die maagd 
Maria. Dit is `'n wonder dat Jesus 
Christus 'God as Vader en die maagd 
as moeder het. In hierdie vorm en 
gestalte (en nie anders nie) kom die 
getuienis van die ware Godheid en 
ware mensheid van Jesus Christus 


In die ganse gebeure tot ons heil, 
is Maria 'n dienende byfiguur. Sy is 
die vrou wat genade ontvang het en 
met wie dit sou gaan volgens die 
Woord van God. Sy is die ontvanger 
van genade en nie die uitdeelster 
daarvan nie — aldus die Bybelse pre- 
diking. Die woorde van Thomas Adui- 
nas dat sy ,,slegs skepsel” is (pura 
creatura), moet steeds in gedagte ge- 
hou word. Hierdie mens, die maagd, 
word deur 'n goddelike genadedaad 
die moeder van die Seun van God. 
Dit is nie so dat die skepsel die god- 
delike verlossingsplan daargestel het 
nie, of daartoe meegewerk het, soos 
Pelagius geleer het nie. 


Om op te som: Die fondament of 
hoeksteen van die Christelike geloof 
is Jesus Christus self: die vleeswor- 
ding van die Woord en daarmee die 
versoening van sondaars met God. Dat 
die mens met God versoen kan word 
in en deur Jesus Christus, is die sen- 
trale en belangrikste waaroor dit gaan. 
Die leer dat Jesus Christus uit die 
maagd Maria gebore is, wil geen be- 
skrywing of omskrywing wees van die 
vleeswording van die Woord nie, 
maar wel deel daarvan. Dit is die 
vorm of gestalte van die vleeswording, 
maar daarom geensins van onderge- 
skikte belang nie. Die kerk het die 
getuienis van die vleeswording van 
die begin af slegs in hierdie en geen 
ander vorm gehoor nie. 


In hierdie getuienis mag dus nooit 
iets in-gelees, in-gebed word wat daar 
nie staan nie. Die kerk moet eers 
luisterende kerk word, luisterende na 
die Woord en daarna sprekende, leren- 
de kerk. 

Die Familie Greeff van Koster, Grondleers en Mede- 
bouers van die Ned. Herv. Gemeente Koster 


Skrywer hiervan is reeds vanaf 
1958 bevriend met mnr. en mev. G. J. 
(Hos) Greeff van die plaas Vlakfon- 
tein, enkele myle ten weste van die 
dorp Koster. In die loop van die af- 
gelope tien jaar het ons gesprekke 
by verskillende geleenthede oor die 
kerklike lewe van Koster gegaan en 
algaande het ek met belangstelling 
kennis geneem van die aktiwiteite op 
kerklike gebied van vier van die vyf 
Greeff-broers, nl. A. F. (Jol), A. J. 
(Andries), 'G. J. (Hos) en H. A. (Hen- 
drik) Greeff. Verder het ek ook be- 
wus geword van die dienswerk as 
diaken en ouderling van H. A. (Hen- 
drik Witrand) Greeff, `n seun van H. 
A. Greeff, wat reeds vir 'n hele aan- 
tal jare as skriba, skriba vir regis- 
trasie, kolporteur en kassier opgetree 
het. 


Tydens `n onlangse Kersfeesbesoek 
by Hos en Kotie Greeff het ek van 
die geleentheid gebruik gemaak om 
dié bekende oud-ouderling en eertyd- 
se kassier uit te vra oor sy lewe en 
werk oor, sy vestiging in die omge- 
wing van Koster in die twintiger jare, 
oor sy familie, sowel as oor sy herin- 
neringe oor die voorgeskiedenis en 
eerste jare van die Nederduitsch Her- 
vormde Gemeente Koster, waarvan hy 
en sy broer, Andries, destyds ouder- 
ling van Zwartruggens-gemeente, in 
Februarie 1945 medestigters was. Uit 
beskeidenheid het Hos aanvanklik 
teengestribbel en was hy nie jws ge- 
neë dat ek die inligting wat hv cor 
homself en sy familie aan MY VOr- 
strek het, op skrif sou stel nie. Up 
my aandrang het hy egter uiteindelik 
ingestem dat ek 'n paar aantekeninge 
van ons gesprek op skrif stel. Hy 
is die laaste oorlewende kind uit 'n 
gesin van agt wat nog in die geleent- 
heid is om inligting oor sy ouers, 
broers en susters, asook oor homself 
te verstrek. Daarom is ek dankbaar 
dat ek hom kon oorreed om onder- 
staande feite aan die vergetelheid te 
ontruk. 

Waar daar kortliks stilgestaan word 
by die Greeff-familie se belangrike 
bydrae op kerklike gebied, wil ek 
hierdeur geensins afbreuk doen nie aan 
die belangrike en getroue werk wat 
in die loop van die veertiger en vyf- 
tiger jare, en ook daarna, in die Kos- 
ter gemeente deur die volgende kerk- 
raadslede verrig is: F. J. (Frans) van 
Staden, vir jarelank skriba, Jurie 
Steyn, Adriaan A. van Jaarsveld, Jan 
J. Steenekamp, vir 'n tydlank super- 


intendent van sondagskole, J. L., J. J. 
en C. J. Esterhuizen, Willem Schoe- 
man, S. S. en J. J. du Plessis, Joh. 
J. Venter, J. F. en P. J. van der 
Merwe, M. C. en D. J. Pieterse, A. C. 
Cilliers, P. J. J. Nortjé, vir geruime 
tyd skriba, E. O. Collins, J. A. Young, 
H. P. van Graan, en 'n hele aantal 
ander kerkraadslede, te veel om ver- 


MNR. H. M. REX 


der op te noem. Ook hulle aandeel 
behoort mettertyd in herinnering ge- 
roep te word. Dit is opmerklik dat 
sommige van hulle, voordat hulle as 
kerkraadslede in die Koster-gemeente 
begin dien het, reeds in ander om- 
liggende Hervormde gemeentes hul 
spore op die gebied van kerklike 
dienswerk verdien het. 











G. J. (Hos) GREEFF 


Die jeugjare van Hos Greeif op 
Manana en Rooipoortie (1898-1928). 


Gabriel Johannes Greeff is gebore 
op 17 Oktober 1898 op die historiese 
familieplaas, Manana, digby die dorp 
Lichtenburg, as seun van Hendrik 
Gabriel Greeff en Hester Magdalena 
Strauss. Hy is 'n kleinseun van die 
vermaarde kommandant en ouderling, 
Hendrik Adriaan Greeff (1828-1884), 
stigter van Lichtenburg (1869/1873) 
en Susanna Maria Redelinghuys (7 
1888). 

Hos Greef het nie baie jare op die 
skoolbanke deurgebring nie aangesien 
hy sy vader op die plaas behulp- 
saam sou wees totdat hy mettertyd 
selfstandig sou boer. Die hoof van 
die tweeman skool op Manana was 
mnr. Wouter de Wet. Sy aanvangs- 
onderwys het Hos ontvang van mei. 
Francis Esther Verster, 'n jong on- 
derwyseres uit `n gesiene Kaaplandse 
familie. Meij. Verster het later in die 
huwelik getree met mnr. Andries 
Johannes Greeff, 'n broer van Hos, en 
die egpaar het bykans veertig jaar 
gewoon op `n gedeelte van Vlakfon- 
fontein, wat vroeër aan wyle mnr. 
Hans Eloff behoort het. Na die oor- 
lye van haar man, woon sy en haar 
seun, Andries, alleen op die plaas 


waar hulle saam `n groot hoender- 
boerdery behartig. Op die dag na 





MEV. F. E. GREEFF 
weduwee van oudl. Andries J. Greeff, 
eerste onderwyseres van Hos Greeif. 


Kersfees het sy Aog onderhoudend ge- 
sels oor haar eerste ervaring as on- 
derwyseres op Manana toe sy aan- 
vanklik vir R20.00 per maand skool- 
gehou en die eerste maand vir haar 
ma die helfte van haar salaris ge- 
stuur het. Dit is vermeldenswaardig 
dat haar oudleerling, wat later haar 
swaer sou word, kort na hulle ves- 
tiging op Vlakfontein, hulle daarheen 
sou volg en in samewerking met haar 
man in later jare 'n belangrike aan- 
deel sou hê in die sttigting en opbou 


van die Nederduitsch Hervormde Ge- 
meente Koster en vir 'n tydlank ook 
saam op die Kerkraad as ouderlinge 
Sou dien. 

Hos het op 9 April 1921 op Lich- 
tenburg belydenis van die geloof af- 
gelê. Ds. Daniël Erasmus, wat op 
daardie stadium predikant van Ven- 
tersdorp was, nadat hy die vorige jaar 
vanaf Pietermaritzburg 'n beroep daar- 
heen aanvaar het, het hulle gekatki- 
seer, bygestaan deur ouderlinge W.J. 
Otto en J.J. (Jaap) Seymore as kat- 
kiseermeesters. Die klein aannemings- 
kaartjie met die teks: “Heden zo gy 
Zyn Stem hoort, verhard uwe hart 
niet (Ps. 95:7, 8)” word nog na al die 
jare deur Hos bewaar as 'n mooi 
herinnering aan daardie groot dag in 
sy lewe. 


Die vader van Hos was 'n welge- 
stelde boer maar ongelukkig iemand 
wat baie goedhartig was. Mense het 
van sy goedhartigheid misbruik ge- 
maak en hom telkens oorreed om as 
borg op te tree. Toe die moeilike de- 
pressiejare aan die begin van die 
twintiger jare sy droewige nadraai 
gehad het, was baie mense nie in 
staat om hulle geldelike verpligtings 
na te kom nie. Een van die slagoffers 
was die goedhartige vader van Hos. 
Sy borgstaan vir mense in nood en 
behoefte het die gesin van Hendrik 
Gabriel Greeff duur te staan gekom. 
Die dag van 23 Augustus 1923 sal 
Hos solank as wat hy lewe, nooit 
vergeet nie. Op daardie droewige dag 
is op die Lichtenburgse markplein 'n 
groot vendusie van sy ouers se goed 
gehou. In sy gees sien Hos vandag 
nog hoe die spieëls van sy moeder 
in die Augustusson blink .. . Hy dink 
nog aan sy vader se pragtige mof- 
skape met 'n jaar se wol aan hulle 
lywe wat vir 45c en minder verkoop 
gede 


Van sy vader het hy 'n span osse, 
'n ploeg en 'n ryperd gekry en met 
sy skamele besittings is die 25-jarige 
jongman na die plaas ,Rooipoortje', in 
die omgewing van Goedvooruitzicht, 
die buitesaaiplaas van sy vader, on- 
geveer 23 myl van Manana. Die plaas 
van ongeveer 210 morge is deur Hos 
met 'n Landbanklening gekoop. Vir 
ongeveer vyf jaar het hy daar in een- 
saamheid 'n bestaan probeer maak. 
In 'n klein kamertjie het hy sy katel 
geplaas en in die oorblywende klein 
ruimte 'n stoof en 'n eettafel. Voor 
die stukkende venster het hy planke 
vasgespyker .. . Daar op Rooipoortje 
het hy die beste deel van sy jongjare 
deurgebring. Hy het beeste, skape en 
bokke aangehou en ook aandag aan 
saaiery gegee. Dit was 'n klipvlakte 
putte moes vir water gegrawe word, 





een daarvan was byna 78 voet diep. 
waar hy te lande gekom het. Diep 
Hy wou toe laat boor vir water maar 
toe daar op daardie stadium boonop 
'n wolkbreuk bokant Rooipoortje ont- 
staan, het alles daartoe bygedra dat 
Hos besluit het om hom elders te 
gaan vestig. 'n Man met 'n donkiewa 
het in die loop van 1928 aan sy vader 
vertel van grond wat naby Koster 
beskikbaar was. Met kar en perde het 
Hos na die grond gaan kyk. Daardie 
grond het hy egter nie gekoop nie 
maar ongeveer 350 morge van Vlak- 
fontein, wat op daardie stadium aan 
'n Joodse maatskappy behoort het. 
Op 16 Augustus 1928 het hy na Vlak- 
fontein verhuis en sodoende `n buur- 
man van sy broer, Andries, geword. 


Terwyl Hos op Rooipoortje vanaf 
1923 woonagtig was, het hy huisbe- 
soek van ds. G. E. Alers, wat in 1928 
predikant van Lichtenburg geword 
het, en ouderling C. L. Engelbrecht 
ontvang. Hos vertel dat ds. Alers aan 
hom gevra het: “Broeder geefr u dan 
voorkeur aan zoo 'n eenzame levzn?” 
Hos het egter geantwoord . Fa blv 
alleen, dominee, maar die HEN; is 
ook hier!” Toe ds. Alers later by `n 
broer van Hos gaan huisbesoek doen 
het, het hy opgemerk dat die broer 
wat op Rooipoortje woon, ernstig in 
sy eensaamheid lewe! Met huisbesoek 
op Rooipoortje het ds. Alers 'n ge- 
deelte uit die Bybel gelees en daarna 
'n gebed gedoen. Hos vertel ook dat 
hy besonder beindruk was deur die 
gehalte van die preke van ds. Alers. 
In die besit van sy susterskinders in 
Noord-Transvaal is daar nog 'n foto 
waarop 'n groep katkisante verskyn. 
Op die foto sit ds. Alers tussen sy 
suster, Hester Greeff, later getroud 
met Erasmus, en Johanna Crafford. 
Laasgenoemde was vir 'n tydlank 
orreliste in die Lichtenburgse gemeen- 
te en nadat die eerste huwelik van 
ds. en mev. Alers ontbind is, het sy 
met ds. Alers in die huwelik getree. 
Die bejaarde egpaar woon tans nog 
in Kaapstad. 


Die verhuising na Vlakfontein, Koster. 


Toe Hos in 1928 op Vlakfontein 
gaan woon het, het hy aanvanklik 
onder in die spruit, naby 'n fontein, 
gaan woon, maar het spoedig daarna, 
die terrein vir sy opstal nader aan 
die grootpad uitgekies. Hy het vir 
hom 'n sinkkamer opgerig in die on- 
middellike omgewing van die teens- 
woordige 'Greeff - woning. Van toe 
af woon hy 'n klein afstand van 
die plek waar die hoekbakens van 
vier plase, Vlakfontein, Roerfontein, 
Leeuwfontein en Doornfontein, byme- 
kaar kom. Mettertyd het hy vir hom 


n tweev.ztrekhuis gebou. Daardie 
twee vertrekke vorm vandag nog die 
kern van die Greeff-woning op Vlak- 
fontein. In later jare is die huis ver- 
breek en verskillende vertrekke aan- 
gebou. Soos die woonhuis in die loop 
van die jare vergroot is om aan te 
pas by nuwe behoeftes wat ontstaan 
het, het Hos ook grond bygekoop 
sodat hy naas sy oorspronklike ge- 
deelte van Vlakfontein, vandag ook 
eienaar is van twee gedeeltes van die 
aangrersende plaas, Leeuwfontein. 

Toe hy hom op Vlakfontein kom 
vestig het, het hy 'n aantal beeste en 
skape saamgebring. Sy veetroppe het 
in die loop van die jare vermeerder 
en naas sy veeboerdery, waarvoor hy 
steeds `n groot voorliefde aan die dag 
gelê het, het hy hom vir baie jare 
op die verbouing van mielies, boon- 
tjies en ander gewasse toegelê. `n 
Aantal jare gelede, toe sy gesondheid 
tydelik agteruitgegaan het, moes hy 
noodgedwonge afsien van sy uitge- 
breide saaiboerdery. Hy het sy lan- 
derye aan omwonende mielie- en 
boontjieboere verhuur en hom meer 
en meer begin toespits op vleisskape 
en beeste. Vir weiding- en voerdoel- 
eindes het hy destyds baie geëksperi- 
menteer met die aanplanting van ver- 
skillende soorte grassoorte waarmee 
hy algaande baie sukses gehad het. 
Onlangs, toe hy in toenemende mate 
baie probleme met werkvolk onder- 
vind het, het hy sy skaaptroppe dras- 
ties verminder en gee nou net aan. 
dag aan die produksie van room. In 
sy hart het hy egter in die eerste 
plek steeds veeboer gebly! 


Hos het laat in sy lewe in die 
huwelik getree. Eers in sy 47ste jaar, 
op 18 November 1944, het hy hom in 
die huwelik begewe met mej. Jacoba 
Martina van Zyl, oorspronklik van die 
plaas Kosterfontein, waaraan die dorp 
Koster sy naam ontleen het. Deur al 
die jare het sy hom trou bygestaan 
in sy boerdery-aktiwiteite. As wakker 
boervrou bestuur sy vir bykans 'n 
kwarteeu haar huishouding op 'n 
voortreflike wyse. Deur al die jare 
was sy vir haar man 'n groot steun, 
ook in sy gemeentelike werk oor 'n 
tydperk van tien jaar. Twee dogters 
is uit die huwelik gebore: Jacoba 
Martina in 1952 en Hester Magdalena 
in 1954. (Vervolg April) 


EKSEEM-JEUK 


Beëindig met V.S.A.-ontdekking 


Velontsierings aan gesig of Hggaam, ek- 
seem, puisies, rooi skurwe jeukende vel, 
Beer jeukvoete kom gou reg met 

DERM. Stop gejeuk in 'n kits. Antiseptiese 
aksie genees. Maak vel Bag, glad, skoon. . 
Vra aptekers om NIXODERM. Verlewen- 
dig u vel. Nuwe grootte sleg oe. 











Soos in die stad is op die plattelaad 
in die kerk ook drie ampte nl. predi- 
kant, ouderling en diaken. Die ouder- 
ling is in baie gevalle nog die statige 
figuur van weleer. Hy is die ,oudste” 
van die gemeente wat die kerk Sondag 
nog binnetree met sy swart manel. Hy 
is die figuur wat nog die respek van 
die hele gemeente afdwing. Die verskil 
met die ouderling van ouds is dat hy 
nie meer in alle opsigte dieselfde diens- 
werk kan verrig nie. Vandag sal dit 
byvoorbeeld moeilik gaan om 'n ou- 
derling te vind wat `n begrafnisdiens 
kan lei. 


Oor die algemeen moet gesê word 
dat die kerkraad van die platteland 
nie so goed toegerus is vir hulle taak 
as die kerkraad van die stad nie. Baie 
is daar wat dit sal ontken, tog is dit 
die waarheid. Die werklike grond hier- 
voor moet seker gesoek word in die 
feit dat die kerkraad van die platteland 
nie so gereeld in kerklike vergaderings 
byeenkom soos die van die stede nie. 
Gereelde vergaderings word bemoeilik 
deur lang afstande en die feit dat dit 
dikwels nie nodig is om so gereeld te 
vergader nie. Waar die kerkraad van 
die stede gewoonlik elke maand in ge- 
wone kerkraadsvergadering bymekaar 
kom, kom die van die platteland dik- 
wels net 4 keer per jaar byeen. Afson- 
derlike ouderling- en diakensvergade- 
rings is ook 'n skaarste op die platte- 
land. Rings- ouderlings en diakensver- 
gaderings kom slegs by uitsondering in 
sekere platteladse ringe voor. 


Kerkrade se dienstydperk is in die 
stede dikwels van korte duur. Op die 
platteland gebeur dit dikwels dat baie 
lang periodes verbygaan sonder dat 
een kerkraadslid bedank of aftree. 
Baie kerkraadslede beklee op die plat- 
teland die amp van ouderling of 
diaken lewenslank. 


Voortdurend is die ouderling van die 
stad saam met die predikant besig om 
probleme wat in huisgesinne voorkom 
in die lig van Gods Woord op te los. 
Op die platteland ken die ouderling 
feitlik nie so iets nie. Vanweë die feit 
dat lidmate rondom die ouderling woon 
gaan besoek die ouderling in die stad 
die lidmate van die wyk feitlik maan- 
deliks. Op die platteland is die besoek 
van die ouderling hoofsaaklik beperk 
tot 4 keer per jaar voor Nagmaals- 
viering. Lang afstande en onbegaan- 
bare paaie maak dit soms moeilik om 
meermale te gaan. Hierdie feit het 


DIE KERK OP 


daartoe aanleiding gegee dat die ouder- 
ling vandag sy dienswerk dikwels sien 
as bestaande daaruit om vir die lid- 
mate te gaan sê dat dit volgende na- 
week nagmaal is en om probleme wat 
aansit aan die Tafel van die Here on- 
moontlik maak, uit die weg te ruim. 





DS. M. J. DU P. BEUKES 





Die diaken in die stad se dienswerk 
bestaan daarin dat hy elke maand 
offergawes gaan insamel. Dikwels moet 
hy nog 2 of 3 keer na een lidmaat toe 
gaan. Bo en behalwe dit is die diaken 
in die stad ook voortdurend besig met 
barmhartigheidsdiens. Die diaken op 
die platteland gaan gewoonlik neat een 
keer per jaar offergawes insamel. Wat 
sy oorspronklike taak betref, nl. om 
barmhartigheidsdiens te verrig, daar- 
van kom nie veel tereg nie. Dit seker nie 
omdat die diaken op die nlatteland dit 
nie wil doen nie, maar omdat vanweë 
die algemene welvaart op die platte- 
land daar gewoonlik nie gesinne is wat 
steun van die kerk nodig het nie. 


Oor die algemeen ondervind die kerk 
op die platteland nie probleme ten op- 
sigte van offergawes nie. Die boer 
besef dat hy in hierdie verbard ge- 
roepe is om sy dankbaarheid te be- 
wys. Probleme op finansiële gebied 
kom gevolglik nie voor nie. In droogte- 
tye kan krisisse soms wel beleef word 
en ook in gebiede waar die lidmatetal 
klein is. 


Waar die lidmate van die kerk op 
die platteland in die verlede slegs 4 
keer per jaar die geleentheid gehad het 
om die verkondiging van die Woord 
te hoor is die voorreg nou feitlik elke 
Sondag daar in elke gemeente. Soos 
ons reeds gesê het is daar baie lidmate 
wat hierdie voorreg aangryp en Son- 
dag na Sondag is hulle plek gevul in 
die erediens. Ander se kerkbesoek bly 
egter beperk tot die 4 keer per jaar 
tydens nagmaal. Weinig kom dit voor 
dat lidmate nooit die eredienste besoek 
nie. Die kerkraad van die platteland is 
feitlik elke Sondag voltallig in die 
erediens. 


Eredienste vind op die platteland 
plaas in die oggend of in die aand, 
soms ook in die middag in plaas van 
die aand. Veral met die aanddienste 
word daar dikwels probleme ondervind. 
Enersyds omdat die lidmate ver van 
die kerk af woon. Andersyds omdat 

DIE PLATTELAND 


daar 'n soort van onverskilligheid 
heers ten opsigte van 'n tweede diens 
op Sondag. Vanweë die lang afstande 
vind die twee eredienste soms kort 
namekaar plaas. In sekere gemeentes 
word daar net een erediens Sondag 
in die kerk gehou. Die tweede een 
vind plaas die middag in een van die 
verafgeleë wyke, gewoonlik in die huis 
van die ouderling. Voorbereidingsdiens 
vind gewoonlik die Saterdagmiddag 
plaas, nagmaal Sondagoggend en dank- 
seggingsdiens die Sondagmiddag. 


Indien gemeentes op die platteland 
vakant raak skep dit gewoonlik groot 
probleme. In stedelike vakante ge- 
meentes kan die eredienste feitlik nor- 
maalweg voortgaan. 'n Erediens kan 
nog sonder groot moeite deur die kon- 
sulent in die oggend gehou word, selfs 
een in die aand. In `n vakante ge- 
meente op die platteland kan daar ge- 
woonlik net in die middag 'n erediens 
deur die konsulent gehou word, 'n tyd 
wat oor die algemeen baie moeilik is 
vir die boer. In baie vakante gemeen- 
tes op die platteland kan daar nie eers 
elke Sondag 'n erediens gehou word 
nie, soms hoogstens een keer per 
maand of een keer in drie maande. 
Hierdie feit het tot gevolg dat geduren- 
de lang vakantskappe baie lidmate 
sondermeer hulle kerk verlaat en oor- 
gaan na ander kerke. 

(Word vervolg) 


BILLY GRAHAM BESORG OOR 
SY LAND 


Hy is van mening dat die Ameri- 
kaanse volk uitsien na 'n verandering 
in die sedelike en geestelike koers 
van die volk. Hy sê: ,,Daar was 'n 
groot mate armoede toe ek 'n op- 
groeiende seun was, maar ons het nie 
uitgespring om te roof, te steel en 
klippe te gooi nie. Ek is van mening 
dat ons behoort te erken dat daar 
`n kriminele element betrokke is. Ons 
het God en godsdiens en moraliteit 
van ons skole weggeneem. Die jong 
mense het nou geen morele raamwerk 
om in te lewe nie.” 


Verder het hy gesê: ,Ek glo nie 
dat enige hoeveelheid polisiemanne of 
enige hoeveelheid stoflike voordeel 
die toestand gaan verander nie, tot- 
dat ons in die huis, in die skool en 
in die kerk begin om ons jongmense 
te leer dat hulle 'n sedelike en gees 
telike verantwoordelikheid teen die 
gemeenskap het nie.” 

Church Herald 


DIE ARBEID ONDER DIE BUITEKERKLIKES 


1. Inleidende opmerking. 


As ons praat van die arbeid onder 
die buitekerklikes word doodeenvondig 
net daarmee bedoel dat die evangelie 
verkondig moet word aan die buite- 
kerklikes. Die taak rus op die skouers 
van die kerk en omdat die kerk die 
Heilige Skrif as bron en norm aanvaar 
vir die riglyne van sy optrede, en 2ok 
as enigste inhoud van sy verkondiging 
sal die opdrag soos dit in die Skrif 
vervat is bindend wees vir die kerk. 
Die verkondigingstaak van die kerk 
berus op uitsprake soos dié in Matt. 
28:19; Mark. 16:15; Joh. 3:16, 17; 1 Tim. 
2:3,4; 4:10 ens. 


Die kerk het dit ook goed begryp 
en as taak aanvaar dat hierdie opdrag 
uitgevoer moet word. In ons kerkwet 
is dit bv. vasgelê in artikel IX en 
onder die bepalings van die kerkwet 
in artikel 44, bl. 31. Hier wil ons graag 
die aandag bepaal by punt nr. 2: Die 
arbeid onder die buitekerklikes en on- 
der die wat van die kerk vervreemd 
is, moet deur die ampsdraers en die 
gemeente altyd beskou word as deel 
van hulle arbeid. 


Dit spreek vanself dat as 'n taak 
aanvaar word, en om kerk te wees 
moet die kerk die taak aanvaar, moet 
die taak uitgevoer word. Dit is die 
uitvoering van die taak wat bedoel 
word met die arbeid onder die buite- 
kerklikes. 


Dit bly nou 'n ope vraag of die taak 
uitgevoer word. Die Raad vir die Ar- 
beid onder die Buitekerklikes word 
telkens versoek om voorligting te see 
hoe die werk verrig moet word. Die 
bepalings van die kerkwet maak ok 
voorsiening hiervoor as o.a. in art. 45 
bepaal word dat die Raad leiding moet 
gee aan die arbeid van die gemeentes 
onder buitekerklikes. 


Dit moet egter baie goed verstaan 
word dat die werk nie in 'n voorskrif 
vasgevang kan word nie. Daar kan 
hoogstens riglyne i.v.m. die werk ge- 
trek word. 


Dat ons egter dikwels verleë staan 
oor die werk, val nie te betwyfel nie. 
In elke gemeente kan dit ook duidelik 
aangetoon word. Diegene wat belyde- 
nis van geloof aflê in die gemeente 
is vir die oorgrote gedeelte doop- 
lidmate van die kerk. 


Die groei van die gemeente word 
ook in enkele gevalle gesien in die 
lidmate wat van ons susterskerke oor- 


kom a.g.v. `n huwelik wat plaasgevind 
het tussen lidmate van twee kerke. 


By wyse van uitsondering gebeur dit 
dat daar iemand in die gemeente op- 
geneem word wat van te vore geen 
verbintenis met enige van die drie 
Afrikaanse kerke gehad het nie. Dit 
gebeur nie dikwels nie en dit is die 
uitsondering en nie die reël nie. Vind 
die arbeid onder die buitekerklikes 
plaas? 





DR. D. J. BOOYSEN 





Dit is verder 'n vraag wat aan elke 
ampsdraer gestel kan word. As in aan- 
merking geneem word hoeveel ure 
word bestee aan die huisbesoek en an- 
der kerklike aktiwiteite dan staan ons 
in so baie gevalle verslae oor die feit 
dat die tyd en aandag net bestee is 
aan die nege-en-negentig en dat die 
honderdste aan homself oorgelaat is. 


Oor die arbeid van die kerk aan die 
nege-en-negentig kan ook opmerkings 
gemaak word wat miskien nie vleiend 
is nie. Die vraag is so dikwels nie of 
ons iemand besoek het nie, maar wat 
het ons tydens ons besoek daar ge- 
doen? Die vraag is dan ook weer eens: 
Hoeveel van dié tyd is benut om die 
boodskap van verlossing in Jesus 
Christus tuis te bring? 


Die vraag geld nie net die amps- 
draer nie. Dit is van ewe veel belang 
vir elke lidmaat om opnuut weer te 
besef dat daar taak en roeping was 
op elke belydende lidmaat van die 
kerk. 


Om vir 'n verandering 'n positiewe 
klank te laat weerklink kan ons ook 
nie anders as om uiters dankbaar te 
wees teenoor al diegene wat tyd en 
kragte opoffer in hierdie verband nie. 
Daar is lidmate wat weet van hul ver- 
antwoordelikheid en hulle roeping as 
gelowiges. Die kerk kan ook met op- 
regte dankbaarheid let op die uiter- 
like sukses van die gemeente in die 
middestad van Johannesburg. Hierdie 
werk moet in geloofsvertroue aange- 
pak word en die God wat Sy kerk 
in stand hou sal deur die diens van 
mense Sy kerk bewaar en vermeerder. 


2. Die Buitekerklikes. 


Die arbeid is vir ons doeleindes 
beperk, nl. onder die buitekerklikes. 


Die begrip buitekerklikes spreek vir 
homself: dit is mense wat buite die 
kerk is, d.w.s. losstaan van die kerk 
en geen belang het by die kerk vir 
die tyd en wyl nie. 


Ons ken die mense as diegene wat 
in 'n wanverhouding teenoor God 
staan en daarom ook mank gaan aan 
die regte geloof. Die kern van die 
probleem 1ê daarin dat die mense totaal 
ongehoorsaam is aan die Skrif en in 
die meeste gevalle die Skrif ook nie 
ken nie, derhalwe sal hulle ook nie 
weet om 'God te dien met hulle hele 
hart en siel en al hulle verstand nie. 


Hierdie buitekerklikes kan op ver- 
skillende maniere geti`ser word en 
dit is ook al C''wels gedoen. As ons 
egter die problcem prinsipieel wil be- 
nader moet ons aandaz see aan hoe 
ken die Skrif hierdie mense. 


(a) Ons kry in elke gemeenskap die- 
gene wat ongelowiges is. Hulle het 
geen kontak met die kerk nie en wil 
ook geen kontak met die kerk maak 
nie. Hulle is in wese niks anders nie, 
as volslae ongelowiges. Onder die Af- 
rikaanse gemeenskap is hulle ver- 
onderstel om 'n baie geringe persenta- 
sie uit te maak. Wanneer deeglike 
kerklike sensus gedoen word dan blyk 
dit dat diesulkes op die een hand getel 
kan word. Wat meer is, hierdie ver- 
skynsel sal verskil van plek tot plek, 
met die moortlikheid dat on die dorpe 
en stede dit persentasiegewys groter 
sal wees. 


Die tyd sal verder ook nog moet 
uitwys in welke mate die immigrante 
die prentjie gaan beinvloed. 'n Mens 
kan alleenlik hoop dat dit nie 'n toe- 
name gaan toon nie. 


(b) Uit die gegewens uit die Skrif 
blyk dit dat daar 'n groep is wat met 
die algemene term die afvalliges geti- 
peer kan word. Onder hulle word ver- 
staan diegene wat afvallig geraak het 
van God. Die afvalliges dra wel kennis 
van God en Sy beloftes maar hulle het 
nieteenstaande hierdie kennis wegge- 
breek. Hierdie toestand ontstaan 
klaarblyklik as gevolg van 'n proses 
wat geleidelik plaasvind. Hebr. 10.25: 
,en laat ons die onderlinge byeen- 
komste nie versuim soos somminge die 
gewoonte het nie', het hier 'n be- 
sliste vermaning aan elke gelowige. 


O] Blaai om 

DIE ARBEID ONDER BUITEKERKLIKES 





[7] Van vorige bladsy 


Die skrywer van die Hebreërbrief rig 
hom tot die gemeente waaruit die 
,SOmmiges” voorgekom het. Hierdie 
sommiges het begin afdwaal en kom 
op die pad wat uitloop op totale ver- 
vreemding. Dit is `n toestand waaruit 
geen heil kan voortkom nie en die 
kerk sal in sy verkondiging ook tyd 
en plek moet inruim om hierdie mense 
te bereik. Dit is net so dat hierdie 
toestand ontstaan het as gevolg van 
die doelbewuste optrede van die af- 
valliges self, hulle is in die eerste 
instansie self verantwoordelik vir die 
toestand wat hulle geskep het, maar 
dit vrywaar die kerk nie van sy ver- 
antwoordelikheid nie. Hierdie mense is 
arbeidsveld van die kerk. 


(c) 'n Ander groep wat ons kan 
onderskei is die hipokriete. Hierdie 
mense maak dit vir die gelowiges in 
die gemeente soms baie moeilik. Hulle 
gee voor dat hulle gelowiges in die 
ware sin van die woord is terwyl dit 
nie die geval is nie. 'n Mens tref hulle 
ook midde die gemeente aan. Die 
Fariseërs, Saduseërs, Skrifgeleerdes, 
Ananias en Saffira is almal voorbeelde 
van hierdie groep. Dit is voorts op- 
vallend dat wanneer 'n moment van 
ontmaskering aanbreek dan word hulle 
bittere vyande van die gemeente. In 
hulle vertoon het hulle voorgegee dat 
hulle God dien, terwyl hulle hul eie 
eer gesoek het en hul aansien probeer 
verhoog het. 


(d) Die Skrif ken ook 'n ander 
groep baie goed, dit is die aanhangers 
van die dwaalleer. Hulle werkswyse 
kom daarop neer dat hulle dikwels 
onder die dekmantel van die Christe- 
like geloof die kerk wil insluip. Hier 
gaan dit soms ook om 'n aksentver- 
skuiwing of die verheffing van 'n deel 
waarheid tot dié waarheid en daarmee 
word probleme geskep wat die gelo- 
wige tot struikeling kan bring. In die 
sektewese kom hulle veral te voor- 
skyn in die hedendaagse tyd. 


(e) Die verhardes is nog 'n versky- 
ningsvorm wat ons vandag aantref 
waarvan die Skrif ook melding maak. 
Hulle is diegene wat weet van God 
en Sy gebod maar hulle verseg om in 
gehoorsaamheid voor God te buig en 
gaan hardnekkig voort op die weg 
wat hulle ingeslaan het. Hulle is die- 
gene wat verhard, verblind, verstomp 
ens. is. 


Hierdie mense word vandag geken 
as diegene wat vyandiggesind is teen- 
oor die kerk. Die kerk het vir hulle 


die simbool van inperking geword en 
is vir hulle slegs van negatiewe be- 
tekenis. 


In die Kerkwet word die groepe 
saamgevat as die buitekerklikes, die 
volk van Israel en die volke wat oor- 
wegend heidens is. By `n Algemene 
Kerkvergadering is hierdie buitekerk- 
likes ook verdeel in kategorieë; ons 
kan dit ook n.a.v. die voorafgaande 
sien as diegene wat geen verbintenis 
met die kerk het nie; die ongelowiges 
en die verhardes sou ons hieronder 
kan klassifiseer, dan die randkerklikes 
dit is die afvalliges, en die hipokriete, 
d.w.s. mense wat nog op een of ander 
wyse aan die kerk verbonde is of wil 
wees soos `n lidmaat wat gereeld sy 
offergawe wil gee aan die diaken maar 
verseg om die eredienste by te woon; 
en die sektewese. As ons die lys 
verder wil uitbrei dan moet nog aan 
die Roomse Kerk ook aandag gegee 
word en het ons ook nog die bewegings 
of liewer die sg. godsdienstige vereni- 
gings wat die plek van die kerk in 
opposisie met die kerk by die lidmate 
wil inneem. Die voorbeelde hiervan is 
die Afrika Evangeliese Bond, en die 
Christelike Instituut beweeg ook op 
hierdie pad. 


Die arbeidsterrein is dus fenomenaal 
in sy omvang. 


3. Die uitvoering van die opdrag. 


Die Kerkwet het in sy bepalings 
leiding gegee in hierdie verband. In 
art. 44, bl. 31 word dit nader bepaal. 


1. Die gemeente, sowel as elke lid- 
maat in die besonder, is geroepe 
tot verbreiding van die evangelie 
in die omgewing. 


2. Die ampsdraers en die gemeente 
moet altyd die buitekerklikes be- 
skou as deel van hulle arbeids- 
veld. 


3. Die kerkraad moet sorg dra dat 
die werk sal geskied. 


4. Die kerkraad stel 'n kommissie 
saam wat bestaan uit minstens drie 
ampsdraers en 'n aantal gemeente 
lede. Dit is wenslik dat ook susters 
op hierdie kommissie moet dien. 


As die kerkraad die kommissie 
saamgestel het, beteken dit nie dat 
alle verantwoordelikheid nou van die 
kerkraad ontneem is nie. Die werk 
begin nou eers. 


Die belangrikste taak wat op die 
kerkraad wag is deeglike sensus wat 

gedoen moet word. Sensus sal beteken 
dat daar van huis tot huis gegaan 
moet word om navraag te doen oor 
die kerkverband van die inwoners. Na- 
dat die sensus voltooi is word die 
vorms aan die kommissie wat deur 
die kerkraad benoem is gegee en nou 
word daaruit uittreksels gemaak van 
diegene wat deur die kommissie be- 
soek moet word en bearbei moet word. 


Dit is voor die handliggend dat 
hierdie mense wat dien op die kom- 
missie deeglik vertroud moet wees 
met die Skrif ens, sodat hulle -nie 
verleë sal staan voor die vrae van die 
mense wat besoek word nie. Indien 'n 
struikelvraag gevra word waarop die 
antwoord nie bekend is nie moet dit 
nie weggepraat word nie, onderneem 
veel eerder om die antwoord later te 
verstrek en doen dit wel! 


Baie probleme in die arbeid onder 
die buitekerklikes sal opgelos kan 
word deur net eerlik en menslik te 
wees. Daarmee bedoel ons dat sovele 
mense buitekerklik geraak het vanweë 
die koudheid en gebrek aan same- 
horigheid in die gemeente. As sorg 
gedra word dat die mens tuis voel en 

weet wat om te doen in die kerk, sal 
dit makliker wees vir hulle om gereel- 
de besoekers te word. 


In die konfrontasie van die mense 
moet onthou word dat die geloof gawe 
van God is. Die gelowige sal moet 
getuig en nie soseer wil oortuig nie. 
In die briewe van Paulus word dit 
duidelik gestel hoedat hy opgetree het 
of wil hê dat opgetree moet word. 
Die Skrifwoord is sonder omhaal van 
woorde, duidelik en direk aan die men- 
se gebring. Hulle is aan die kaak 
gestel of ontmasker. Die dwaling is 
uitgewys en daarteenoor is die sui- 
were leer verkondig. Dit 1ê op die weg 
van die kommissie om hierdie werk 
te doen. 


4. Slotopmerking. 


Die kerk moet altyddeur onthou dat 
ons nog strydende kerk is. Dit moet 
nie oorgelaat word aan die buitekerk- 
likes en veral die sektegroepe dat hulle 
rustig voortgaan met proselietewer- 
wing, en dan bly die kerk op die 
verdediging nie. Dit het tyd geword 
dat die kerk sal optree en ook hulle 
wat buite die kerk staan doelbewus 
gaan besoek sodat elke knie uiteinde- 
lik sal buig voor die Drie-enige God! 


(word vervolg). 


VROUERUBRIEK 





DIE SKOOL EN OPVOEDINGS- 
VERANTWOORDELIKHEID 


Wanneer die kind skool toe gestuur 
word, het daar slegs 'n gedeeltelike 
verskuiwing van opvoedingsverant- 
woordelikheid plaasgevind. Groter klem 
word nou gelê op die verstandelike 
ontwikkeling, maar gepaard hiermee 
gaan ook die aandag wat geskenk 
word aan die ontwikkeling van per- 
soonlikheidseienskappe en die uitbou 
van karaktereienskappe. 'n Skerper af- 
bakening van vakgebiede en verskillen- 
de opvoedingssituasies vind nou plaas, 
maar die ouer word nooit geheel deur 
die onderwyser vervang nie. Omdat hy 
daarvoor opgelei is, is die onderwyser 
in staat om meer intense aandag te 
skenk aan die aspekte waarvoor die 
ouer nie die geleentheid het nie. Die 
onderwyser se taak is 'n tweeledige, 
nl. om te onderrig en om op te voed. 





MNR. G. S. VAN NIEKERK 





In sy onderrigtaak bestee die onder- 
wyser op laerskoolvlak aandag aan 
elf, in die junior afdeling van die hoër- 
skool aan elf tot veertien en in die 
senior afdeling van die hoërskool aan 
ses en meer vakgebiede. Sy opvoe- 
dingstaak is onafgebroke. Geen skool 
is slegs akademies en vakgerig nie. Die 
taak van die onderwyser bring dus 
groot verantwoordelikhede mee, wat 
hy nie geheel met sukses sal kan vol- 
bring indien hy los en onverskillig 
teenoor die kind en die ouerhuis staan 
nie. 'n Wisselwerking tussen ouer en 
onderwyser, tussen ouerhuis en skool 
is derhalwe 'n voorvereiste tot sukses. 
Uit hierdie opset is dit dus noodsaak- 
lik dat die ouer-kind-onderwyser ver- 
band harmonieus sal wees. Dit bring 
ook 1nee dat 'n gemeenskaplike op- 
voedingsdoelstelling nagestreef sal 
word deur ouerhuis en skool en dat 
die ouer die onderwyser voortdurend 
in sy pogings sal onderskraag. Indien 
daar verskille sou bestaan, is dit aan- 
gewese om hierdie verskille te besleg, 
maar nooit mag die kind in tweespalt 
gelaat word nie. Negatiewe uitlatings 
oor 'n onderwyser in teenwoordigheid 
van die kind, kan slegs daartoe lei 
dat die kind se vertroue in en agting 
vir die onderwyser geskok word. 'n 
Negatiewe gesindheid word dan deur 
hom opgebou en vervolgens word die 
konsentrasievermoë, die denkproses, 
ja, die hele leerproses en positiewe 
ontwikkeling gestrem. 


ii 


Opvoedingsverantwoordelikheid 


Die opvoedingsproses is kontinu en 
daarom is die ouer en die onderwyser 
se verantwoordelikheid gemeenskaplik. 
Al die skoolaktiwiteite, hetsy binne- of 
buitemuurs, is bedoel om die leerling 
die geleentheid te bied om ten volle 
te ontplooi. Daadwerklike belangstel- 
ling en deelname van die ouer is dus 
onontbeerlik. Indien daar soms moei- 
like eise aan die ouer gestel word, moet 
steeds in gedagte gehou word dat dit 
gaan om die belange van die kind, 
waarteen niks anders opgeweeg mag 
word nie, uit die aard van die opvoe- 
dingsverantwoordelikheid. Dit bring 
dus mee dat die ouer 'n positiewe 
gesindheid teenoor die skool daad- 
werklik sal moet uitleef. In 'n gemeen- 
skap waar so 'n gesindheid ervaar 
word. ontwikkel die kind in 'n atmos- 
feer waar slegs die beste resultate 
verwag kan word. 


DIE KERK EN OPVOEDINGS- 
VERANTWOORDELIKHEID 


In wyer en baie belangrike verband 
staan die opvoedingsbemoeienis van die 
kerk. Die Afrikaner, met sy Christelike 
lewensbeskouing, is onafskeidbaar aan 
sy kerk verbonde, al sou kerkloosheid 
soms hoogty vier. Die Christelike be- 
ginsels word reeds van moedersknie af 
tuis gebring en by die huisaltaar, waar 
daar om die Bybel vergader word. ver- 
stewig. Opvoedingsverantwoordelikheid 
bring dan ook mee dat die kind na 
die kerk geneem en nie net gestuur 
sal word nie. Hy sal dan leer dat hy 
tot die gemeente van God behoort en 
dat hy sy wel en wee in Hom sal 
vind. 


Die kerk dra dus mede-opvoedings- 
verantwoordelikheid vir die kind van 
sy gemeente en die uitbouing van gé- 
leenthede om die ontwikkelende gods- 
dienssin te voed en te verstewig. Daar 
om is dit nodig dat die kerk sal weet 
wat in die gesinslewe van sy gemeente 
aangaan, en in wisselwerking daarmee, 
dat die ouer die kerk alle samewerking 
en ondersteuning sal verskaf in die 
uitvoering van die sê baie belangrike 
opvoedingstaak. Finansiële bydrae of 
die gebruikmaking van sakramente, 
slegs uit gewoonte, sal geen opvoed- 
kundige waarde vir die kind hê nie, 
want dit sal die dieper geestelike in 
sy ontwikkelingsgang nie raak nie. In- 
teendeel, dit sal lei tot kerklosheid en 
afvalligheid van die Woord van God. 
Sy hele wese sal derhalwe mank gaan 
aan die noodsaaklike vir 'n voort- 
bestaan. 





C] Vervolg van vorige uitgawe 


DIE GEMEENSKAP- EN 
OPVOEDINGS- 
VERANTWOORDELIKHEID 


Opvoeding eindig nie aan die einde 
van die skoollewe nie. Die tienderjarige 
is uiters sensitief, soekend, vatbaar 
vir invloede van buite en steeds besig 
om 'n eie lewensfilosofie op te bou. 
Deur sy aktiwiteite lewer hy reeds `n 
bydrae tot sy gemeenskap, maar ook 
die gemeenskap het 'n verantwoorde- 
likheid om toe te sien dat geleenthede 
vir hom geskep word om sy visies te 
verbreed, om 'n gesonde perspektief 
van die lewe in al sy fasette te bekom 
en om. deur eie inisiatief en onder- 
nemingsgees, sê te ontplooi dat hy 
'n volwaardige nlek in die samelewing 
kan inneem. 


Beplannings vir die toekoms, wat 
dikwels vir die jeugdige gepaard gaan 
met groot probleme, omdat daar nog 
nie koersvastheid bestaan nie, begin 
reeds by die jong seun en dogter vorm 
aanneem en dit is van die uiterste 
belang dat voorligting en teregwysing 
'n prominente plek sal inneem. Die 
gevaar bestaan so dikwels dat die vol- 
wassene die jeug kan kritiseer sonder 
dat daar iets positief gedoen word 
om in die plek van die negatiewe kri- 
tiek te plaas. Vreemde sedes, gewoon- 
tes, wangedrag en onbetaamlike klere- 
drag, wat die sin vir die estetiese on- 
dermyn en aanvaarde norms oorboord 
gooi, is voorwaar nie goed te praat 
nie! Maar. word die geleenthede altyd 
gebied waar ons jeug sy sprankelende 
energie en soekende gees kan kanali- 
seer en rig op die waardes wat die 
gemeenskap hoog ag? 


'N EENHEIDSSTREWE 


Indien 'n volk sy ontwikkelingspeil 
op 'n hoë vlak wil plaas, is dit nood- 
saaklik dat die staat hom met die op- 
voedingstaak sal bemoei. Na die mate 
van waardering waartoe die opvoe- 
dingstaak aangeslaan word, na dié 
mate kan 'n volk se vooruitgang ver- 
wag word. Maar alle bystand en or- 
ganisasie van die staat sal niks baat 
indien 'n eenheidsstrewe om 'n opvoe- 
dingsverantwoordelikheid- te aanvaar 
en 'n gemeenskaplike doelstelling te 
bereik nie daadwerklik deur die hele 
gemeenskap nagestreef word nie. Hier- 
die aanvaarding en nastrewing lê in 
die eerste en belangrikste plek op 
die weg van die ouerhuis, die kern 


O] Blaai om 

ERNS EN PRET 


DIE LANGSTE MAN OP KOMMANDO 


Wyle ouderling Leendert van Rens- 
burg van Ermelo het vertel van `n 
oorlogsmaat van hom, ene Mostert van 
Piet Retief se wêreld. 


Dit was gedurende die laaste jaar 
van die Tweede Vryheidsoorlog. Die 
vyand was orals met sterk gewapende 
magte. Die burgerkommando's daaren- 
teen was uitmekaar geslaan. Orals was 
daar klein kommando's onder die aan- 
voering van een van die Boere- 
generaals, Of kleiner groepe onder 
kommandante Of nog kleiner spanne 
onder een of ander veldkornet. 


Hierdie klein groepe en die nog 
kleinere groepies wat soms net uit `n 
stuk of tien man bestaan het, en 
meestal selfstandig opgetree het, was 
`n doring in die vlees vir die vyand. 
Hulle versteek hulle van weë hulle 
klein getalle maklik en voer dan on- 
verwagte aanvalle uit. Telkens verras 
hulle die vyandige patrollies en kry 
dan in die hande wat hulle self brood 
nodig het soos lewensvoorrade, ammu- 
nisie, klere en skoene. Self het hulle 
hoegenaamd geen voorrade van een 
van hierdie dinge gehad nie. Hulle was 
naderhand gehawend, uiters swak ge- 
klee, soms sonder skoene en selfs son- 
der `n rydier totdat 'n gesneuwelde 
of gevange Tommie se perd in die 
hande gekry word. Hoe gehard hulle 
onder die benarde toestande geraak 
het word bewys deur die feit dat hulle 
selfs in die koue winternagte in die 
buitelug klaar gekom het met net een 
of twee komberse. 


Met die lang Mostert het dit egter 
nie so goed gegaan nie. Nie dat hy 
weens sy meer dan sewe voet lengte 
'n maklike skyf vir vyandelike koeëls 
was nie, maar om drie minder gevaar- 
like redes, wat aldrie verband hou met 
sy meer as Saulslengte. 


Die eerste rede was dat hy die 
grootste deel van die oorlog sonder 
skoene moes deurmaak, want toe sy 
selfgemaakte veldskoene klaar was, 
kon hy geen gesneuwelde of gevange 
Kakie kry wie se skoene hy kon aan- 
kry nie. Nie een van hulle se voete 
het naby syne gekom nie. Sy nommer 
twaalf skoen was in die Britse leër van 


'n kwartmilioen soldate nie nodig nie. 


Die tweede rede vir sy verknorsing 
was, dat toe sy perd onder hom dood- 
geskiet is, hy vir baie lank net, wat 
die Boere 'n botterkopmuil noem, tot 


sy beskikking gehad het. Omdat so ʼn 
muiltjie maar klein is en die lang 
Mostert se bene uitermate lank was, 
het sy tone voortdurend teen klippe 
met die haastige vlug vir die vyandige 
oormag gestamp. 


Maar op 'n keer was daar ekstra 
pret onder die burgers oor Mostert se 
lengteprobleem. Dit was winter. Die 
gras het op die hoëveld se vlaktes 
hoog en droog en vol in die saad ge- 
staan, ook omdat die diere om dit af 
te wei daar nie was nie, maar met die 
verskroeide-aarde beleid van die 
vyand almal doodgeskiet of geslag is. 


Na 'n skermutseling met die vyand 
moes die handjievol manne vlug vir 
hulle lewe. Dit het haastig gegaan. 
Hulle moes die grasbedekte bult oor 
om onder die vyandelike koeëls uit te 
kom. Mostert met sy klein botterkop- 
muiltjie is onder die vlustendes. Toe 
hulle oor die bult tot stilstand kom en 
afklim om die blasende rydiere bietjie 
rus te gee, moes Mostert on 'n miers- 
hoop gaan sit om die rooiklossiegras- 
saad tussen sy tone te verwyder. So- 
ver as wat hulle gejaag het, het sy 
voete deur die hoë gras gesleep en 
het groot hoeveelhede grassade tussen 
sy tone ingeryg. 


Daar was nog `n derde rede waarom 
sy groot lengte vir hom die lewe op 
kommando soms moeilik gemaak het. 
Dit was snags as dit op die hoëveld 
veral so uitsonderlik koud is. Elke 
burger skop dan maar op die beste 
plekkie, agter 'n groot klip of onder 
'n boom, soos 'n hen wat nes maak, 
vir hom 'n slaapplekkie. As hy twee 
komberse het, dan word een oor die 
lêplek gegooi. Met klere en jas aan, 
as hy nog 'n jas besit, maak hy hom 
dan met die ander kombers toe. 


Om onder die kombers in te kan 
kom, moes Mostert dan sy bene so 
hoog optrek dat sy knieë teen sy ken 
kom. Na 'n paar minute is hy, ver- 
moeid van die ontberinge van die dag, 
wegvoor. 


Nadat hy dan in daardie ingekrimpte 
houding vir 'n uur of meer gelê het, 
stoot hy in sy slaap die lang en styf 
geworde bene uit met die gevolg dat 
sy voete en 'n deel van sy bene dan 
buite die bedekking kom. Na ongeveer 
'n halfuur is sy voete yskoud. Om hulle 
bietjie warm te kry word die kombers 
dan oor hulle afgestoot, maar dan wil 

hy weer bo verkluim. En so bring hy 
dan die nagte deur, Of sy voete wil 
afval van die koue 6f sy bolyf wil 
verkluim. 


Dit lyk vir my sulke ekstra groot 
mense moet liewer nie op kommando 
gaan nie. Dit is te ongerieflik. 





Opvoedingsverant- 


woordelikheid 

waaruit idealisme en energie geput 
word vir die hele ontwikkeling van 
die kind en derhalwe die toekoms van 
ons volk. 


Menige ouer beweer dat ,,slegs die 
beste” vir die opvoeding van ons kin- 
ders sal tevrede stel. So 'n bewering 
aanvaar opvoedingsverantwoordelik- 
heid in al sy implikasies en bring dus 
ook o.a. mee dat alleenlik dié wat 
behoorlik daarvoor toegerus is, na die 
onderwysprofessie getrek sal word en 
dat die onderwyskandidate opleiding 
van 'n hoogstaande peil sal geniet. Uit- 
gebreide fasiliteite sal dus hiervoor 
moet bestaan en, met 'n mannekrag- 
tekort in 'n vinnig industrialiserende 
land, sal bevredigende omstandighede 
daar gestel moet word om die kandi- 
date te bekom en in hulle diens ge- 
lukkig te hou. In 'n dieper sin gaan 
dit om die waardering wat ons vir 
die toekoms van ons volk het. Offers 
sal vir die bereiking van hierdie op- 
voedingsideaal gebring moet word en 
die bereidwilligheid om te offer lê 
opgesluit in die mate waartoe ons 
die opvoedingsverantwoordelkheid van 
die kind van ons volk aanvaar. 


OOR DIE DOOP 


Die doop is 'n teken en seël van die 
verbond van God met Sy volk, 'n daad 
en Sy Naam aan ons verrig en nie 
in die eerste plek 'n daad van ons 
aan Hom nie. 








In die doop gaan dit in die eerste 
plek om die beslissing van God oor 
ons en nie om ons beslissing oor 
Hom nie. 





Die inisiatief by die doop lê nie 
aan ons kant nie, maar kom van die 
kant van God. 

— 'Terlaak Poot, 


Gemeentelike Berigte 


INWYDING VAN KERKGEBOU 
GEMEENTE WILKOPPIES 


Op 25 Junie 1966 is die Gemeente 
Wilkoppies gestig. Eredienste is nog 
gesamentlik gehou in die kerk van 
die moedergemeente, Klerksdorp-Oos. 
Na nege maande is eredienste apart 
gehou in `n skoolsaal. 


Op 11 Mei vanjaar het die blye 
dag aangebreek toe ons `n eie kerk- 
gebou in gebruik kon neem. Dit was 
inderdaad `n dag van groot blydskap 
en dankbaarheid, want dit het almal 
se stoutste verwagtings oortref, om 'n 
eie huis van aanbidding te besit een 
maand voor die gemeente se tweede 
verjaardag. 


Na die ontsluiting van die deur, 
wat waargeneem is deur mevr. 
Dreyer, is daar hartlik saamgesing 
van Psalm 146 vers 1. Die gebou is 
binnegegaan waar die wydingsrede 
gelewer is deur dr. A. J. G. Oosthui- 
Zen. Daarna is verskeie liggame en 
verteenwoordigers van susterkerke die 
geleentheid gebied om hul gelukwen- 
sings oor te dra. Ds. Dreyer het die 
bedankings waargeneem. 


Die feesviering het voortgegaan 
met die bevestiging van nuwe lidmate 
die aand, die bediening van die hei- 
lige nagmaal Sondagoggend, `n docp- 
diens die middag, en die naweek is 
afgesluit met 'n dankseggingsdiens op 
Sondagaand. Eredienste is waarge- 
neem deur verskeie leraars uit die 
ring van Potchefstroom, en besielende 
boodskappe is oorgedra. 


Mag hierdie blye dag altyd as aan- 
sporing dien vir almal om te sien en 
weet dat die Here vir ons goed is. 


T. J. van Vuuren. 
Scriba. 
* * * 


BULAWAYO 


Ek dink ons moet bietiie van ons 
laat hoor. Ons ag ons baie gelukkig 
en dank die Heer vir sy genade om 
in ons midde te ken hê; ons nuwe 
leraar en sy gade ds. en mev. Simpson 
met hulle kroos. 


Ons vertrou dat die Heer ons sal 
bystaan, krag en genade gee, om vir 
hulle 'n inspirasie te wees; dat ons 
hulle sal bystaan in alles en hulle 
tuis sal laat voel. 


Ons het baie om die Heer dank- 
baar voor te wees. Ek is seker alger 





hier in ons gemeente sal hulle uiter- 
ste doen, kerkraadslede so wel as 
gemeentelede. Dit is `n gasvrye en 
gewillige gemeente, asook die ander 
gemeentes. 


T7 


mev. EF. Louw. 
* 


Rustenburg-Suid 


ERE AAN GOD .. . WANT 'N KIND 
IS VIR ONS GEBORE 


Ds. W. J. Engelbrecht van die Neder- 
duitsch Hervormde 'Gemeente Rus- 
tenburg-Suid verdien alle lof vir 'n 
besonder hoogstaande aanbieding van 
die Kersverhaal. 


Onder die opskrif . “Ere aan 
God . . . Want 'n Kind is vir ons 
gebore,” is die program twee agter- 
eenvolgende Sondagaande uitgevoer en 
deur meer as 2,000 mense bygewoon. 


Reeds vanaf die eerste oomblikke 
wanneer mens die pragtige kerkge- 
bou betree, het die atmosfeer ge- 
spreek van eerbied en wyding, veral 
wanneer die letters teen die growwe 
steenmuur raakgesien is: ERE AAN 
GOD. Dadelik het die kerkganger be- 
sef dat die geboorte van Christus in 
hierdie Adventstyd opnuut tot die 
mensdom spreek. Dit was seker ook 
die bedoeling van die program en die 
kerkraad dat elke seun en dogter 
volwassene en grysaard weer opnuut 
sal verstaan. So moet Christus op- 
nuut teruggebring word in ons Kers- 
feesviering. En hierin het hy volkome 
geslaag. 


Die program is voorafgegaan deur 
'n kort liturgiese diens wat waarge- 
neem is deur ds. W. J. Engelbrecht 
bygestaan deur ds. J. Viljoen van 
Marikana. 


Hierna was alles donker, net die 
klokkespel het die begin van die ver- 
rigtinge aangekondig. Dan sagte orrel- 
spel: Jesus vreugd van ons verlange 
(Bach). Jubelend kom die massa kin- 
ders. Kom kinders kom juig nou .. 
oor wat daar gebeur het in Bethle- 
hem stal, en so word mens gaande- 
weg gevoer deur vertelling en sang 
na die klimaks van die geboorte soos 
vertel deur die evangelis Lukas in 
hoofstuk 2: ,Kyk ek bring julle 'n 
goeie tyding van groot blydskap wat 
vir die hele volk sal wees, dat vir 
julle vandag in die stad van Dawid 
gebore is die Saligmaker wat Chris- 


tus die Here is. En dit is vir julle die 
teken, julle sal `n kindjie vind wat 
in doeke toegedraai is en wat in die 
krip lê.” 


Die effektiewe beligting in die kerk 
het nog meer die aksent laat val op 
die gesproke woord en die besonder 
mooi koorsang. `n Paar van die mooi- 
ste uitvoerings was: En daar was her- 
ders op die oon veld, Ere aan God, 
Die Onse Vader en Die Hemel roem 
(Beethoven). 


Die simboliek in die kerk het nog 
meer wyding verleen aan die uitvoe- 
ring van die verrigtinge wat glad ver- 
loop het. 


Toe die koor Bethlehem Ster ge- 
sing het, is alleen die kruis in die 
groot venster verlig en geaksentueer. 
Die ster teen die nagtelike hemel met 
talle klein geel driehoekies daarin met 
die punt na bo gerig, het die hoop 
wat daar vir die sondaar gekom het 
deur die geboorte van Christus, die 
blink Mêrester, gesimboliseer. 


By 'n ander geleentheid, toe Stille 
Nag gesing is, het die lig agter die 
groot kruis alleen gebrand en dan 
weer het die lig geval op die preek- 
stoel met die woorde daarop: JESUS 
ALLEEN, met pragtige blomme daar- 
om gerangskik. 


Die kruis in die groot venster aan 
die straatkant is weer belig toe aan 
die einde van die program die kruis- 
evangelie deur verskillende vertellers 
geparafraseer is. Die rooi driehoekies 
in die venster met die punt na onder 
gerig dui op die bloed van Christus 
wat vir mensdom gestort is. 


Die program is in doodse stilte af- 
gesluit met trompetgeklank: Die aand- 
gesang. Gerrit van Ingen was daar- 
voor verantwoordelik. 


Talle mense wat verantwoordelik 
was vir die program verdien hoë lof 
vir hulle onbaatsugtige werk om die 
eer aan God te besing. 


Die orreliste is mei. N. Pieterse, 
terwyl mnr. Jack Henning die koor 
afgerig het en self ook verantwoor- 
delik was vir 'n pragtige duet saam 
met mnr. Boet van Wyk. Albei het 
ook solos gesing. Rustenburg behoort 
met reg trots te wees op hierdie twee 
manne. Die praatkoor is afgerig deur 
mnr. J. Botha en mev. L. Putter, albei 
het ook gedeeltes van die teks voor- 

Vensters in de Preek deur A. G. Bar- 
key Wolf. Uitgegee deur T. Wever, 
Franeker. Nederland en ook Stellen- 
bosch. Prys RI1-70. 


Hierdie werkie van die bekende 
Nederlandse predikant, ds. Barkey 
Wolf, is `n pleidooi vir die gebruik 
van illustrasies in die prediking. 


In sy bespreking wys hy op die 
veelvuldige gebruik van gelykenisse 
deur Jesus Christus na aanleiding van 
die woord in Markus 4:34 ,,en sonder 
gelykenis het Hy tot hulle nie ge- 
spreek nie”. 


Hy breek `n lansie vir beeldryke taal 
op die kansel, vir die goeie reg van 
die verbeelding, vir illustrasies uit die 
gemeente, vir verhale wat aansluit by 
die teks. 


Al hierdie dinge moet met sorg ge- 
kies en goed voorberei word. Hulle 
moet soos dienaresse wees om abstrak- 
te gedagtes tasbaar te maak en moei- 
like begrippe duideliker te stel. 


Die skrywer lig dit alles toe met 
interessante voorbeelde uit die kerk- 
like lewe en laat sien dat die manier 
waarop die preek oor die kansel kom 
van groot belang is. 


Aan alle predikers sowel as pub- 
lieke sprekers beveel ons dit sterk aan. 
Hulle sal almal vir hulle preke en 


toesprake wins daarmee doen. 
Joh. Dreyer. 





,Die Christen en Geboortereëling”, 
deur Ds. P. J. De Bruyn. Prys 30 
sent, 43 bladsye. Uitgewers: Pro 
Rege Pers; Potchefstroom. 


Ek is bly dat ds. De Bruyn hierdie 
klein boekie die lig laat sien het. Ons 
mense lees blykbaar nie graag dik 
boeke nie: daarom is dit te verwagte 
dat hierdie 35 bladsye teen die billike 
prys van 30 sent in baie huise toe- 
gang sal vind. Dit is bepaald geskryf 
vir die heel gewone lidmaat; die be- 
toog is duidelik en die gegewens 
word gerugsteun deur 56 verwysings 
na outeurs wat hulle op goeie gronde 
met die vraagstuk van geboortereë- 
ling besig gehou het. Ek herhaal: Dis 
verblydend om stof van hierdie ge- 
halte te lees oor ,,die selfmoord van 
'n nasie.” Toe ons volk arm was (baie 
arm), toe ons ekonomies on die as- 
hoop gesit het, het ons ouers kans 
gesien om ons groot te maak, ons 
as groot gesinne. Ek weier eenvoudig 
om te aanvaar dat ons slegs 2.5 
kinders in Blankegesinne kan groot- 


WAT LEES UI 


maak en deeglik opvoed, soos die 
jongste sensusopname in die Repub- 
liek aandui. Dis onheilspellend: Blanke 
geboortes 24 kinders per duisend 
teenoor die nie-blankes 47 per 1000. 
(Asiate 46 per duisend). Daar is `n 
on-Bybelse lewenshouding wat in die 
huwelik die botoon voer! 


Die skrywer pleit vir 'n besinning 
oor die Christen se standpunt teenoor 
geboortereëling, veral in die lig van 
die nuwe voorbehoedmiddels en die 
uiteenlopende menings daaromtrent. 
Ons stem met hom honderd persent 
saam dat geboortereëling die aange- 
wese weg is en dat man en vrou hulle 
van tyd tot tyd deeglik voor die aan- 
gesig van die Here rekenskap moet 
gee oor die doelstellinge van die hu- 
welik. Ook is dit korrek dat die ge- 
sondheid van die moeder, die opvoe- 
ding van die kinders ens. belangrike 
faktore is wat geboortereëling wens- 
lik maak. teenoor die gemaksugtige 
en materialistiese geboortebeperking 
wat deur duisende blankes toegepas 
word. En . . . wie sal op die ou end 
ly onder die krimpende kindertal? 
Sekerlik: Ons eie blanke kinders. 


Ons beveel hierdie werkie aan om 
in elke gesin gelees te word. Wat my- 
self betref: As bedienaar van die 
Woord wat met huwelikskategese be- 
sig behoort te wees, sal elke aan- 
staaande egpaar dit eers moet lees; 
ons beveel dit aan vir die huweliks- 
kategese. 

. P. J. Theo. Koekemoer, 


En driemaal kraai die haan deur H. 
S. van Blerk. Uitgegee deur Voor- 
trekkerpers, Posbus 8124, Johannes- 
burg. Prys RI1-95. 


Dit handel oor 'n onstuimige tydperk 
in die geskiedenis van ons volk nl. die 
bittere stryd van Afrikaner teen Afri- 
kaner tydens die tweede wêreldoorlog 
en dit is geskrywe deur iemand wat 
self midde in die stryd gestaan het en 
in die knyp gekom het. Vandaar dat 
sy uitbeelding lewendig is. 


Diegene wat in die stryd gewikkeld 
was en veral hulle wat in die warm 
water beland het. sal hierdie werk van 
Van Blerk met veel belangstelling lees. 


Skaf dit gerus aan. 
Joh. Dreyer. 


De Brieven van Johannes deur dr. M. 
de Jonge. Uitgegee deur Callen- 
bach. Nykerk. Prys f24.90. By in- 
tekening op die reeks f22.50. 

Die lys van hierdie teologiese kom- 
mentare wat verskyn onder die reeks: 
,De Prediking van het Nieuwe Testa- 
ment” word al langer en die einde 
daarvan kom in sig. Daar ontbreek 
nog net vyf dele, waarvan vier reeds 
in voorbereiding is en alleen van die 
vyfde, nl. van Mattheus, niks gesê 
word nie. Die redaksie, die uitgewer 
en die medewerkers kan gelukgewens 
word met hierdie puik kommentare. 
waarvan verskillende al in twee en 
drie herdrukke verskyn het. - 


Onder die goeie noem ons graag 
die jongste: ,,De Brieven van Johan: 
nes.” Dr. de Jonge het hom uitste- 
kend van sy taak gekwyt. Hy is 'n 
versigtige eksegeet, is tuis in sy on- 
derwerp en skryf 'n pragtige, vlot 
styl wat reeds vanaf die eerste blad- 
sy opval en so duidelik gestel word 
dat nie alleen teoloë nie, maar elke 
man van studie met vrug gebruik van 
sy werk sal kan maak. 


,Swaar' tekste word nie deur hom 
vermy nie, maar goed uitgepluis. 
Daar is pragtige passasies in sy werk. 
Sulke vrae soos: Wat beteken die 
wêreld? Wat word verstaan onder die 
veel voorkomende woorde: In Hom 
bly? Uit God gebore? Die wetteloos- 
heid? Ewige lewe? Liefde en haat? 
word helder uiteengesit. Die ,,byzon- 
der krasse uitspraak, (wat) een dui- 
delik hoogtepunt in dit betoog is,” 
word goed onder oë gesien. Sy ver- 
taling daarvan nl. van 1 Joh. 5:18 
lyk ons aanneemliker te wees as die 
van die Afrikaanse Bybelvertaling. 
Waar hierdie vertaling lui: ,Ons weet 
dat elkeen wat uit God gebore is, nie 
sondig nie; maar hy wat uit God ge- 
bore is, bewaar homself,” daar ver- 
taal de Jonge die tweede deel soos 
volg: . . . ,Want Hy die uit God ge- 
boren werd, bewaart hem,” nl. Chris- 
tus en nie die mens bewaar homself 
om nie te sondig nie. 


As outeur van die drie Johannese 
briewe noem die skrywer dié in die 
aanhef van 2 en 3 Johannes genoem- 
de oudste.” Sy datering van die 
briewe is tussen ongeveer 100 tot 110 
na Christus. 


Hierdie kommentaar wat nie in die 
studeerkamer van predikante behoort 
te ontbreek nie, word afgesluit met 
'n lange lys: ,,Keuze uit de Litera- 
tuur” en met teks — en sakeregister. 


Ons beveel dit sterk aan. 
Joh. Dreyer. 


# 


Een sin, twee wesenlik verskillende 
geloofsuitsprake, twee uiteenlopende 
vorme van geestelike lewe, twee kerke 
wat teenoor mekaar staan. 'n Mens kan 
sê: ,Gebore uit die maagd Maria” Of 


,Gebore uit de maagd Maria”. 


Die eerste lê die nadruk op die Seun 
van God, die tweede op die mens 
Maria. Die eerste stel die vernedering 
van die Seun van God sentraal, die 
tweede verhef die mens. Die eerste 
word gedoen deur die reformatoriese 
geloofsbelydenis, die Heidelbergse 
Kategismus, die tweede aksent word 
deur die Rooms-Katolieke Kerk gelê. 

— Hervormd Weekblad. 
—O— 


Daar is verskillende Presbiteriaanse 
Kerke in die Verenigde State. Een van 
hulle die ,,Presbyterian Church in the 
United States” voer nou onderhande- 
linge met die ,,Reformed Church of 
America”, wat min of meer dieselfde 
is as ons Hervormde Kerk hier, om 
tot kerkvereniging te kom. 


Een van die punte van belang is: 
Wat sal die Belydenisskrifte van die 
te vorme ,,Presbyterian Reformed 
Church” wees? Die besluit dienaan- 
gaande is, dat dit sal insluit die ,, West- 
minster Confession of Faith”, die 
,Westminster Catechism”, die Heidel- 
bergse Kategismus en die Nederlandse 
Geloofsbelydenis. Die ,,Larger West- 
minster Confession” en die Dordtse 
Leerreëls, wat nie as offisiële leer- 
stellings deur dié kerke gereken word 
nie, is te beskou as 'n deel van die 
historiese oorlewering van die kerk. 

—Church Herald. 


Die Geref Ekumeniese Sinode wat 
onlangs in Nederland vergader het, 
het besluit, dat dit volgens die Heilige 
Skrif duidelik en voor die handliggend 
is, dat vroue uitgesluit is van die 
regeer- en predikamp van ouderlinge 
en dat ledekerke versigtig moet wees 
om vroue tot die amp van diaken toe 
te laat. 


Hierteen het die Geref. Kerke in 
Nederland beswaar geopper. Hulle het 
reeds besluit om die vrou tot die 
kerklike ampte toe te laat maar het 
die uitvoering uitgestel totdat die 
Geref. Ekumeniese Sinode daaroor ge- 
handel het—RE.S. van 29.8.1968. 


In die afgelope twee dekades het 
byna al die Oosterse-Ortodokse kerke 
volle lede van die Wêreldraad van 


k. 


UIT ANDER BLAAIE 


Kerke geword. Feit is dat die Oosterse- 
Ortodokse Kerke nou die grootste 
godsdienstige gemeenskap in die Wê- 
reldraad is, wat al die ander Pro- 
testantse, Anglikaanse en Oud-Kato- 
lieke ledekerke in getalle oortref. 


Spannings sal ongetwyfeld toeneem 
as die Oosterse-Ortodokse Kerke be- 
gin om ekumeniese invloed uit te 
oefen in ooreenstemming met hulle za- 
talle meerderheid. 


Daar is `n toenemende navorsing 
van die gebiede van gemeenskaplike 
ooreenstemming tussen die Wêreldraad 
van Kerke en die Sewendedags Ad- 
ventiste, die Pinkstergroepe en die 
konserwatiewe ,,evangelicals”. 

Church Herald. 


'n Verenigde Presbiteriaanse ge- 
meente het so goed as elke aspek van 
die lewe en die evangeliebediening 
gerewolusioneer. Die gemeente hou 
geen eredienste op Sondae nie en geen 
Sondagskool nie. Die gemeente kom 
een keer per maand saam vir 'n ,,fees- 
dag”, `n daglange viering sonder das 
en die saambring van die kleingoed 
en die honde. 


Die samekoms is vir die doel om 
te gesels oor wat die lede doen op 
skoolrade, in verenigings, in koffie- 
huise, in breiklasprojekte, in gevange- 
nisbesoeke, by die tehuise vir onge- 
hude moeders. Dit is vir nagmaal en 
maaltyd op die grond. Aan die end 
breek die leraar brood en stuur tuis- 
gemaakte wyn vir die doel rond. 

Church Herald. 


Die Hervormde Gemeente van Am- 
sterdam in Nederland het gedurende 
1954 getel 200,000 lede, in 1967 is dit 
ongeveer 150,000, 'n agteruitgang van 
25 persent. Redes hiervoor is onder 
andere verhuising na tuinstede wat 
nie deel van die stad is nie, en verder 
verwêreldliking; verandering in die 
samelewing, die veelvormigheid van 
die huidige lewe e.s.m. 


Die getal ampsdraers van die ge- 
meente is nou ruim 600. 
—Persburo Ned. Herv. Kerk. 
MEd 


Die anti-Christelike verskrikking 
duur voort in Rusland. In 1958 was 
daar nog 20,000 Ortodokse kerkge- 
boue. Die getal is met die helfte ver- 
minder. Van die agt seminaries wat 
daar toe was, is daar nog drie oor. In 
'n kommunistiese blad vertel die ate- 


iste self wie die studente is. Onder 
hulle is daar ook die hoof van die 
Ateistiese Department, nl. die heer 
Voronejsk. In opdrag van sy party 
word hy as priester opgelei, en hy is 
die enigste nie. Dit is die mense wat 
agter 'n godsdienstige masker die 
Westerse kerke en Christene om die 
tuin lei. Wolwe in skaapsklere! 


In die grootste dagblad van die stad, 
Minsk, `n uitgawe van die Bond van 
Jonge Kommuniste, het daar op 20 
Maart 1968 'n artikel verskyn onder 
die opskrif: ,,Die swart siele”, waarin 
staan: ,ons sal nie toelaat dat kinders 
met godsdienstige klets vergiftig 
word en dat hulle gees deur gods- 
dienstige leerstellinge vermink word 
nie, en dat hulle van hulle jeug be- 
roof v ord”. 


Die Prawda van 8 April, een van 
die grootste Russiese koerante en 
mondstuk van die kommunistiese re- 
gering, deel mee dat in die gebied van 
Odessa 210 kerke gesluit is. 


In Litoue het die Rooms-Katolieke 
in 1940 nog 1,640 priesters gehad, nou 
slegs 850. Van die twaalf biskoppe is 
daar nog een oor. Die 32 kerklike 
blaaie en die 118 kloosters het heelte- 
mal verdwyn. — De Kruisbanier. 





'n Apostolaat, dit is die taak van 
die kerk t.o.v. die wêreld, wat nog 
wel ywerige sosiologie studeer en poli- 
tiek bedryf, maar vergeet om sigself 
steeds weer te oriënteer aan, terug te 
trek op, te laat voed deur Woord en 
sakrament, verword tot een boulevard- 
gebeure. 


ET, 


Wie preek moet daagliks, moet 
voortdurend in die Woord van God 
lewe. Hy is geen ware prediker as 
hy gaan leer by hierdie of daardie 
redenaar; as hy leengoed vir die pre- 
diking gaan haal in die moderne 
literatuur, as hy put uit wat elke dag 
as aktueel na vore gebring word; en 
alles tot eietydse prediking saam- 

ans. 


Nee, prediking veronderstel dat 'n 
mens met sy hele lewe in die Woord 
staan en daaruit put. Hy wat sy 
preek wil voorberei deur aan die end 
van die week na die Heilige Skrif te 
gaan, preek oor die Bybel. Wie in die 
Skrif leef, preek uit die Bybel. 


—Kierkegaard, aangehaal uit: Theo- 
logie der Verontrusting deur dr. W. 
Aalders. 

[7] Vervolg van vorige maand 
6. Die Jeugondersoek: 


Vervolgens kan, binne die raamwerk 
van die onderhawige onderwerp, kort- 
liks gelet word op sekere bevindinge 
wat die Jeugondersoek met betrekking 
tot die vryetydsbesteding van jeug- 
diges vasgestel het. 


Allereers kan genoem word dat hier- 
die ondersoek deur die Departement 
Sosiologie van die Universiteit van 
Pretoria, in opdrag van die Nasionale 
Jeugraad van die F.A.K. onderneem 
is. In totaal is bykans 6,000 jeugdiges 
in die ouderdomsgroep 16 tot 25 jaar 
deur die hele land in die ondersoek 
betrek. Aanvanklik is die volgende 
' vier afsonderlike ondersoeke geloods: 


(a) Die kerklike- en godsdienstige 
lewe van die jeug. 

(b) Die beroeps- en ekonomiese lewe 
van die jeug. 

(c) Die vryetydsteding van die 
jeug. 

(d) Die volks- en kulturele lewe van 
die jeug. 


Later is `n vyfde opname oor be- 
staande jeugorganisasies bygebring in 
'n poging om vas te stel in welke 
mate hierdie organisasies die jeugdiges 
bereik en hoedanig die organisasies 
hulle doelstellings verwesenlik. Van- 
weë gebrek aan tyd is slegs Afrikaanse 
jeugorganisasies in laasgemelde onder- 
soek genader. 


Ten opsigte van die afdeling wat 
hier ter sprake is, te wete, die vrye- 
tydsbesteding van die jeug, is 'n ver- 
teenwoordigende steekproef van 1,475 
jongmense deur middel van die vrae- 
lysmetode betrek. Hierdie getal jeug- 
diges is wat geslag, verblyfplek, ou- 
derdom, huwelikstaat, kerkverband, on- 
derwyskwalifikasies, beroep en huis- 
taal betref, verteenwoordigend van die 
totale aantal jeugdiges tussen 16 en 
25 jaar in die land. 


Die Jeugondersoek het oor 'n tyd- 
perk van drie jaar gestrek en is in 
Desember 1966 afgehandel. 'n Mag- 
dom van gegewens is versamel en dit 
is onmoontlik om binne die bestek van 
die beskikbare tyd en ruimte aan al 
die bevindinge aandag te skenk. Ge- 
volglik word selektief te werk gegaan 
met die verstandhouding dat die selek- 
sie nie noodwendig die belangrikste 
aspekte benadruk nie. Daar sal slegs 


VRYETYDSBESTEDING 


op enkele van die vernaamste bevin- 
dinge gekonsentreer word. 


Vooraf kan gestel word dat `n ont- 
leding van die resultate van die onder- 
soek getoets moet word aan die drie 
basiese funksies van die vryetydsbe- 
steding, te wete, ontspanning, aflei- 
ding en persoonlikheidsontwikkeling. 
Die nodige ewewig tussen hierdie drie 
funksies is van groot belang en moet 
waarskynlik as een van die rigsnoere 
dien by die bepaling van moontlike 
optrede in verband met die konstruk- 
tiewe vryetydsbesteding van die jeug. 





DR. ANDRE BREEDT 





(a) Vakansies: 


Dit blyk uit die ondersoek dat die 
grootste enkele persentasie van die 
jeugdiges (32.8) elf weke en meer va- 
kansie gemiddeld per jaar het. 'n Be- 
moedigende tendens in hierdie verband 
is die familiale piëteitsgevoel wat nog 
(in ons verwarrende en ontwrigtende 
tye) by jeugdiges aangetref word. Van 
die Afrikaanssprekendes het 44.1 per- 
sent hul laaste vakansie by ouers en 
familie deurgebring, teenoor 31.7 per- 
sent van die Engelssprekendes. 


Dit moet klaarblyklik aanvaar word 
dat vakansietye by uitstek gemik is 
op ontspanning en afleiding en nie op 
persoonlikheidsontwikkeling nie — 
veral in die lig van 23.2 persent jeug- 
diges wat hulle vakansie by 'n vakan- 
sie-oord deurgebring het, terwyl net 
13.8 persent gewerk of studeer het. 
(b) Bioskoopbesoek: 


Die grootste enkele persentasie van 
al die jeugdiges in die ondersoekgroep 
(22.8), besoek die bioskoop gemiddeld 
een keer per week. Na verhouding lê 
Afrikaanssprekende jeugdiges (19.1%) 
minder dikwels as Engelssprekendes 
(30.4%) 'n besoek by die bioskoop af. 
Hierbenewens blyk dit ook dat `n groot 
persentasie jeugdiges (15.5) een keer 
per maand 'n besoek aan die inry- 
teater bring. 


Wat die filmsterre betref, loop Sean 
Connery (James Bond), Hayley Mills 
en Sophia Loren (30.3%, 27.7% en 
22.4% respektiewelik) los voor in die 
gewildheidswedren. Verder is dit dui- 
delik dat rolprente oor avontuur en 
oorlog (21.2%) en humor, asook ligte 
komedies (19.6%) bo-aan die jongmen- 
se se voorkeurlys staan. 

Uit die gegewens blyk onteenseglik 
dat die rolprent een van die populêrste 
(en ook invloedrykste) media van 
vryetydsbesteding is. Dit kan egter 
sonder vrees vir enige teenspraak be- 
weer word dat die gegewens ook klem 
laat val op die feit dat die bioskoop 
by uitstek vir ontspanning en aflei- 
ding besoek word, terwyl persoonlik- 
heidsontwikkeling nie juis in die pren- 
tjie kom nie. 


(c) Die lees van boeke, tydskrifte en 
koerante: 


Hoewel die lees van boeke, tydskrif- 
te en koerante nie suiwer binne die 
spektrum van groepsvryetydsbesteding 
val nie, word tog kortliks hieraan 
aandag verleen en wel om tweeërlei 
redes. Enersyds bied lees, as vorm 

van vryetydsbesteding, by uitnemend- 
heid geleentheid vir algemene persoon- 
likheidsontplooiing, geestelike en kul- 
turele verdieping en verryking. Ander- 
syds het boeke, tydskrifte en koerante, 
as synde belangrike media van massa- 
kommunikasie, verreikende implikasies 
in soverre as wat dit onder andere 
bydra tot dit vorming van die algemene 
openbare opinie en mening. 


Die gegewens van die jeugondersoek 
dui daarop dat die jongmense skyn- 
baar redelik baie lees. Van die jeug- 
diges lees 24.1 persent 3 tot 4 boeke 
per maand, terwyl `n verdere 22.4 per- 
sent 1 tot 2 boeke per maand lees. 
Wanneer egter gelet word op die kwa- 
liteit van boeke wat gelees word, werp 
die bevindinge lig op `n heel ander 
storie. Die grootste enkele persentasie 
van die jeugdiges verkies om speur- 
verhale te lees (23.1%), waarna avon- 
tuurverhale (17.8%) en liefdesverhale 
(15.5%) in volgorde van voorkeur volg. 
Dit val dus op dat die jeug klaarblyklik 
meer met die oog op ontspanning en 
afleiding lees, terwyl die boeke wat 
waarskynlik groter opvoedkundige en 
verruimende waarde het (soos bv. his- 
toriese romans (10.9%) lewensbeskry- 
wings (6.8%) en digbundels (2.2%), 
minder aftrek kry. Voeg hierby dat 
Ian Flemming na verhouding die ge- 
wildste skrywer onder jongmense is, 
dan lyk dit 'n bietjie laat in die dag. 


Dit is opvallend dat tydskrifte en 
koerante deur die oorgrote meerder- 
heid van die jeugdiges gelees word. 
Dit is egter ewe opvallend dat die- 
selfde tendens as by die boeke 
weer by die tydskrifte opduik. Tyd- 
skrifte wat ligte ontspanning as lees- 
stof bied, geniet by sowel diegene wat 
Engelse tydskrifte (63.1%) as Afri- 
kaanse tydskrifte (48.0%) lees, voor- 
rang. As gelet word op die deel van 
die tydskrif wat die graagste deur 
jongmense gelees word, is dit opmerk- 
lik dat kortverhale, vervolgverhale en 
novelles hoog aangeskrewe staan 
(40.7%), terwyl opvoedkundige Cv 
(10.6%) en- politieke, landwye- en 
wêreldgebeure (9.7%) asook kuns- en 
foto-artikels (4.8%) skynbaar min Bl 
Ek sif, REST 


(@ Radio Tu 


Bykans al die jeugdiges in Suid- 
Afrika (96.6%) besit `n radio of is 
binne die onmiddellike bereik van `n 
radio. Meer as die helfte van die jong- 
mense (53.1%) luister gemiddeld tus- 
sen 1 tot 3 uur per dag na die radio. 
Op die keper beskou, bied genoemde 
bevindinge nie veel rede tot kommer 
nie. Wanneer egter gelet word op die 
radiosender waaraan jeugdiges VooTr- 
keur verleen, blyk dit dat Lourenco 
Margues sonder twyfel die grootste 
aanhang onder jongmense geniet 
(48.4%). Wat in dié opsig neerdruk- 
kend is, is die verskynsel dat propor- 
sioneel meer Afrikaans (48.87) as 
Engelssprekende (46.7%) jeugdiges by 
voorkeur na L.M.-radio luister. Met 
betrekking tot die radioprogramme 
waaraan jeugdiges voorkeur gee, val 
dit op dat 32.1 persent van die jeug- 
diges versoekprogramme verkies, ter- 
wyl nog 19.4 persent voorkeur aan 
ligte musiek en handelsradiopro- 
gramme gee. 


Soos voorheen, kan opnuut tot die 
gevolgtrekking geraak word dat die 
jeugdiges — ook wat die radio betref 
— by uitstek ontspanning en vermaak 
soek met, in sommige gevalle, nog 'n 
skerp vraagteken agter die tipe ver- 
maak. Hierdie bewering kry klaarblyk- 
lik grond as blyk dat 75.1 persent van 
die jongmense nooit die radiobulletin 
raadpleeg nie. Die radiobulletin is 
waarskynlik juis die instrument waar- 
mee die jeugdiges oordeelkundig hulle 
programme kan kies en evalueer. Nog- 
tans raadpleeg slegs 4.9 persent van 
die jeugdiges hierdie bulletin gereeld. 


(E)Sport: 


Die bewering word veelal gehoor 
dat Suid-Afrikaners hul sport oordryf, 
dat mense sportmal is. Die belangrik- 
heid van sport as gesonde ontspanning 
en vormingsmedium vir die individu 
kan nouliks oorbeklemtoon word. Die 
jongste prestasies van ons jeugdige 
sportlui het dan ook vir Suid-Afrika 
veel beteken. Dit stem 'n mens egter 
onrustig om op te merk dat slegs 26.0 
persent van die EE aktief aan 
somersportsoorte teenoor 
29.8 persent van wat aktief 


t 





nie en dalk eerder verkies om passief, 
as toeskouer, deel aan sportbedrywig- 
hede te hê. 


(Ë) Jeugorganisasies: 


Dit blyk uit die gegewens van die 
ondersoek dat jeugdiges se deelname 
aan jeugorganisasies, klubs en vereni- 
gings — met uitsondering van sport- 
klubs — beperk is tot slegs 35.7 per- 
sent van die jongmense in Suid- 
Afrika. 

Die afsonderlike ondersoek oor Af- 
rikaanse jeugorganisasies werp enig- 
sins lig op bogemelde verskynsels. 

Uit die gegewens bly onteenseglik 
Hierdie ondersoek het betrekking ge- 
had op gevestigde godsdienstige or- 
ganisasies waaronder die Nederduitsch 
Hervormde Jeugvereniging, die Kerk- 
jeugvereniging, die Afrikaanse Chris- 
ten-Studentevereniging, die Jongeliede- 
vereniging en die Apostoliese jeug- 
vereniging; op kulturele organisasies 
te wete die Afrikaanse Studentebond, 
die Volkspelebeweging, die Voortrek-' 
kers en die Junior Rapportryers; as- 
ook op 'n politieke organisasie, naam- 
lik die Nasionale Jeugbond. 


Die onderhawige ondersoek het aan- 
getoon dat die algemeenste probleem 
waarom jeugdiges nie by die genoem- 
de jeugorganisasies aansluit en/of bly 
nie, in verveeldheid gesentreer is 
(20.7%). Vanselfsprekend sal die aan- 
trekkingskrag van 'n organisasie vir 
die jongmens verlaag indien hy ver- 
veeld is. Wanneer lede in 'n organisa- 
sie verveeld is, toon dit onder meer 
aan dat die aktiwiteite wat aangebied 
word, nie die behoeftes van die lede 
bevredig nie. Dit lei tot belangeloos- 
heid en kan tot veel negatiewe gevoe- 
lens in die groep aanleiding gee. Ver- 
veeldheid as probleem kom in opmerk- 
like persentasies by die Nasionale 
Jeugbond (33.3%) en die Voortrekkers 
voor (30.7%). Die N.H.J.V. lewer in 
dié verband 21.4 persent op. 


As aandag geskenk word aan die 
ander probleme waarom jeugdiges nie 
by die organisasies aansluit en/of bly 
nie, lyk die bevindinge ten opsigte 
van die N.H.J.V. in die besonder, soos 
En 119. —ridogs van die takke meen 


PASTORIEPAAR 
IN JERUSALEM 


Die Jordaniese vliegtuig styg vanaf 
Beiroet in Libanon met ons op, op 
pad na Jerusalem. Te midde van vele 
steurings, laat die bandopnemer `n 
weemoedige liedjie hoor: “Good-bye 
my love!” tot vervelens toe. Toe die 
gehawende vliegtuig wat lyk of hy 
in 'n veldbrand vasgekeer was, vir 
die tweede keer in `n lugleegte afval 
om kort daarna weer ons nekke byna 
af te ruk toe dit darem weer teen 
'n luglaag bots, kon ek aan my vrou 
se gesig sien dat sy wonder of sy 
nie maar betyds haar dierbare man 
moet groet, soos die liedjie haar ver- 
maan nie. 


Ons het die vliegtuig op die Jeru- 
salemse lughawe nog nie behoorlik 
verlaat nie, toe hoor ons al die Jor- 
daniërs se Engelse welkomsgroet: 
“Welcome, welcome!” Dit is woorde 
wat ons in Jordanië talle kere per 
dag gehoor het — veral as ons dit 
durf waag het om by `n winkel in 
te loer. Ons het spoedig ontdek dat 
meer-as-een winkelier so hartlik “Wel- 
come, welcome” sê met die bedoeling: 
Welkom as jy iets koop so-nie, maak 
dat jy wegkom! 

Hoewel dit nie in die smaak van 
vele handelaars geval het nie, het 
ons nie Jerusalem toe gegaan om in- 
kopies te doen nie, maar omdat dit 
die stad en die omgewing is wat so'n 
belangrike rol in die Bybelgeskiedenis 
speel. 


Wie Palestina toe gaan terwille van 
die natuurskoon of pragtige bouwerke, 
kan maar liewers in ons eie land 
rondreis, hoewel Palestina op hierdie 
terrein sekerlik ook iets kan bied. 


Vir iemand wat uit die geskiedenis 
en veral in die Bybelgeskiedenis ge- 
interesseerd is, is 'n besoek aan Jor- 
danië en Israel egter beslis die moei- 
te werd. 

Ons het tuis gegaan in die hostel 
van die Y.M.C.A., wat verbind is met 
die Hotel Aelia Capitolina — “Aelia 
Capitolina” was die naam wat die 
Romeine aan hierdie stad gegee het 
toe hulle die ou stad grotendeels ver- 
woes het en die Jode vir ongeveer 
200 jaar belet het om in Jerusalem 
te kom—stel julle voor dat 'n Trans- 
valer of 'n Hervormer nie in Pretoria 
mag kom nie, of dat enige Suid- 
Afrikaner wat sy voet in Kaapstad 
sit, opgehang kan word! 

Waar op aarde begin 'n mens wan- 
neer jy die plekke van besondere 
historiese belang in en om Jerusalem 


wil besoek? Ons eerste besoek was 
aan die Olyfberg, waarvandaan die 
Here Jesus ten aanskoue van sy dis- 
sipels na die hemel opgevaar het. 
Daar is 'n klein moskee gebou oor 
die rots waarop die Heiland glo on- 
middellik voor by hemelvaart ge- 
staan het. Ek glo nie die storie dat 
selfs die presiese rots nog aangewys 
kan word nie, maar tog is dit 'n voor- 
reg om in die omgewing waar die 
besondere heilsgebeure plaasgevind 
het, te kan wees. Ja, vanaf die on- 
indrukwekkende berg het ons Heiland 
opgevaar na die hemel waar Hy ,,voor 
die aangesig van sy hemelse Vader 
ons Voorspraak is.” As gevolg van sy 
hemelvaart het ons almal wat glo, 
nou ,ons vlees in die hemel as 'n 
gewisse pand . . . dat Hy as die Hoof, 
ons, sy lede, ook tot Hom sal neem.” 
'n Derde voordeel wat ons trek uit 
sy hemelvaart, is dat Hy ons sy Gees 
as `n teenpand stuur. deur Wie se 


krag ons soek wat daarbo is . . . en 
nie wat op die aarde is nie. (Sien 
Heidelbergse Kategismus vraag en 


antwoord 49). 





DS. J. J. ENGELBRECHT, Jnr. 





Aan die hang van die Olyfberg, na 
aan die voet van die berg en met 
die Kedronvallei tussen die tuin en 
die stadsmuur van Jerusalem, lê die 
reste van die tuin Getsémané. Hier 
is nog etlike horingoue Olyfbome 
waarvan botaniste glo beweer dat 
hulle reeds twee duisend jaar oud 
is. Hulle het dus reeds daar gestaan 
toe ons Heiland die verskriklike nag 
van sy gebedsworsteling en arresta- 
sie beleef het. 


Hier in die tuin Getsémané is 'n 
kerkgebou met die finansiële hulp 
van verskillende lande opgerig. Die 
kerk staan dus bekend as die ,,Kerk 
van Alle Nasies”. 


'n Heuwel, Gélgota, plek van die 
hoofskedel, is vandag sê bebou dat 
ek my selfs met inspanning maar net 
amper kon verbeel dat ek op `n heu- 
wel staan. Die plek waar ek so graag 
wou stil wees en peins, se betakeld- 
heid met liederlike bouwerk en ,,sier- 
like” lampe, en die gebrek aan ruim- 
te en rustigheid vanweë die voort- 
durende aanwesigheid van talle ander 
mede toeriste, het veroorsaak dat dié 
besoek vir ons teleurstellend was. 
Trouens, by die plekke wat histories 
die belangrikste is, het dit ons tel- 
kens weer gehinder dat dit gewoon- 


lik met afgryslike (volgens ons smaak 


natuurlik!) Roomse en ander vreem- 

soortige kerkgeboue bebou is. Dit 
bederf telkens die atmosfeer. Geluk- 
ig is dit nie die geval met die vlakte 
van Jisreël, die see van Galilea, die 
woestyn van Judea en die berge van 
Samaria nie. Hierdie en ander plekke 
is gelukkig nog duidelik herkenbaar. 


In die ou deel van Jerusalem wat 
tydens ons besoek (Oktober 1965) 
nog in die hande van die Arabiere 
was, het die meeste mense nog in 
hul vreemde Oosterse drag rondsge- 
loop en hul lewenswyse het nie veel 
verskil van die van die mense van 
Jerusalem in Bybelse tye nie. 


AANHOUDENDE 
MOEGHEID 


DR. HEINZ-KLIERSTOFPILLE 
ONSKATBAAR vir 
KLIERAANDOENINGS 
AFGEMAT EN LUSTELOOS 


Ek het al 'n bottelvol van die 
beroemde Dr. Heinz-Klierstofpille 
uitgebruik en voel geheel en al 'n 
ander mens. Ek is nie meer So 
moeg en afgemat en ook nie meer 
so koud en lusteloos nie. Ek het 
nog nooit vantevore by enige medi- 
syne soveel baat gevind as by 
hierdie Klierstofpille nie". — Meij. 
Leriche, Nieuwoudtville. — (Geval 
928.) 


HART 10 SLAE ONDER 
NORMAAL 

Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder 
normaal gewerk. Ek was altyd 
moeg en lam deur my hele lyf. Die 
Klierstofpille het wondere verrig”. 
— Mev. R. Bester van Ladysmith. 
(Geval 562) 





Aanhoudende moeg 
heid, droë vel, hare 
en naels, oormatige 
vet, swak geheue, 
ongereeldheid by 
vrouens, stadige 
polsslag — al hier- 
die aandoeninge is 


uitweg is behande- 
ling met Klier- 
stowwe. 
DR. HEINZ - KLIERSTOFPILLE 
kos 75c per bottel 


by alle aptekers 





Saam met die eeue-oue, is daar 


egter ook die moderne. 


Ons eerste indrukke van Damaskus 
in Sirië, was dat dit 'n stad is van 
toeters en mense, toeters en fietse, 
toeters en donkies, toeters, toeters, 
toeters. Die Jordaniese huurmotor- 
bestuurders is nie minder lief vir 
hulle motors se toeters nie. Tydens 
'n rit vanaf die Dooie See na Jeru- 
salem, het ons gids die toeter van 
sy motor drie-en-veertig maai gedruk 
—O0or 'n afstand van ougeveer twaalf 
myl! 


Hoewel ek teoreties geweet het dat 
die land aie klein is, was dit tog 
vir my 'n geweldige verrassing om 
te sien hou klein die landjie werklik 
is. Hiermee bedoel ek Israel én Jor- 
danië. Vanaf die Olyfberg by Jeru- 
salem, was die Dooie See vaagweg 
sigbaar; vanaf die ruines van Samaria 
kon ons die Middellandse See sien! 
Moet asseblief ook nie die Olyfberg 
voorstel as 'n hoë Kaapse berg nie; 
dink liewers aan Bloemfontein se 
Vlootheuwel. 


Dit was 'n voorreg om Jordanië en 
Israel te kon besoek en ek sou graag 
weer wou gaan. Nogtans moet ek 
ook dit sê: By die heilige plekke het 
ek telkens met gemengde gevoelens 
gestaan: Hier, ja hier het dit gebeur. 
En tog, Hy is nie hier nie — altans 
niks meer as in Bloemfontein waar 
my gemeente is of in Pretoria of in 
Kempton Park waar my dierbares is 
nie. Hy kan nie vasgehou word nie. 
Sy dissipels moes Hom op die Paas- 
mêre nie by sy graf gaan soek het 
nie, maar op 'n ander plek. 


Wie Hom, die Weg en die Waarheid 
en die Lewe vandag soek, hoef nie 
Jerusalem toe te gaan om Hom te 
vind nie. Hy is daar waar jy nou sit 
en lees, netso seker as wat Hy in die 
geteisterde Jerusalem is. Hy is im- 
mers die HERE! 


STOP SINUS-& 


BRONGITIS - VERSTOPPING 


Om die pyne en hoofpyn van sinusversto 

ing gou te Mi N drink MENDACO 
dae aarde Hierdie smaaklose 
wetenskaplike rd laat die dik taai . 


vry asem. MENDACO maak Ock 1ug- 
, Moor, - Ee tis-aan- 
beter en herwin. a. 





OUD 
EN NUUT 


(Is dit dieselfde as ,Goed en Sleg”?) 


Op die vraag in die opskrif van 
hierdie artikeltjie, kan nie maar net 
met ,,ja” of ,,nee” geantwoord word 
nie. Ek herinner julle aan die insi- 
dent op 'n politieke vergadering, toe 
'n lastige vraesteller ook volhard het 
met sy eis dat die spreker sy vrae 
slegs met ,,ja” of ,,nee” moet beant- 
woord, sonder enige verdere verdui 
delikinges. Die spreker se reaksie was 
dat hv “an die versoek sal voldoen, 
mits die vraesteller eers bereid sal 
wees o1: die vrae wat hy aan hém 
wil stel, sê te beantwoord. Die spre- 
ker se vraag was toe: ,,Slaan jy nog 
jou vrou so vreeslik?” 


DS. J. J. ENGELBRECHT. Jnr. 


Die meeste van ons is geneig om 
so'n biet ie sk, 'ms te staan teenoor 
verander,ngs — veranderings in ons 
huise, veranderings by die werk en 
veral vetanderings in die kerk. Hoe 
ouer ons word, hoe minder hou ons 
gewoonlik van veranderings. 


Soms is dit goed en selfs noodsaak- 
lik om ou gebruike en standpunte te 
midde van `n veranderende wêreld te 
behou, omdat baie vernuwings hoe- 
genaamd geen verbeterings is nie en 
in werklikheid onberekenbare skade 
kan doen. Voordat ons 'n ou gebruik 
of gewoonte of metode laat vaar, 
moet ons eers in alle erns probeer 
vasstel of die plaasvervanger van 
wat ons laat vaar, nie dalk swakker 
is as die oue nie; ook hier bly ons 
hoogste norm altyd die Skrif. Blyk 
dit dat die oue hierdie toets wel kan 
deurstaan, maar die nuwe nie, het 
dit sekerlik sin om te veg vir die be- 
houd van die dinge wat ons nog altyd 
gedoen het — mits verdere besinning 
oor en ondersoek na metodes en 
standpunte wat dalk beter sal wees, 
nooit buite rekening gelaat word nie. 


Ons mag dalk vind dat iets wat 
dertig jaar lank doeltreffend was, nou 
deur iets veel beters vervang kan 
word. Dit sal net 'n kortsigtige mens 
wees wat dan nogtans aan die oue 
bly kleef bloot omdat dit bv. 'n leef- 
tyd lank ,,goed” gewerk het. 


Ons moet daarteen waak om nie 
aan dinge en gebruike vas te hou of 


dit te verwerp bloot omdat dit oud 
of nuut is nie. Ons dink hier in die 
besonder aan die terrein van die kerk- 
like lewe. Die belangrikste vraag bly 
hier altyd: Wat sê die Bybel? Daar 
sal dikwels verskil wees oor die 
vraag wat die Bybel oor 'n bepaalde 
saak leer, maar ons moet altyd be- 
reid wees om ons gedagtes, woorde 
en dade onvoorwaardelik te wysig 
wanneer dit sou blyk dat ons anders 
ons leer. Dit is een van die belang- 
rikste beginsels waaraan die kerkher- 
vormers ons ook herinner. 


Daar is natuurlik iets wat baie oud 
is, maar nog altyd baie nuut bly: Die 
evangelie van verlossing uit die sonde 
deur Jesus Christus die Gekruisigde. 
Dit is die eeue-oue tyding wat selfs 
vir ons moderne mense meer aktueel 
bly as wat in vandag se koerant 
staan. Hieraan mag onder geen om- 
standighede getorring word nie. 


Mag ons kerk altyd maar weer ge- 
vorm en hervorm word om steeds 
beter te leef na die eis van Gods 
Woord Ecclesia reformata reformande 
est, dit wil sê, 'n hervormde kerk 
moet hervorm word! 





Gemeentelike Berigte 
C] Van bladsy 19 


gelees. Die verteller was mnr. T. 


Bunge. 


Melding moet ook gemaak word 
van die mannekoor wat werklik be- 
indruk het. Maar dit alles was nie 
moontlik nie as dit nie was vir 'n 
groep kinders en saam met hulle ʼn 
klompie volwassenes wat hulle vrye 
tyd opgeoffer het en hulle albei aande 
Op so'n voortreflike wyse van hulle 
taak gekwyt het. Hulle verdien be- 
sonder daak vir hierdie poging. Same- 
werking tussen die verskillende kerke 
se lidmate was dan ook kenmerkend, 
en hulle word besonder PEARP Ed vir 
hulle samewerking. 


Die beligting is ond dd en gedoen 
deur mnre. Danie Robberts, Fanie 
Malan, Kris Adendorff en G. Jordaan, 
terwyl mev. (ds) Engelbrecht die 
sierskrif gemaak en die blomme ge- 
rangskik het. 

Na afloop van die verrigtinge i 
die ed 


almal op die grasperke 

#E 


DIE KINDERS SE HERVORMER 


JOSEF 


Liewe klein maatjies, julle het seker 
elke aand baie mooi geluister toe 
Josef en sy broers oor die radio opge- 
voer is. 


Die verhaal van Josef is `n baie 
mooi verhaal en ons luister graag 
daarna as mamma of pappa dit vir 
ons uit die Bybel voorlees. Kan julle 
nog onthou waar dit in die Bybel 
staan? Ja, vanaf Génesis 37 tot Géne- 
sis 45. Maar weet julle, die verhaal 
van Josef is eintlik `n voorspelling 
van die lewe, lyding en dood van 


Jesus. Kom ons kyk bietjie hoe dit 
ooreenkom met dié van Jesus. 


1. Josef is verkoop deur sy broers. 
Jesus is verkoop deur Judas. 


2. Saam met Josef was daar twee 
mans in die gevangenis. Twee 
mans is saam met Jesus gekrui- 
sig. 


3. Die skinker word herstel in sy 
amp en die bakker word opge- 
hang. Die een moordenaar saam 
met Jesus word gered en die 
ander een verlaat. 


4. Josef red die wêreld van die 
vreeslike hongersnood. Jesus red 
ons van die satan. 


Beloftes en Afsprake 


sAitsa, maar die dames lyk mos 
al te spoggerig vanaand,” sê Pappa 
met 'n breë glimlag toe Mamma en 
die twee dogters die eetkamer binne- 
kom. 


Mamma glimlag en kyk trots na 


haar twee dogters wat vir die ge- 
leentheid hulle nuwe rooi rokkies 
met spierwit kantkragies dra. Hettie 
en San lyk baie tevrede met hulle- 
self. Die hele gesin gaan vanaand 
na die ontvangs van die nuwe domi- 
nee. 


Toemaar, jy en Gert kan self deur 
'n ring getrek word,” sê Mamma. 
Gert, wat net ingekom het, bloos 
bloedrooi en hy vat-vat aan die strik- 


onderkoning van ËE 'gipte 





5. Josef sit aan die regterhand van 
Farao. Jesus sit aan die regter- 
hand van God. 

So het God dus al duisende jare 

voordat Jesus na die aarde toe gekom 


dassie wat hy vanaand vir die eerste 
keer dra. 


Almal sien baie uit na die funksie 
waarvoor Mamma heerlike koek ge- 
bak het. Die kinders gaan ook deel- 
neem aan die koor wat `'n verwel- 
komingslied gaan sing. 


San, bring jy maar eers die By- 
bel”, sê Pappa terwyl hy by die tafel 
gaan sit. ,Maar Pa, gaan ons dan 
nog éérs lees?” vra Gert en dit klink 
byna of hy teleurgesteld is. ,,Gert, ek 
sal vir jou 66k 'n vraag vra,” ant- 
woord sy Pa. ,Sal ons nie maar 
liewer vanaand by die huis bly nie?” 
Nooit nie Pappa, ons het dan gesê 
ons sal daar wees vir die koor,” ant- 
woord Hettie vinnig voordat Gert nog 

het Josef se hooftoorsel waarskynlik gelyk Zoe 


MWOS. 


het vir ons sondes, deur die lewe van 
Josef van dié groot gebeurtenis voor- 
spel. So is daar nog baie ander plekke 
in die Ou Testament waar daar van 
Jesus se koms voorspel word. 


iets kon sê. ,En ons het belowe om 
my Sondagskooljuffrou by haar huis 
te gaan oplaai!” kom dit verontwaar- 
dig van San. ,Goed, goed kinders”, keer 
Pappie, ,maar .. . kom sit nou eers 
dan praat ons verder.” Almal gaan 
sit stemmig om die tafel. ,Ek is bly 
om te sien dat julle nie julle beloftes 
wil breek of julle afsprake wil ver- 
geet nie,” sê Pa ernstig. ,Dit is ook 
soos dit hoort, maar Gert het tog 
gevra of ons dan vanaand ook huis- 
godsdiens gaan hou. Is dit dan nie 
ook 'n afspraak nie, Gert?” Gert se 
ore word weer rooi en hy lyk baie 
skaam. 


Met wie is dit 'n afspraak, San?” 
vra Pappie. San kyk na Mamma en 
dan na Hettie en skuif 'n bietjie rond. 


,Ja, Hettie?” vra Pappa. ,Dis `n af- 
spraak met die Here, Pappa,” ant- 
woord Hettie ernstig. ,,Dis reg, my 
kind, en net so min as wat ons ons 
ander afsprake sommer afstel, doen 
ons dit met ons huisgodsdiens. Dit is 
opvallend dat baie kinders en groot- 
mense wat nie sal droom om weg te 
bly van sportwedstryde nie, sonder 
enige verdere gedagte, sal wegbly van 
Sondagskool of kerk. Kom ons lees 
nou weer van Daniël, dan luister julle 
wat hy gedoen het.” Pappa lees uit 
Daniël 6:11 . . . ,en Daniël het drie 
maal op 'n dag op sy knieë geval en 
gebid en lofprysinge uitgespreek voor 
sy God, net soos hy tevore gedoen 
het.” 


NA die gebed vra Mamma dat hulle 
Psalm 116:8 moet sing en almal sing 
hartlik saam: 


Al my geloftes, uitgespreek in nood, 
sal ek betaal as ek voor U mag 
nader . EF . 


Nouja, nou is daar nog genoeg 
tyd om Juffrou te gaan oplaai en 
betyds by die saal aan te kom,” sê 
Pappa en hy en Mamma lag saggies 
vir meekaar toe die kinders haastig 
by die deur uitborrel en na die motor 
hardloop. 


MARY JONES SE BYBEL 


Baie jare gelede het daar in 'n klein 
dorpie in Wallis `n dogtertjie gewoon. 
Haar naam was Mary Jones. Mary se 
ouers was baie arm, maar hulle was 
godsdienstige mense. Van kleins af 
het Mary se moeder vir haar die mooi 
verhale uit die Bybel vertel. Mary 
het baie graag daarna geluister, maar 
sy wou tog so graag haar eie Bybel 
hê om self daaruit te lees. Maar By- 
bels was baie skaars en duur in daar- 
die dae en sy kon ook nie lees nie. 


Toe Mary 10 jaar oud was, is daar 
'n skool twee myl van hulle huis af 
geopen. Mary het skool toe gegaan 
en fluks geleer. Baie gou kon sy goed 
lees. Sy het ook nou Sondagskool 
toe gegaan. Haar Sondagskooljuffrou 
het 'n Bybel gehad. Dikwels het sy 
vir Mary n4 Sondagskool na haar 
huis genooi om uit haar Bybel te 
lees. Dit was vir Mary so 'n groot 
vreugde dat sy besluit het om te 
spaar totdat sy haar eie Bybel kon 
koop. 


Al die geld wat sy verdien het met 
klein het sy gespaar. Na baie 
jare se spaar, het sy genoeg 
gehad om 'n Bybel te koop. Maar o 
wee, in Mary se dorpie was daar geen . 





Bybels te koop nie. Die naaste plek 
waar sy wel `n Bybel kon koop was 
25 myl van hulle huis af, 


Mary was nou al 16 jaar oud en 
na baie gesoebat het haar ouers in- 
gewillig dat sy maar kon gaan om 
haar Bybel te koop. Sy moes met die 
voet loop, want daar was toe nog nie 
motors en treine nie. 


Een mêre spring sy vroeg weg. 
Doodmoeg kom sy die aand by die 
dorp aan waar `n Bybel te koop was. 


Die meneer wat die Bybels verkoop 
het, het dadelik een aan haar verkoop 
toe hy hoor hoe lank sy daarvoor 
gespaar het. Toe Mary die kosbare 
boek in haar hande het, het sv gehuil 
van blydskap. 


Die meneer wat die Bybels verkocp 
was diep ontroer oor al Mary se op- 
offeringe. Hy het dadelik na Londen 
gegaan en met ander mense oor 
Mary gepraat en aan hulle vertel hoe 
Mary jare lank vir haar Bybel ge- 
spaar het. 


Twee jaar later, in 1804, is die 
Britse en Buitelandse Bybelgenoot- 
skap gestig. Hierdie Genootskap het 
Bybels gedruk en versprei oor die 
hele wêreld. Tot onlangs het ons nog 
ons Bybels van hierdie Genootskar 
gekry. 


Kyk nou voor in julle Bybels en 
julle sal sien die volgende staan daar 
gedruk: 


Gedruk vir die 
Britse en Buitelandse Bybelgenootskap 
Groentemarkplein, Kaapstad. 


DIE KOSBARE PAKKIE 


Jan staan by sy kamervenster en 
kyk hoe sy moeder besig is om die 
laaste paar goedjies in sy koffer te 
pak. Mêre vertrek hy Universiteit toe. 
Jan is opgewonde, maar darem ook 'n 
bietjie onseker. Sal hy alleen regkom 
sonder sy vader en moeder wat hom 
nog altyd raad en leiding gegee het? 
Hy kyk na sy moeder en sluk die knop 
weg wat in sy keel opkom. 


,Waarvoor hou moeder dan daardie 
plekkie oop?” vra hy as sy moeder die 
laaste handdoek opvou om bo-oor alles 
te vou. In die een hoek is 'n mooi reg- 
hoekige plekkie nog oop. ,Of is daar 
net nie genoeg klere om die koffer 
vol te maak nie?” terg hy. 


vee, Boet, Pappa het gesê hy wil 
vir jou iets daarin pak”, sê sy ma 


Ee kyk haar verbaas aan. 
oomblik kom sy vader die 


kamer binne met 'n klein pakkie in 
bruin papier toegedraai. 


A, hier is Pa nou net”, sê Jan se 
ma. ,Ek het `n plek oopgehou vir jou 
pakkie, ou man”. 


` mJa, ou seun, ek het gedink dit sal 
jou handig te pas kom wanneer jy 
alleen en ver van ons af is”, sê sy Pa. 


Maar wat is in die geheimsinnige 
pakkie, Vader?” Jan is nou muus- 
kierig. 


My kind, in hierdie pakkie is `n 
padkaart, 'n Jamp, 'n spieël, 'n bundel 
gedigte, 'n paar biografië, 'n pakkie 
liefdesbriewe, 'n gesangeboek, geskie- 
denisboek, 'n mikroskoop, 'n teleskoop, 
'n hamer en 'n swaard”, sê sy Vader 
baie ernstig terwyl Jan al hoe meer 
verward en verbaas lyk. As sy pa nie 
SO ernstig was nie, sou hy dink dis `n 
grap. 


,Ja, Jan, in hierdie pakkie is `n 
nuwe Bybel en as jy dit gereeld raad- 
pleeg sal jy alles daarin vind wat ek 
nou opgenoem het en nog veel meer. 
Solank as jy hieraan vashou kan jy nie 
verkeerd gaan nie”, en met die woorde 
pak sy vader die pakkie in die spesiale 
plekkie en maak die koffer toe. 


Jan voel bewoë as hy sy ouers be- 
dank vir hierdie kosbare geskenk, 
maar sy hart is gerus. Hy sien nou 
kans vir wat voorlê, gewapen met die 
swaard van die Gees — dit is die 
Woord van God. 

woed 


DIE TWAALFJARIGE JESUS IN DIE 
TEMPEL. 


(Lukas 2:41-52. 


Nadat Josef en Maria met hulle 
Kind van Egipteland teruggekeer het, 
het hulle in die dorpie Nasaret gaan 
woon. Daar het Josef die werk van 
'n timmerman gedoen. Josef het Jesus 
dikwels saamgeneem en in daardie 
werkplek van Josef het Jesus die 
werk van 'n timmerman geleer sodat 
Jesus later in Markus 6:3 ook ,,tim- 
merman” genoem word. 


Toe Jesus ongeveer ses jaar oud 
was, is hy soos die gewoonte was, 
seker ook na die skool gestuur. Sulke 
skole was by die sinagoge en die 
,dienaar van die Sinagoge” of die 
koster het die kinders geleer. Eers 
word die Hebreeuse alfabet geleer en 
dan die wette van Moses. Sekere ge- 
deeltes van die wet veral Deuterono- 
mium 6:4-6 en. 1a is uit die hoof 


1 Blaai om 

Twaalfiarige Kind 
in die Tempel 


[7] Vervolg van vorige bladsy 





geleer en so is die een bybelboek na 
die andes met die kinders behandel. 


So het die jare vir Jesus verbyge- 
gaan. Elke week is onderbreek deur 
die sabbatdag wanneer almal gerus 
het en na die sinagoge gegaan het 
om na die Woord van God te luister. 
Verder is daar ook op verskillende 
geleenthede fees gevier en die groot- 
ste van hierdie feeste was die Paas- 
fees. Josef en Maria het vir hierdie 
Paasfees gereeld na die tempel in 
Jerusalem gegaan. 


Wanneer die kinders van die Jode 
twaalf jaar oud was, het hulle ,,kind 
van die wet” geword. As ,kind van 
die wet” was hulle dan self verant- 
woordelik om die wette na te kom en 
dan kan hulle ook deelneem aan die 
plegtige h.ndel.ige 'n die tempel. So 
het Jesus cul .kind van die wet” 
geword en toe .€e tyd vir die Paas- 
fees nade-kom het Josef en Maria vir 
Jesus na Jerusalem saamgeneem. Ter- 
wyl hulle na Jerusalem gereis het, 
het baie mense langs die pad by hulle 
aangesluit. Dit was sommer baie 
duisende mense wat daar in Jerusa- 
lem bymekaargekom het. Al singende 
het hulle voortgetrek en wanneer 
hulle uiteindelik die stad sien, dan 
sing hulle Psalm 1222 ,,Ons voete 
staan in jou poorte, o Jerusalem.” 


Die tempel waarheen hulle gegaan 
het om die Paasfees te vier was 'n 
baie groot gebou. Die eerste vertrek 
was die voorhof wat aan alle kante 
pilaargange gehad het. Die heidene, 
dit wil sê die mense wat nie Jode 
was nie, mag nie verder as hierdie 
voorhof gaan nie. Die Jode kon ver- 
der na die volgende vertrek gaan wat 
die heilige genoem word. Hierdie ge- 
deelte het dertien poorte of ingange 
gehad. “le 


Jesus was baie blv dat Hy saam 
met Josef en Maria na hierdie tempel 
kon gaan, want dit was die huis van 
sy hemelse Vader. Hy kon daar so 
duidelik die stem van sy hemelse 
Vader hoor. Daar het Hy Hom tuis 
gevoel en daar kon Hy besig wees 
met die wil van sy Vader. 


By so 'n groot fees was dit die 
gewoonte dat van die beroen ie 
rabbi's of leermeesters in een van 
die pilaargange gaan sit en dan vertel 
hulle vir almal wat wil luister van 


die dinge wat daar in die Bybel staan. 
By een van hierdie leermeesters het 
die twaalfjarige Jesus ook gaan sit. 
Jesus het aandagtig geluister, want 
dit was anders as daar by die sina- 
goge in Nasaret. Die dinge wat hy 
nou hier hoor is soveel mooier en 
dieper. Die leermeester wat nou hier 
praat is `n baie slim man want hy 
was een van die groot wetgeleerdes 
in Jerusalem. 


Die mense wat daar rondom hom 
sit kon ook vrae vra oor die Paasfees, 
oor die dinge wat in die tempel ge- 
doen word of oor enigiets waaroor 
hulle wil vra. Die leermeester ant- 
woord dan verstandig, want hy ken 
die bybel en die dinge van die gods- 
diens baie goed. Jesus begin ook vrae 
vra. Eers het Hy net geluister na 
wat die ander mense vra en wat die 
leermeester antwoord. Maar, wanneer 
Jesus begin vra dan is dit anders. 
Die vrae wat Hy vra is dieper. Die 
leermeester verbaas hom al meer oor 
die vrae wat hierdie jong Kind vra 
en dit nogal Iemand wat van Galilea 
uit die dorpie Nasaret kom. Die ander 
mense raak stil en vra nie meer vrae 
nie. Hulle luister nou net na die vrae 
wat Jesus vra. Sommige van die 
ander leermeesters kom ook nader 
om te luister. Die leermeesters begin 
nou ook vrae vra, want hulle wil 
meer van hierdie Kind weet wat oor 
dinge praat wat vir enige kind van 
sy ouderdom heeltemal te moeilik is. 
Jesus probeer nie om nou die mees- 
ter te wees nie, nee, Hy antwoord 
vriendelik, eerlik en opreg want sy 
antwoorde kom uit sy hart. Hy weet 
waarvan Hy praat want Hy ken God 
beter as wat hulle Hom ken. 


So gaan die ure en die dag verby. 
Die volgende dag is dit weer dieself- 
de. Weer sit die leermeesters en die 
Kind daar en hulle kan nie verstaan 
waar Hy al die wysheid vandaan kry 
nie. 


Intussen het Josef en Maria saam 
met baie van die ander mense terug- 
gegaan huis toe. 


Toe dit aand word, het hulle begin 
bekommerd raak oor Jesus. Die vol- 
gende mêre besluit hulle om maar 
weer terug te gaan na Jerusalem. 
Orals in die strate en op die pleine 
het hulle rondgesoek. Uiteindelik gaan 
hulle na die tempel toe. Daar in een 
van die pilaargange sien hulle 'n 
groepie mense sit. Dit is van die 
groot rabbi's en mense wat na hulle 
luister. Eers wanneer hulle naby kom, 
sien hulle vir Jesus. Maria hardloop 

op Jesus af terwyl die woorde oor 
haar lippe rol: ,Kind waarom het jy 
so met ons gemaak? Kyk, jou vader 
en ek het jou met angs gesoek.” En 
dan kom die verrassende antwoord 
van Jesus: ,,Waarom het u MY ge- 
soek? Het u nie geweet dat Ek in 
die dinge van my Vader moet wees 
nie.” Hiermee sê Jesus aan Maria dat 
sy hemelse Vader sy werklike Vader 
is. Na Hom moet Hy luister, want 
sy hele lewe behoort aan Hom. Hier 
in die tempel voel Hy Hom so tuis. 


Het Jesus nou klaar met Nasaret? 
Het Hy klaar met Josef en Maria- 
Nee, ons lees dat Hy saam met hulle 
gegaan het en hulle onderdanig was. 
Ook daar in Nasaret, ook daar by 
Josef se werkplek sal Hy besig wees 
met die dinge van sy Vader. 


Om sy aardse ouers onderdanig te 
wees, beteken ook om besig te wees 
met die dinge van sy hemelse Vader. 





EER ER EE OO 
POLYVIT TABLETTE 





'n Weergalose middel vir mense 
wat aan 'n algemene vitamien- en 
mineraalgebrek ly. Prys R2.50 vir 
een maand se voorraad. Regstreeks 
posvry van Jean Baptiste Produkte, 
Posbus 625, Krugersdorp. 





Skryf aan ons vir 'n gratis pryslys. 
deed oer ees ee fe ee be ee ede 








MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 





PRYSE NA ELKEEN SE 
VERMOË 


Pryse en Katalogus 
op aanvraag! 


d. P. E. ROODE 


POSBUS 163 — FOON 308 
ERMELO 





GELD IN DIE OU TYD 


Liewe maats, terwyl ons so na die 
verhaal van Josef en sy broers oor 
die radio geluister het, het die ge- 
dagte skielik by ons opgekom: Het 
die mense van daardie tyd dan al 
geld gehad? Vir hoeveel geld het hulle 
Josef verkoop? Wat was die waarde 
van die silwer sikkels in ons geld ge- 
reken? Eers het ons die Bybel oop- 
geslaan by Génesis 37 vers 28 en 
gelees: En toe die Midianitiese koop- 
mans verbykom, het hulle Josef uit 
die put uit opgetrek en uitgehaal en 
Josef aan die Ismaeliete verkoop vir 
twintig sikkels silwer. 


Nou het ons ons Bybelse Ensiklo- 
pedie nadergetrek en op bladsy 169 
onder die opskrif ,,Geld” die volgende 
gelees: In die Ou Tyd, naamlik in die 
dae van Abraham, is geld afgeweeg 
(Gen. 23:16). 


1 talent silwer — 3000 sikkels — 


R825.00. 
50 sikkels — R18.75. 
1 sikkel — 274 sent. 


Dus is Josef vir ongeveer R5.50 ver- 
koop. 


Gedagtig daaraan dat ons een van 
die dae weer die lyding en kruisiging 
van Jesus herdenk, het ons sommer 
besluit om ook te probeer vasstel vir 
watter bedrag die Here Jesus deur 
Judas verkoop is. Ons lees toe eers 
in Matthéiis 26 vers 14 en 15: Toe 
gaan een van die twaalf, met die 
naam van Judas Iskariot, na die 
owerpriesters en sê: Wat wil u my 
gee, en ek sal Hom aan u oorlewer? 
En hulle het vir hom dertig silwer- 
stukke afgeweeg. 


Vervolgens het ons weer in die 
Bybelse Ensiklopedie gekyk en die 
volgende gelees: 





sk TE 


opel LI Vir 

 Munte uit die ou MA en ( 
vs as- Meel links is n Stater. 


tief Forward kig TE 

'n Stater (Matt. 17:27) of tetra- 
drachme of sikkel silwer was onge- 
veer 334 sent. Vermenigvuldig met 
30 en ons kry R9.90. Dus is Jesus vir 
die skamele bedrag van ongeveer 
R9.90 verkoop. Ons sê ,,skamele” be- 
drag, maar vir Judas was dit baie 
geld, want in die gelykenis van die 
arbeiders wat op verskillende tye 
gehuur is, lees ons dat elkeen 'n 
penning ontvang het (Matt. 20). `'n 
Penning is in daardie tyd gereken as 
'n volle dag se loon. En wat was 'n 
penning werd? Ongeveer 8 sent! 


In Matthéiis 18 vanaf vers 15 lees 
ons van die onbarmhartige skuldeiser 
iets baie merkwaardigs. Die een man 
het 100 pennings geskuld dit wil sê 
ongeveer R8.00 en die ander 10,000 
talente (silwer) gelykstaande aan 


R8! miljoen! 








IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 











MARAIS — Johannes Stephanus. 7 Jaar van een: 
same dae en nagte is verby toe onverwags die dood, 
die vroeë mêre ingetree het om ons teerbeminde 
van ons weg te neem. Bitter is die verlange maar 
ons hoop op `n blye weerdersiens. 

Verlangende en treurende eggenote Maatje, kin- 
ders en kleinkinders en agter kleinkinders. 
Posbus 350, 
Standerton. 





VAN JAARSVELD — Hendrina Magdalena (geb. 
Viljoen). Op 7.2.68 moes ons van haar afskeid neem 
'n Jaar van diepe rou, stille verlange, maar ook 
liefdevolle herinneringe. Ons dank die Heer dat ons 
SO 'n moeder gehad het. 

Aftie en Chrissie, 
Goringlaan 21, 
Auckland Park, 
Johannesburg. 


VAN STADEN — Jacobus Frederick. In liefdevolle 
herinnering dink ons aan my dierbare eggenoot, 
ons Vader en grootvader wat op de 23 Februarie 
1966 skielik deur die dood van ons weggeneem is. 
Net die wat weet kan vertel wat skeiding is son- 
der vaarwel. Ons berus in die wil van die Heer en 
gun hom die rus. 
Verlangende eggenote, kinders en klein kinders. 
M. S. van Staden, 
Krugersdorp. 


BOTHA — Johan- 
na (Cornelia (geb. 
Bodenstein). Sy is 
gebore op 28 No- 
vember 1887 te 
Koloniesplaas in 
die distdik Pot- 
chefstroom. As 'n 
jongmeisie was sy 
in die konsentra- 
siekamp, en in 
1907 is sy, 'n lid- 
baat van die Herv. 
Kerk, getroud met 
Pieter Lodewicus 
Botha, tans nog 
in lewe, `n oud- 
stryder, gebore 3 
Desember 18868. 
Hy was etlike jare 
diaken en daarna 
ouderling in die 
gemeente van Pot- 
hchefstroom, en sy het hom trou bygestaan. Later het 
die egpaar verhuis na 'Grasland naby Randfontein, 
waar sy oorlede is. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters wie 
se name hieronder vermeld word, tot Hom te 
neem. Hulle liggame is aan die aarde toevertrou 
in die vaste en sekere hoop van die opstanding 
tot die ewige lewe deur ons Here Jesus 
Christus wat die vernederende liggaam aan Sy 
verheerlikte liggaam gelyk sal maak. Die familie 
treur oor hulle heengaan en die Hervormde 
gemeenskap treur saam. 





PRINSLOO — lIgnatuis Michael (Naas). Dit het die 
Heer behaag om van ons weg te neem, op die mêre€ 
11 Nov. 1968, skielik aan sy woning, in die ouder- 
dom van 58 jaar 3 maande, ons geliefde, my egge: 
noot, ons pappie en oupa. Dank die Heer vir 35 jaar 
saam. 
Ons swyg o Heer, dit was sy wil. 
Bedroefde eggenote Anna, kinders Peet, Hannetjie, 
Mariana en kleinkind Nasie. 
Huis no. 9, 
Pk. Blackhill. 


BEUKES — Anna Susanna. Dit het God die Almag: 
tige behaag om op 4 Desember 1968 van ons weg 
te neem my dierbare eggenote, ons moeder, groot 
moeder en oorgrootmoeder, in die ouderdom van 6E 
jaar na `n smartlike lyding van ses maande. 
Haar plek is leeg, haar stem is stil, 
Ons swyg, o Heer, dit was U wil.” 
Diepbedroefde eggenoot, 
N. J. P. Beukes, 
Waterdal, 
Pk. De Deur. 





DE KOCK — Hybrecht Cornelia (gebore Pieterse). 


Sag heengegaan op 25 Januarie 1969 in die ouderdom 
van 59 jaar na a'n lyding van drie en 'n half jaar. 
Moeder, wie van die water gedrink het wat Hy 
ons gee, sal nooit weer dors word nie. 
Bedroefde kinders en kleinkinders. 
Eileenstraat 11, Kilnerstraat 11, Pretoria. 


ACKERMAN — Johannes Theodorus. Dit het ons 


hemelse Vader behaag om van ons weg te neem 
op 20 Desember 1968 my dierbare lewensmaat en 
oupa in die geseënde ouderdom van 70 jaar na 'n 
gelukkige egverbintenis van 43 jaar. 

Bitter swaar is die skeiding, soet is die herinnering 
aan hom wat vir ons lief en dierbaar was. 

Bedroefde eggenote en tweeling kleinkinders. 
Johannes van der Waltstraat 1, 

Unitaspark, Vereeniging. 


DE BEER — Wessel Cornelius. Onvergeetlik is die 


aand van 13 Januarie 1969 toe van ons weggeneem 
is ons dierbare eggenoot en pappie in die ouderdom 
van 50 jaar. Ons mis hom baie, maar vertrou op die 
hemelse Vader, en gun hom die saligel rus, want hy 
het sy siekte met geduld gedra en vol moed. Ons 
dank hom vir die ppragtige voorbeeld en mooi ge- 
dagtenis wat ons sal sal vergeet. 
Bedroefde eggenote en kinders. 
Van Riebeeckstraat 23, Potchefstroom. 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die Ned. Herv. Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, veertien dae voor publikasie. 


ADVERTENSIETARIEWE : 


Geboortes, verlowings, en huwelike 

R1.00 vir 'n maxsimum van 60 

woorde, en 2 sent per woord bo 66 
woorde, vooruitbetaalbaar. 


Doodsberigte en In Memoriams 
R1.60 per plasing. 


Die Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuurword nie later nie 
as die eerste van die maand van 
publikasie nie. 





Gedruk deur 


N.H.W.-PERS, 
Humanstraat 55, Krugersdorp. 





Amptelike Berigte 


@ RINGSVERGADERINGS: 


In terme van Artikel 9 (3) van die 
Bepalings tot die Kerkwet word ver- 
dere besonderhede verstrek oor Rings- 
vergaderings wat by die opstel van 
die vorige Hervormer nog nie bepaal 
was nie. Die ringskriba verstrek vol- 
gens genoemde Artikel skriftelik ver- 
dere besonderhede aan gemeentes. 
Ring van: 


Bloemfontein: 18 - 19 April Parys. 

Johannesburg: 12-14 Mei. 

Trichardtsfonte'n: 4-6 Jun. Carolina. 

Zoutpansberg: 4 - 5 Junie, Tzaneen. 

Pietermaritzburg: 23 -24 Mei, 

Ladysmith. 

(Hierdie datum is verander van 

9-10 Mei na 23-24 Mei). 
* * * 


@ RADIOUITSENDINGS 
GEDURENDE MAART 1969 


Sondag Eredienste: 


3 Maart 7 nm. Medium en F.M. 
Pietersburg. 

9 Maart 7 nm. Kortgolf en S.W.A. 
Voortrekkerhoogte. 

16 Mrt. 10.30 vm. Kortgolf en S.W.A. 
Medium. 

23 Maart 10.30 vm. Oos-Londen en 
FM. Krugersdorp. 

30 Maart 7 nm. Medium en F.M. 
Durban. 

6 April 7 nm. Kortgolf en S.W.A. 
St. Helena. 


@ OGGEND GODSDIENS 10.15 vm. 


4 Maart Ds. A. Brandt. 
11 Maart Dr. A. J. G. Dreyer. 
25 Maart Ds.G. N. Bloem. 


VROEËOGGEND 6.30 VM. EN LAAT- 
AAND 11.10 NM. OORDENKINGS. 


3 Maart Ds. K. Papp. 

14 Maart Ds. A. Ras. 

20 Maart Ds. J. H. Naude. 

24 Maart Ds. T.F.J. Dreyer (Jnr.) 
31 Maart Ds. J. P. J. Wagenaar. 


@ ONTWAAK MY SIEL 7.40 VM. 
16 MAART. 
DS. J. N. WOLMARANS. 


@ LUISTER VERDER NA DIE VOL- 
GENDE SONDAGPROGRAM: 


2.35 nm. Jeugprogram. 

2.55 nm. Sondagjoernaal. 

5.40 nm. Kom na die Waters. 
8.50 nm. Onder die Soeklig. 
9.10 nm. Wat sê die Bybel. 


@ HOORBEELD: 8.20 nm. 
2 Maart “Ek soek” 

9 ss ,Die Liefde” 

16 $) ,Die Dood” 

23 ss ,Sterflikheid” 
(0 ,Onsterflikheid"” 


EE gie 


@ BEROEPE PREDIKANTE: 
Bedank: 


Ds. H. R. Visser na Marble Hall. 

Ds. D. J. Dreyer na Suid-Rand. 

Ds. C. $. Steenekamp na Wolmarans- 
stad. 

Ds. D. B. Snyman na Marikana 

Ds. H. J. Geyser na Evander. 

Ds. T. Snyman na Lichtenburg-Oos 

Ds. M. J. van Schalkwyk na Ogies. 

Ds. W. J. Bezuidensout na Witbank- 
Suid en Turffontein. 

Ds. J. P. Kruger na Marikana. 

Ds. A. A. Alberts na Ogies. 

Ds. $. E. Young na Volksrust. 

Ds. J. M. Fourie na Westonaria. 

Ds. J. J. Booyse na Newlands. 


MEV. (DS.) C. J. $. VAN NIEKERK 
ERNSTIG SIEK 


Die hele kerk dink aan die pastorie 
van Ottosdal asook die familie met 
die operasie van mev. Van Niekerk. 
Mag God in sy genade herstel gee. 

AANDAG 
ALLE PROSTAATKLIER LYERS 





Hier is 'n nuwe geneesmiddel. 
vir die prostaatklier. Onmiddel- 
lik verligting en langdurend vir 
slegs R2.90. 
Regstreeks van 
MEV. R. MULLER, 
Krugerspos, - 
Lydenburg. 

Amptelike Berigte 
PROF. DR. $. P. J. J. V. RENSBURG 


Die hele kerk dink aan die gesin met 
siekte wat ingetree het. Mev. van 
Rensburg is geruime tyd reeds siek. 
Nou was prof. v. Rensburg verplig 
om siekverlof te neem. Die vertroue 
is dat Gods genade hul naby sal wees 
en weer genesing sal bring. 


P. M. Smith, 
Skriba. 


Studenteleraar Johannesburg 


Voortaan sal ds. A. da Silva stu- 
denteleraar op die Rand wees tesame 
met die gemeente Johannesburg. 


Ds. J. A. P. van Tonder sal saam 
met sy werk as studentepredikaant te 
Fonteinedal ook deeltyds as super- 
intendent vir die kerstening van die 
heidene die werk organiseer soos die 
Kerkwet voorskryf. 


JEUGRUBRIEK IN HERVORMER 


Hierdie rubriek word volgens be- 
sluit van die redaksie uitgebrei. Ds. A. 
C. Velthuizen, studentepredikant van 


Potchefstroom is verantwoordelik 
daarvoor. 
SONDAGSKOOLKONGRES 


Onthou die datum: 18-19 April, Pre- 
toria. 


Uit Ander Blaaie 


Beloftes met gemengde huwelike 
tussen Roomse en Protestantse huwe- 
likspare: 


Die sinode van die Presbyterian 
Church in die Verenigde State het op 
'n versoek om verduideliking van bo- 
staande probleem ingegaan. Dit pro- 
bleem is dat die Kerk van Rome van 
'n Protestantse wederhelf in `n huwe- 
lik 'n skriftelike belofte vereis voor die 
huwelik bevestig kan word, dat 


a) die Protestant belowe om die kin- 
ders, wat uit so 'n gemengde huwe- 
lik gebore sal word, Rooms te laat 
doop en Rooms op te voed. 


b) om niks in die weg te lê vir die 
Roomse wederhelf om sy geloof te 
beoefen, ja selfs om hom daarin 
te help. 


c) om niks te doen wat die Roomse 
lid in die huwelik afvallig van sy 
geloof kan maak nie. 


Hierdie beloftes word as onredelik 
en as gewetensdwang beskou. 


Hierop het die sinode besluit dat die 
eerste en finale keuse by die belydenis 
van die geloof in Jesus Christus lê en 
waar hierdie belofte met `n andereen 
bots, daar moet die persoon besluit 
of hy in die fout (die belofte voor die 
priester met die huwelik) wil berus 

. of dat hy liewer 'n getrouer ge- 
tuie van Christus wil word. 
— Ned. Herv. Persburo. 


Gesamentlike kerkbou vir drie kerke 


In Den Helder, Nederland word 'n 
gesamentlike kerk opgerig ten ge- 
bruike van die Hervormde, die Ge- 
reformeerde en die Roomse Kerk. 


Die gebou sal deur afskorting inge- 
deel word, sodat die dienste ewentueel 
gelyktydig plaas kan vind. Die litur- 
giese sentrum sal aangepas wees aan 
die drievoudige bestemming. 

— Ned. Herv. Persburo. 


MT) . * 


Die kenmerk van onvolwassenheid 
is geweld. Ons sien dit orals rondom 
ons. Geweld is 'n ,eie-ek' behoefte. 
Dit 1ê my oplossing neer deur met 
geweld die oplossing van die ander 
man te verwerp. 

Dr. H. Hagerman. 

HART- 
KWAAL 






Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op ver- 
swakte hartspiere en gevolglike 
ondervoeding van u liggaam . .. 
en dit kan u baie afmat en uiput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


85c by apteke oral 


Pyn se Moses ... 


OTTO se 


VYF - AKSIE 
SENUWEE PYNPOEIERS 
PRYS: 17ic. en 37e. 

Nie net 'n gewone Hoofpyn 
Poeier nie. 

Seker die enigste pynpoeier met vyf 
bestanddele en elkeen vir 'n sekere 
doel. 

Duisende word elke dag vervaardig 
en verkoop. Is u een van die ver- 
bruikers? Indien nie, probeer Otto's 
vir Hoofpyn. Jig, Rumatiek, Verkoue, 
Heupjig Koorsagtigheid en enige 
ander pyn. 

Vtto's verlig pyn binne enige oom- 
plikke. Otto's bring genesing aan en 
verban pin. Otto's kalmeer en voed 
lie senuwees. Otto's breek verkoue 
en koors. 





As daar nie pyn en moeilikheid in 
die wêreld was nie, sou alles uit pret 
oestaan het. Ongelukkig is die groot- 
ste vyand PYN. Die vyande van alles 
vat leef en asem haal. Ja. pyn wat 
senot vernietig. die lewe bemoei en 
swartgalligheid verwek en ' selfs kan 
lei tot senuweewrakke. Maar: vra uself 
of dit nod'g is in die moderne-wêreld? 


Nee. glad nie! Hou net 'n pakkie Otto”. 
se poeiers byderhand. die vyfaksie- 


poeier, wat pyn se moses bly, die 


senuwees kalmeer en lewenslustigheid. 


verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 

OM DIE NIERE EN DiF BLAAS TE 
REINIC 
Prys: 33c. 

in smaaklose Pil vorm. is dit `n heel 

ander storie. Die Pille is saamgestel 

grotendeels uit die ekstrakte van 


om die bloed, lewer en blaas te suiwer 


met die sagte lakseermiddel. 


Dr. Collin se Pille 


Prys: 45c 
VIR GAL EN LEWER 





Blakende gesondheid is die teenoor- 
gestelde van die volgende klagtes: 


Nare hoofpyne, gal aanvalle, bitter 
mond, aangepakte tong, hardlywigheid, 
vlekke voor d e oë, opgeblaasde gevoel, 
lusteloosheid, sooibrand, geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem. wat dan krag 
en energie aan die liggaam verskaf 

Terselfdertvd is gal vloeistof ook die 
natuurlike lakseermiddel en behoed. 
middel, dit verhoed die onnatuurlike 
vergaan van . voedselware in die 

' “ingewande. 

Die lewer kante veel of te min gal 
vervaardig `en dan volg al die ver- 
melde moeilikhede. 

Oor ryke voedsel. gemengde etes. te 
veel vleis. vet. en gebak veroorsaak 
oortollinge gal wat dan in die galblaas 





























bekende kwale bo vermeld.” 
Word te min gal vervaardig. is dit 


i el gelaatskleur. 

“Dit is hoe dr. Collins se pille saam- 
gestel is om albei, lewer en galblaas 
te reinig en u van die klagtes te 
verlos. Sterk lakseer middels soos 
kasterolie, ens, is slegs tydelike ver- 

ligting. 

Vir oortollige gal. wat alles veroor- 
saak behalwe hardlywigheid is die 
behandeling stadig maar seker. Dr. 
Collin se pille. — Neem een pil drie 





een pil soggens en saans vir 7 dae. 


bewaar word en dan volg al die 


gewoonlik hardlvwigheid en 'n bleek |. 


keer per dag na ete vir 3-4 dae. Dan 





OTTO se 
TIEMIE STROOP 


Prys: 25c 
Die Kleinspan se Vriend 
Vir Hoes, 


Kroep, Verkoue, Koors, 
Kinkhoes en enige bors aandoeninge 
Dié is 


seker die enigste Tiemie 
Stroop so bemark vir die gebruik van 
Ke Babas en Kindertjies. 

Tiemie bevat die gesonde ontsmet- 
tingsmiddel naam lik vThymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek. slym op te bring, hoes te 
bestry “n hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig 
vernaam as kinders vals verkoues het 
met tande kry. 


Dié middel is uitstekend vir Babas 
vn Kinders tot 8-10 jaar en dit is 
smaakvol. 





Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANWOORD: 


DIE GEURIGE ROOI SROOP! 
OTTO SE SENUWEE EN 


|'' VERSTERKINGSMIDDEL 
Die algemene versterkingsmiddel vir 


lusteloostheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 

Wel. indien u so voel, is Otto se 
Senuwee en Versterkingsmiddel u 
enigste toevlug. 

Die Brein en Rugmurg is die hoof 
senustelsel ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk be- 
doel vir 'n sekere deel van die liggaam 

